যুৱতীক গৰুৰ মুখা পিন্ধায় কিয় সুজাত্ৰই, ক’লে প্ৰথম খবৰক | প্ৰথম খবৰ\nHome/ শীৰ্ষ/যুৱতীক গৰুৰ মুখা পিন্ধায় কিয় সুজাত্ৰই, ক’লে প্ৰথম খবৰক\nযুৱতীক গৰুৰ মুখা পিন্ধায় কিয় সুজাত্ৰই, ক’লে প্ৰথম খবৰক\nগোৰক্ষা সৰ্বত্ৰ চৰ্চিত, মহিলাৰ কথা ভাবিব নোৱাৰোঁ কিয়?\nসুজাত্ৰ ঘোষ। এক প্ৰতিবাদেৰে বিশ্বজুৰি চিনাকি হৈ পৰিছে কলকাতাৰ এইগৰাকী ফটো সাংবাদিক। মহিলাৰ সুৰক্ষাৰ স্বাৰ্থত তেওঁ এক ফটো অভিযান আৰম্ভ কৰিছিল। প্ৰতিবাদী ফটো অভিযান।\nফটোত দেখা গৈছিল কেইগৰাকীমান যুৱতীক। কোনোবা যদি দিল্লীৰ ৰাজপথত কোনোবা আকৌ হাওড়া ব্ৰীজৰ কাষত নাওত। কোনোগৰাকী আকৌ ব্যস্ত বজাৰত। কোনো এখন ফটোত স্পষ্ট নহয় তেওঁলোকৰ মুখমণ্ডল। কিয়নো গৰুৰ মূৰৰ লেটেক্স আৰ্হি পৰিধান কৰি তেওঁলোকে পজ দিছে ফটোৰ বাবে।\nএই ফটোবোৰৰ আঁৰত এটা কাৰণ আছে। এই ফটোবোৰত দেখা যুৱতীসকল এক যুদ্ধৰ সেনানি। সেনাপতি সুজাত্ৰ ঘোষ। মহিলাৰ অধিকাৰ আৰু সুৰক্ষা নিশ্চিতকৰণৰ বাবে ফটোৰ মাধ্যমেৰে এই যুঁজ চলিছে। প্ৰতিখন আলোকচিত্ৰই যেন সৰৱ প্ৰতিবাদ সাব্যস্ত কৰিছে, ‘যিখন দেশ সৰ্বত্ৰ গো-সুৰক্ষাৰ ধ্বনিত কম্পমান, সেইখন দেখতেই মহিলাৰ সুৰক্ষা কিয় গৌন?’\nসুজাত্ৰ ঘোষৰ প্ৰতিবাদ এতিয়া কেৱল দেশতেই নহয়, বিদেশতো ধ্বনিত হৈছে। সাংবাদিকজন নিজেই সংবাদ হৈ পৰিছে দেশে-বিদেশে। এইগৰাকী সাংবাদিকৰ টেলিফোনিক সাক্ষাৎকাৰ গ্ৰহণ কৰিছিল প্ৰথম খবৰৰ সম্পাদক ৰুবুল দাসে। সুজাত্ৰ ঘোষৰ সৈতে সম্পাদক ৰুবুল দাসৰ সাক্ষাকাৰৰ কিয়দংশ আগবঢ়াইছোঁ প্ৰথম খবৰৰ পাঠকলৈ।\nফটো: সুজাত্ৰ ঘোষৰ সৌজন্যত।\nৰুবুল দাস: আপোনাৰ অভিযানে বিশ্বজুৰি দৃষ্টি আকৰ্ষণ কৰিবলৈ সক্ষম হৈছে। প্ৰথমতেই জানিব বিচাৰিছোঁ আপোনাৰ প্ৰাথমিক প্ৰতিক্ৰিয়া কি?\nসুজাত্ৰ ঘোষ: আমাৰ দেশৰ বৰ্তমানৰ আৰ্থ-সামাজিক প্ৰেক্ষাপটৰ কথা আপুনি জানেই। মই যেতিয়া এই প্ৰকল্প আৰম্ভ কৰিছিলো, সেই সময়ত মই ভবাই নাছিলো যে ই বিশ্বজুৰি খলকনি তুলিবলৈ সক্ষম হ’ব। মই আমাৰ দেশৰ মহিলাৰ বিষয়ে কৈছিলো, কিন্তু এই প্ৰতিবাদে বিশ্বজুৰি সকলো মহিলাকে স্পৰ্শ কৰিবলৈ সক্ষম হৈছে। সমান্তৰালভাৱে বিশ্বৰ বিভিন্ন প্ৰান্তৰ পৰা অৰিহণা লাভ কৰিছোঁ।\nআপুনি মহিলাৰ অধিকাৰৰ সপক্ষে মাত মাতিছে। কিন্তু এনে হোৱা নাইনে, যে মহিলাৰ সুৰক্ষাৰ পৰিৱৰ্তে ই গোৰক্ষা-বিৰোধী কেম্পেইন হিচাপে ই বেছি চৰ্চিত হৈ পৰিছে। আপুনি কি কয়?\nবৰ্তমান গোধনৰ সুৰক্ষাৰ নামৰ ভাৰতত কি হৈ আছে সকলোৱে লক্ষ্য কৰিছে। প্ৰধানমন্ত্ৰীকে ধৰি সকলোৰে বাবে ই সম্প্ৰতি উদ্বেগৰ বিষয়। এইখিনিতে প্ৰশ্নটো উত্থাপিত হৈছে। আমি গৰুৰ সুৰক্ষা দিব পাৰোঁ, আমি নদীৰ সুৰক্ষাৰ কথা ভাবোঁ, কিন্তু মহিলাসকলৰ কথা কিয় ভাবিব নোৱাৰোঁ? সেই বাবেই মই এই ধৰণৰ প্ৰতিবাদ কৰিবলৈ আগবাঢ়ি আহিলোঁ। প্ৰতিবাদ কৰিবলৈ মই বাধ্য হৈ পৰিলোঁ।\nআপুনি গোৰক্ষা-বিৰোধী নেকি?\nনাই নাই… মই গোৰক্ষাৰ বিৰোধিতা নকৰোঁ। আচলতে মানুহে ভুলকৈ ব্যাখ্যা আগবঢ়াইছে। মই প্ৰকৃততে গোধনৰ সৈতে জড়িত কোনো কথাৰেই বিৰোধিতা কৰা নাই। গোধনৰ সুৰক্ষাৰ কথাটো আদৰণীয়। আপোনালোকে কৰিব পাৰে। কিন্তু গোৰক্ষাৰ নামত সংঘাতৰ সৃষ্টি হ’ব নালাগে। গোৰক্ষাৰ নামত অশান্তি মই নিবিচাৰোঁ। মানুহক বাধা দি অস্থিৰতাৰ সৃষ্টি কৰিব নালাগে। ই বহুতকে স্বাধীনতাতো আঘাত কৰিছে। গো-সুৰক্ষাৰ বাবেই মানুহৰ খাদ্যাভ্যাসক প্ৰভাৱিত কৰিব নালাগে।\nফটো সুজাত্ৰ ঘোষৰ সৌজন্যত।\nকিন্তু গোৰক্ষাৰ স্বাৰ্থত দেশজুৰি গৰুৰ মাংস উপলব্ধ হোৱা কচাইখানা বন্ধ কৰাৰো চিন্তা-চৰ্চা চলি আছে।\nমই এই ধৰণ ৰাজনৈতিক কথাবোৰ পৰিহাৰ কৰিব বিচাৰোঁ। মই মোৰ অভিযানৰ বিষয়ে কথা পাতিব বিচাৰোঁ, কিয়নো এইধৰণৰ কথা-বতৰাৰ বাবে মূল বিষয়ৰপৰা আঁতৰি যাব পাৰোঁ। আপুনি বোধকৰোঁ মোৰ অভিযানৰ মূল বিষয়টো বুজিব পাৰিছে। মই মহিলাৰ সুৰক্ষা বা মহিলাৰ অধিকাৰৰ প্ৰসংগ উত্থাপন কৰি আহিছোঁ। যিসকলে মোৰ এই কেম্পেইনৰপৰা ৰাজনৈতিক লাভালাভৰ কথা চিন্তা কৰিছে, তেওঁলোকক মই উত্তৰ দিব নিবিচাৰোঁ।\nআপুনি কিয় ভাবে যে ভাৰতত বৰ্তমান মহিলাৰ অধিকাৰ আৰু সুৰক্ষা অতি স্পৰ্শকাতৰ বিষয়?\nতথ্যই নিশ্চিত কৰিছে প্ৰতি ১৫ মিনিটত ভাৰতত একোটাকৈ ধৰ্ষণৰ ঘটনা সংঘটিত হয়। আপুনি অনুভৱ কৰক ই কিমান ভয়াৱহ কথা। গতিকে মহিলাৰ সুৰক্ষা আৰু অধিকাৰ নিশ্চিত কৰাটো অতি জৰুৰী। আনহাতে কেৱল আইন প্ৰণয়ন কৰিয়েই ভাৰতৰ সকলো মহিলাৰ সুৰক্ষা নিশ্চিত কৰাটো সম্ভৱ নহয়, কিয়নো ভাৰত এখন বিশাল দেশ।\nকেৱল আইন প্ৰণয়ন কৰিয়েই ভাৰতত মহিলাক সুৰক্ষা প্ৰদান কৰাৰ কথাটো ভাবিব নোৱাৰি। তেন্তে মহিলাসকলৰ সুৰক্ষাৰ বাবে আমি কেনেকৈ আগুৱাব পাৰোঁ? মহিলাৰ সুৰক্ষাৰ এই ছবিখন কেনেকৈ সলনি হ’ব?\nইয়াৰ বাবে মানসিকতাৰ পৰিৱৰ্তন কৰিবই লাগিব। ইয়াৰ সৈতে বিভিন্ন কথা জড়িত হৈ আছে। ভাৰতীয় চিনেমাৰ কথাকে ধৰক। বলিউড বা টলিউডে মহিলাক যিদৰে প্ৰতিফলিত কৰিছে তাতো পৰিৱৰ্তনৰ প্ৰয়োজন আছে। কিন্তু এই সকলোবোৰ নিশাটোৰ ভিতৰতে সলনি কৰিব পৰা কথা নহয়। আমি সজাগতা সৃষ্টি কৰিব লাগিব। আৰু সজাগতা সৃষ্টি কৰাৰ উদ্দেশ্যৰেই মোৰ এই অভিযান।\nআপুনি প্ৰচাৰ অভিযান চলাবলৈ ভাৰতৰ বিভিন্ন প্ৰান্তলৈ যোৱাৰ কথা চিন্তা-চৰ্চা কৰিছে। মুম্বাই-কেৰালাৰপৰা উত্তৰ-পূবলৈ। আপুনি গুৱাহাটীলৈ কেতিয়া আহিব?\nঅতি সোনকালে। গুৱাহাটীৰ লগতে উত্তৰ পূবৰ বিভিন্ন প্ৰান্তলৈ, যেনে- শ্বিলঙলৈ যোৱাৰ পৰিকল্পনা আছে।\nআপোনাৰ পৰৱৰ্তী পৰিকল্পনা?\nপৰৱৰ্তী পৰিকল্পনাৰ কথা ক’বলৈ হ’লে… এই মুহূৰ্তত মই ভাৰতত প্ৰান্তে প্ৰান্তে ফটো তুলিব বিচাৰোঁ। কেম্পেইন চলাই যাম।\nআপুনি দীৰ্ঘদীন ধৰি ফটো সাংবাদিক হিচাপেও কাম কৰিছে।\nমই এগৰাকীৰ স্বতন্ত্ৰ ফটো সাংবাদিক। ভাৰতৰ লগতে বিদেশতো ফটো সাংবাদিক হিচাপে কাম কৰিছোঁ। সমান্তৰালভাৱে মই এগৰাকী সমাজকৰ্মী হিচাপেও কাম কৰি আছোঁ।\nএইখিনিতে মোৰ এই প্ৰকল্পটোৰ বিষয়েও ক’ব বিচাৰোঁ। এই প্ৰকল্পটোৰ গুৰুত্ব মোৰ নিজতকৈও বেছি। This project is more than myself.\nএই ফটোগ্ৰাফী কেম্পেইনটোৰ সৈতে জড়িত মহিলাসকলৰ অৰিহণাও অনস্বীকাৰ্য। তেওঁলোকক মই ধন্যবাদ জ্ঞাপন কৰিছোঁ। কিয়নো সেইসকল মহিলাক বাদ দি মোৰ এই অভিযান সম্ভৱেই নহ’লহেঁতেন। ই নিশ্চিতভাৱে এক সামূহিক প্ৰচেষ্টা।\nসাক্ষাৎকাৰৰ বাবে আপোনাৰ বহুমূলীয়া সময় দিয়াৰ বাবে ধন্যবাদ জ্ঞাপন কৰিছোঁ।\nলাহৰীঘাটত সম্বর্ধনা অনুষ্ঠান\nগহপুৰত উপায়ন্তৰ মহিলাই নিৰ্মাণ কৰিছে দলং\nপিপাৰছেনিয়াৰ টাৰ্গেট কিয় সংবাদ মাধ্যম\nপ্ৰতিবাদত উত্তাল বাক্সাৰ শালবাৰী,ৰাজপথত টায়াৰ জ্বলাই প্ৰতিবাদ\nউপ নিৰ্বাচনৰ কুচকাৱাজ, জনিয়াত নাম ওলাইছে মন্ত্ৰীৰ ঘনিষ্ঠ শ্বহিদুল ইছলামৰ


শুভ-অশুভ - সাহিত্য ডট অৰ্গ\nকেঁকনিৰ শব্দ পিছফালৰ কোঠাটোৰ পৰা ভাঁহি আহিছিল। নৰকান্তই প্ৰায়েই পুৱাই এনেদৰে কেঁকাই থাকে। গতিকে ঘৰৰ কোনেও বৰকৈ মন–কাণ নিদিয়ে। আজি কিন্তু মনোমতী সঁচাকৈয়ে বিৰক্ত হৈছে। এনেকৈ কেঁকাই থাকিলেই বিছনাৰ কাপোৰখন আপোনা–আপুনি ফিট হৈ যাব নেকি? গিৰিয়েকটোৱে একো এটা নুবুজে কিয়?\nছয়–সাত বছৰ এনেদৰেই চলিছে। ষ্ট্ৰ’ক হোৱাৰ প্ৰথম চাৰি বছৰমান তেওঁ মোটামুটি ভালেই আছিল; ঘৰখনৰ কাকো একো দিগদাৰ কৰা নাছিল। পাছলৈ তেওঁ অধিক দুৰ্বল হৈ আহিল। বিছনাতেই পৰি থাকিব লগা হ’ল বেছিভাগ সময়। ৰ’দ লগাবলৈ কিছুসময় চোতালতে বহিলেও অলপ পাছতেই তেওঁৰ গাঁটো ৰাঁই জাঁই কৰে। তেতিয়া কেতিয়াবা লাখুটিডালত ধৰি নিজেই আকৌ বিছনা পায়গৈ। কেতিয়াবা পুতেকে বা ঘৈণীয়েকে ধৰি ধৰি বিছনালৈ লৈ যায়। পুৱা আঁঠুৱাখন পুতেক মুকুলে বা ঘৈণীয়েকেই সামৰি থয়। সেই কামটোত অলপ পলম হ’লেও তেওঁৰ উচপিচ লাগে আৰু মিনিটে মিনিটে ঘৈণীয়েক আৰু পুতেকক মাতি থাকে। তাৰ পাছৰ বিছনাখনৰ কাপোৰখিনি টানি–টুনি ফিট কৰি থোৱা কামটো তেৱেঁই কৰে। সেইটো কৰোঁতে বহুসময় লাগে, কষ্টও হয় আৰু সেই কষ্ট আৰু বিৰক্তিতেই তেওঁ কেঁকাই থাকে। ঘৰৰ মানুহ কেইজনেই নহয়, ওচৰৰ চুবুৰীয়া কেইঘৰো সেই কেঁকনিৰ শব্দটোৰে অভ্যস্ত হৈ পৰিছে। সকলোৱে বিৰক্ত হয়, কিন্তু কোনেও একো কৰিবও নোৱাৰে। ঘৈণীয়েক আৰু পুতেকেও এনেকৈ কেঁকাই থাকিবলৈ হাক দি দি ভাগৰি পৰিছে।\nআধাঘণ্টামান পাছত কেঁকনি বন্ধ হ’ল। এইবাৰ তেওঁক মুখ ধুবৰ কাৰণে ডাঙৰ জগ এটাত পানী দিব লাগিব। অলপ দেৰী হওঁতেই তেওঁ ঘোষণা কৰিলে, “মই মুখ ধুম।”\nকিন্তু কোনেও মন নিদিলে। তেওঁ দুবাৰমান একেষাৰ কথাকেই ক’লে। পুতেক সোমাই আহিল কোঠাটোলৈ। নৰকান্তই বাল্টি এটাত প্ৰস্ৰাৱ কৰে। সেইবোৰ পেলাবলৈ পুতেকে বাল্টিটো লৈ বাৰীলৈ গ’ল। ডেটলেৰে ধুই লৈ আহি আকৌ বিছনাৰ কাষতে সেইটো থলে।\n“মই মুখ ধুম।” নৰকান্তই পুতেকলৈ চাই আকৌ ক’লে।\n“হ’ব, হ’ব। অলপ ধৈৰ্য ধৰাচোন। মাই পানী দি যাব।” পুতেকে সামান্য বিৰক্তিৰে ক’লে।\n“আজি দেৰী হৈছে দেখোন।”\n“দুই মিনিট দেৰী হ’ল, তাতে কি হ’ল? আজি মানুহ আহিব নাজানা নেকি?”\n“কোন আহিব? মই নাজানো।” মানুহজনে চকু দুটা ডাঙৰ কৰি পুতেকৰ ফালে চালে।\nউত্তৰ নিদিয়াকৈ পুতেক কোঠাটোৰ পৰা ওলাই গ’ল। তাৰ বহুত কাম আছে।\nমানুহজনেও উত্তৰ এটা পাব বুলি আশা কৰা নাছিল।\nআজিকালি প্ৰায় বিছনাতেই পৰি থকা মানুহজনৰ প্ৰশ্নবোৰৰ উত্তৰ দিবলৈ সকলোৰে সময় কম। তেওঁ দুই তিনিবাৰ সুধিব লাগে প্ৰত্যেকটো কথা। তাৰ পাছতহে উত্তৰ দিওঁতাৰ গা লৰে; কেতিয়াবা গা নলৰেই।\nঘৈণীয়েক মনোমতীয়ে জগত পানী আৰু চৰিয়া এটা দি গ’ল। আজি কোন আহিব তেওঁ সেইটো ঘৈণীয়েকক সুধিছিল যদিও উত্তৰ নেপালে। ব্ৰাচত টুথপেষ্ট লগাই তেওঁ দাঁত মাজিবলৈ ধৰিলে।\nচৰিয়াতে মুখখন ধুলে তেওঁ। তাৰ পাছত চাহৰ অপেক্ষা কৰি আগ্ৰহেৰে দুৱাৰখনলৈ চাই ৰ’ল।\nঘৈণীয়েকে ষ্টীলৰ গিলাচ এটা চাহ লৈ আহিল। চাহত চিৰা দিছে। তেনেকৈয়ে ৰাতিপুৱাৰ চাহ খায়।\n“দেৰী হ’ল দেখোন আজি?” তেওঁ সুধিলে।\n“আমাৰো কাম আছে নহয়। কিমাননো দেৰী কৰিলোঁ বাৰু, এনেকৈ যে অধৈৰ্য হ’ব লাগে বেমাৰীটোৱে? আজি মানুহ এজন আহিব বুলি নাজানে নেকি?” মনোমতীয়ে উষ্মাৰে উত্তৰ দিলে। তেওঁ অইনৰ আগত আৰু খং উঠিলে মানুহজনক “বেমাৰীটো” বুলিয়েই কয় আজি–কালি।\nনৰকান্তই সঁচাকৈয়ে নাজানে কোন আহিব। আজি–কালি তেওঁ একোৱেই গম নাপায় ঘৰখনত কি ঘটি আছে, কোনে কি কৰি আছে, কোনে কি কৰিব খুজিছে। সকলো কামতে আনৰ ওপৰত নিৰ্ভৰশীল অথৰ্ব মানুহজনক কোনেও কথাবোৰ জনাবলৈ একো প্ৰয়োজন অনুভৱো নকৰে। কাৰণ– মানুহজনে জানিলেইনো কিডাল কৰিবনো? অনৰ্থক কিছুমান প্ৰশ্ন আৰু পৰামৰ্শেৰে সকলোকে অতিষ্ঠ কৰিহে তুলিব।\n“কোন আহিবনো?” তেওঁ আকৌ সুধিলে।\nঘৈণীয়েকে এইবাৰ উত্তৰ দিলে। ওচৰৰে এজন, নগৰখনলৈ অহা এটা নতুন ধৰণৰ ধৰ্মীয় অনুষ্ঠান এটাৰ গভীৰ অনুগামী সাত্বিক ব্যক্তি এজন আহিব। সেই অনুষ্ঠানৰে নতুনকৈ অনুগামী হৈছে মনোমতী, মুকুল আৰু মুকুলৰ ঘৈণীয়েক ৰীণা। ইহকাল–পৰকালৰ শুদ্ধ পথ সেই অনুষ্ঠানটোৰ মাজেৰেহে পোৱাটো সম্ভৱ বুলি মনোমতী আৰু ৰীণাৰ গভীৰ বিশ্বাস জন্মিছেই ইতিমধ্যে। অৱশ্যে দোকানৰ আৰু ঘৰৰ এশ এবুৰি কামত ব্যস্ত থকা মুকুলে তাৰ বিশ্বাসটো সবল কৰিবলৈ সময় পোৱা নাই এতিয়াও।\nনৰকান্তই লাহে লাহে চাহখিনি খালে চামোচ এখনেৰে। মুখৰ বাওঁফালটোত ভালকৈ তত নাই। খাই থাকোঁতে সেইফালেৰে কেতিয়াবা খোৱা বস্তুবোৰ ওলাই আহে। ঘৰৰ আৰু বেলেগৰ মানুহেও সেইবোৰ দেখিলে ঘিণ কৰে বুলি তেওঁ জানে। সেইকাৰণে গামোচা এখনেৰে সেইফালটো ঘনে ঘনে মচি থাকে। সেইখন গামোচাৰেই মহ–মাখি খেদা, কপালৰ ঘাম মচা, ভাত খাই হাত–মুখ মচা আদি কামবোৰো কৰে। আগতে ঘৈণীয়েক বা পুতেকে সেইখন দিনে সলাই ধুই দিছিল। আজি–কালি তিনি–চাৰি দিনলৈ গামোচাখন সলোৱা নহয়। তেওঁ অৱশ্যে আগৰ দৰেই প্ৰতিদিনেই সেইখন সলাই দিবলৈ ক’ব নাপাহৰে। সেইটোৱেও সকলোকে বিৰক্ত কৰে।\nবেছি চাফ–চিকুণ, পৰিপাটী, নিজেই নিজৰ সকলোবোৰ কাম কৰা মানুহবোৰৰো শেহটো বৰ দুখৰ হ’ব পাৰে। যেতিয়া নিজে নোৱৰা হয়, তেতিয়া কোনে তেওঁলোকক ইমান পৰিপাটী, চাফ–চিকুণকৈ ৰাখিবলৈ সময় পাব? সকলোৱেইতো নিজৰ নিজৰ কামত ব্যস্ত। নৰকান্তৰ কোঠাটো তেওঁ ভালে থকা দিনবোৰত বৰ পৰিষ্কাৰ–পৰিচ্ছন্ন আছিল। বিছনাখন তেওঁ খুব পুৱাই উঠি ফিট–ফাটকৈ পাৰি থ’ব, পুৰণি বাতৰি কাকতবোৰ সুন্দৰকৈ জাপি থ’ব এখন এখনকৈ, শুধ বগা ধুতী–চোলা–গেঞ্জীবোৰ ধুই চিকচিকীয়া কৰি ৰাখিব। ওচৰ চুবৰীয়া আৰু লগৰো বহুতে তেওঁক মাজে মাজে সুধিছিল – ইমান কামৰ মাজতো ইমান চাফা হৈ থাকিবলৈ সময় কেনেকৈ উলিয়াই তেওঁ। তেওঁ একো নকৈ হাঁহিছিল; তৃপ্তিৰ হাঁহি।\nএতিয়া আৰু সেই দিন নাই। কথাবোৰ বিপৰীত হ’ল। তেওঁৰ বিছনাখনৰ ঘামেৰে তিতা কাপোৰবোৰ বহু দিনলৈ ধোৱা নহয়। গাৰুৰ গিলিপবোৰো লেতেৰা হৈয়ে থাকে। পিন্ধি থকা চোলা কাপোৰবোৰৰো একে অৱস্থা। কোঠাটো ডেটল, ঔষধ, ঘাম, প্ৰস্ৰাৱ আদিৰ গোন্ধেৰে সেমেকা হৈ থাকে। সেই গোন্ধটোৰ লগত তেওঁ ক’ব নোৱৰাকৈয়ে সন্ধি কৰি পেলাব লগা হৈছে কেতিয়াবাই।\nতেনেতে তেওঁৰ কোঠাটোৰে মোনা দুখন লৈ ডেকা ল’ৰা এটা সোমাই আহিল।\n“ভালে আছা মামা?” ল’ৰাটোৱে হাঁহি এটা মাৰি সুধিলে।\nনৰকান্তই চকু দুটা ডাঙৰ কৰি ডেকাজনলৈ চালে। “কোননো? মই ধৰিব পৰা নাই দেখোন।”\n“মই বিজয়, মামা। বিজয়। ধৰিব পৰা নাই?” ল’ৰাটোৱে হাঁহি হাঁহিয়েই আকৌ ক’লে।\n“বিজয়?” তেওঁ অলপ সময় ৰৈ কিবা মনত পেলাবলৈ চেষ্টা কৰিলে। “অ’ বিজয় …! বিজয়!” মানুহজনৰ কান্দোন ওলাই আহিল। বিজয় তেওঁৰ ভাগিনিয়েক, ওচৰৰে গাঁৱত বিয়া দিয়া ভনীয়েকৰ ল’ৰা। তাকো তেওঁ আজি চিনিব পৰা নাই কাৰণেই তেওঁৰ বৰ দুখ লাগিছিল। আজি–কালি বহুতকে তেওঁ এনেদৰেই চিনিব নোৱাৰে ফটকৈ। তেওঁৰ এই পাহৰাটোও কিছু বেছি হৈছে।\n“ভাল নে তোৰ?” গামোচাখনেৰে চকুপানী মচি মচি তেওঁ সুধিলে।\n“আছোঁ দিয়া আৰু।”\n“মোনাত কি আনিছ? কিয় আনিছ?”\nমুকুলে ঘৰৰ আজিৰ সৰু অনুষ্ঠানটোৰ কাৰণে লগা খোৱা বস্তু আৰু অলপ কিবাকিবি আনিবলৈ কৈছিল বিজয়ক। বিজয়ে ক’লে কথাটো। তাৰ মিঠাই আৰু ফলমূলৰ দোকান আছে। ঘৰত এনেকৈ দৰকাৰ পৰিলে মুকুলে তাক ফোন কৰি বস্তুবোৰ অনাই লয়। পইচা অলপ কমতে হয় আৰু বস্তুও ভাল পায়।\nনৰকান্তই তাক ভনীয়েকৰ খবৰো সুধিছিল। উত্তৰ দিবলৈ পোৱাৰ আগতেই পুতেকে তাক বহা কোঠাটোৰ পিনে মাতি লৈ গ’ল। নৰকান্তৰ চকু দুটাই উত্তৰ এটাৰ আশাত তাৰ মুখলৈ আৰু পাছত পিঠিখনলৈ চাই ৰ’ল।\nবিজয়ে মুকুলৰ লগত এনেয়ে অলপ কথা পাতি, চাহ একাপ খাই মোমায়েকৰ কোঠাটোৰেই ওলাই গ’ল।\n“মাৰ ভালে আছেনে?” নৰকান্তই আকৌ সুধিছিল।\n“আছে আৰু মামা। কঁকালৰ বিষটো উঠি কষ্ট দি থাকে।”\n“ডাক্তৰক দেখুৱালি নে নাই?”\n“দেখুৱাইছোঁ। তুমিতো জানাই এইবোৰ সহজতে ভাল হোৱা বেমাৰ নহয়।”\n“কোন ডাক্তৰক দেখুৱালি? আজি–কালিৰ ডাক্তৰে এলোপেথিক ঔষধসোপাৰে কি ভাল কৰিব আমি জানো। কঁকালৰ বিষ হ’লে এটা কাম কৰিব লাগে। তই এটা কাম …।”\n“হ’ব দে। তুমি ডাক্তৰতকৈ জ্ঞানী ওলাব নালাগে।” , মুকুলে দেউতাকক মাজতে ধৰি ক’লে, “ইয়াৰ খৰ–ধৰ। তোমাৰ কথা শুনি থাকিলেই নহ’ব নহয়।”\n“এহ নাই, নাই। একো কথা নাই। মই আহোঁ দিয়া মামা।” বিজয়ে মনে মনে ৰক্ষা পৰা যেন পাই সাউৎকৰে বাহিৰ ওলাইছিল। নহ’লে মোমায়েকৰ কমেও পোন্ধৰ মিনিটৰ লেকচাৰ এটা সি শুনি থাকিব লগা হ’ব পাৰে। দুৱাৰখন জপাই থৈ যাবলৈ সি পাহৰিলে আৰু মুকুলেও মন নকৰিলে কথাটো।\nখোলা দুৱাৰেৰে অলপ অলপ বতাহ সোমাই আহিবলৈ ধৰিলে। নৰকান্তৰ শৰীৰৰ অসাৰ অংগবোৰত বতাহ লাগিলেই তেওঁ খুব ঠাণ্ডা অনুভৱ কৰে। কোনোবাই বৰফৰ ডাঙৰ ডাঙৰ টুকুৰা কেইটামান গাঁত হেচি ধৰা যেন পায় তেওঁ। অতি কষ্টেৰে দুৱাৰখনৰ এটা ফাল লাঠীডালেৰে ঠেলি ঠেলি বন্ধ কৰিলে। আনটো ফাল ঢুকি নাপায় লাঠীডালেৰে। দহ মিনিটমান তেওঁ কিবাকৈ ঠাণ্ডাটো সহ্য কৰিলে। তাৰ পাছত তেওঁ আৰু ৰ’ব নোৱৰা হ’ল। থকথককৈ কঁপি চিঞৰিবলৈ ধৰিলে, “দৰ্জাখন বন্ধ কৰ। কোনোবাই দৰ্জাখন বন্ধ কৰ। মই মৰিলোঁ দে। অ’ শুনিছ? …।”\nসকলোৱে তেওঁৰ চিঞৰ শুনিলে। গাত বতাহ লাগিলে এনেকৈ তেওঁ চিঞৰাটো এটা সাধাৰণ কথা।\n“এই বেমাৰীটোৱে আজিৰ দিনটোও ভালে ভালে পাৰ হ’বলৈ নিদিব যেন পাইছোঁ। অলপো সহ্য শক্তি নাই মানুহটোৰ।” পৰম বিৰক্তিৰে মনোমতীয়ে ভোৰভোৰালে। তেওঁ আৰু বোৱাৰীয়েকে পাকঘঘৰত নাৰিকলৰ লাড়ু আৰু পায়স বনাই আছিল। বৰুণ দত্তই ঘৰতে তৈয়াৰ কৰা সাত্বিক আহাৰহে গ্ৰহণ কৰে। তেওঁৰ কাৰণেই এই সকলো আয়োজন।\nশাহুৱেক–বোৱাৰীয়েকে দুৱাৰখন বন্ধ কৰিবলৈ নগ’ল। তেওঁলোকৰ আশা মুকুলে গৈ দুৱাৰখন বন্ধ কৰিব। কিন্তু মানুহজনৰ চিঞৰাটো বন্ধ নহ’ল। মনোমতীৰ মুখত এটা খং আৰু বিৰক্তিৰ ভাব বিয়পি পৰিল। ৰীণাৰো বৰ খং উঠিছিল। কিন্তু তাই সেইটো বৰ কষ্টেৰে লুকুৱাই ৰাখিলে। শাহুৱেকৰ সম্মুখতেই বোৱাৰীয়েকে শহুৰেকৰ ওপৰত ৰুষ্ট হোৱাটো ভাল নেদেখি।\nনৰকান্তৰ প্ৰাইমেৰী স্কুলত পঢ়া নাতিয়েক মুনু দৌৰি কোঠাটোলৈ সোমাই আহিল।\n“কি হৈছে ককা?” সি ইতিমধ্যে দুৱাৰখন বন্ধ কৰিছিলেই।\n“বৰ ঠাণ্ডা লাগিছে অ’ মুনু মোৰ। অহ্ অহ্ অহ্ …।” নৰকান্তৰ কঁপনি বন্ধ হোৱা নাছিল।\nমুনুৱে কম্বলখন ককাকৰ শৰীৰৰ বাওঁফালে ভালকৈ জাপি দিলে। ককাকৰ বাওঁফালটো প্ৰায় অসাৰ। চকী এখনত উঠি এইবাৰ সি দুৱাৰৰ হুকটোও মাৰি দিলে। “বতাহত আকৌ খুলিব পাৰে ককা। সেই কাৰণে মাৰি থলোঁ।”\n“কোনোবা আহিলে এইফালেৰে দুৱাৰ কোনে খুলি দিব অ’ মুনু? অহ্ অহ্ অহ্ …।”\n“মাক মাতিবা, নহ’লে আইতাক মাতিবা। মই থাকিলে মোক মাতিবা।”\n“মাতিলে যেন আহিবহে। অহ্ অহ্ …।”\n“তুমি ভাল পাবা দিয়া ককা। মই আছোঁ নহয় ইয়াতে।”\nমুনুৱে দুপাকমান কোঠাটো ইফালৰ পৰা সিফাললৈ দৌৰিলে। তাৰ পাছত “ধিছ, ধাছ, ধিছিম …। থিছিউ থিছিউ …। “ সি শূন্যতে কাৰোবাক লাথি, চৰ, ঘোচা মাৰিবলৈ ধৰিলে আৰু মাজে মাজে এটা অদৃশ্য পিষ্টলেৰে কাৰোবাৰ ওপৰত গুলীচালনা কৰিলে। আৰু লগতে কোনোবা বীৰ পুৰুষৰ বচন, আধা হিন্দী আৰু আধা অসমীয়াত, “মই তোৰ মুখ ভাঙি দিম, চিনি পোৱা নাই মই কোন? … এইখন হাতৰ এটা ঘোচাতেই তই যাবি যমপুৰী। “\nককাকে তাৰ একক অভিনয় অলপ সময় উপভোগ কৰিলে।\n“স্কুললৈ নোযোৱা মুনু আজি?” ককাকে সুধিলে।\n“নাযাওঁ।” মুনুৱে চুটিকৈ উত্তৰ দিলে।\n“আজি আমাৰ ঘৰত কিবা আছে। পায়স বনাইছে আইতাই। মাই নাৰিকলৰ লাড়ু কৰিছে। মোক লাড়ু এটা নিদিলে।” শূন্যতে কাৰোবাক ঘুচিয়াই ঘুচিয়াই মুনুৱে ক’লে।\nমুনুৱে হঠাতে বাহিৰলৈ গৈ প্লাষ্টিকৰ গদা এটা লৈ আহিল। খুব জোৰেৰে সি সেইটো দুবাৰমান শূন্যতে ঘূৰালে। এইবাৰ সি বালী আৰু সুগ্ৰীৱৰ যুদ্ধ আৰম্ভ কৰিলে।\n“হাড়–মূৰ তোৰ যদি নোৱাৰোঁ পেলাব ভাঙি, মোৰ নাম কেতিয়াও নহয় বালী। ধেই–তা–ধেই .. আস্।” গদাৰ কোব খোৱা সুগ্ৰীৱ হৈ সি মজিয়াতে বাগৰি পৰিল।\n“তাতে বাগৰিছা কিয়? উঠাঁ। আজি কোন আহিব জানা তুমি?” ককাকে ক’লে।\nমুনুৱে উঠি বালী হৈ গদা ঘূৰাই ঘূৰাই এইবাৰ সুগ্ৰীৱক পিছে পিছে দুৱাৰখনৰ ওচৰলৈকে খেদি গৈছিল। ককাকক উত্তৰ দিবলৈ যুদ্ধ স্থগিত কৰি সি ৰ’ল। “এজন ডাঙৰ মানুহ আহিব। বগা ধুতী আৰু চোলা পিন্ধে।”\n“তুমি দেখিছা নেকি তেওঁক?”\n“দেখিছোঁতো। বৰ ডাঙৰ মানুহ। ভাষণ দিব জানে।”\n“হয় নেকি, ক’ত দেখিলা তুমি?”\n“সেইদিনা যে মা আৰু আইতাৰ লগত মিটিঙলৈ গৈছিলোঁ, তাতে দেখিছিলোঁ। কি যে ওখ মানুহ। কি যে ভাষণ দিছিল ককা, বৰ ভাল!”\n“কি কৈছিল ভাষণত?”\n“মানুহ মৰিলে বোলে স্বৰ্গলৈ যাব।”\nমিটিঙ এখনত বৰুণ দত্তই ধৰ্ম, আধ্যাত্মিকতাৰ ওপৰত এটা ভাষণ দিছিল। মুনু মাক আৰু আইতাকৰ মাজতে বহিছিল। ভাষণ চলি থকাৰ সময়তে তাৰ টোপনি আহিছিল।\n“তুমি শুনি আছিলানে গোটেইখিনি?”\n“শুনি আছিলোঁতো। বৰ ভাল ভাষণ আছিল।”\n“কিন্তু সকলো মানুহেতো মৰিলে স্বৰ্গলৈ নাযায়। ভাল মানুহবোৰহে যায়। বেয়া মানুহবোৰ নৰকলৈ যায়।”\n“তুমি ক’লৈ যাবা ককা? স্বৰ্গলৈ?”\n“নাজানো। নৰকলৈহে যাম নেকি?”\n“এস্, তুমি বৰ ভাল। যাবা দিয়া স্বৰ্গলৈ। ময়ো যাম। তাতে মই স্কুললৈ নাযাওঁ কিন্তু।”\nনাতিয়েকৰ কথাবোৰে নৰকান্তৰ মুখখন হাঁহি এটাৰে উজলাই তুলিলে। নাতিয়েকটো কাষত থাকিলে, ঘৰত থাকিলে তেওঁ বৰ ভাল পায়। নিজে ভালে থকা হ’লে তাক পুৱা বা গধূলি সদায় লগত ফুৰাবলৈ নিলেহেঁতেন। পিছে ঈশ্বৰে সেইখিনি সুখ তেওঁৰ কপালত নিলিখিলে।\nমুনুৱে আকৌ বালী–সুগ্ৰীৱৰ যুদ্ধত মত্ত হ’ল।\n“মুনু, মুনু।” মাকে তাক চিঞৰি মাতিলে। সি যুদ্ধ চলায়ে থাকিল, উত্তৰ নিদিলে।\nএক মিনিটমান পাছত মাকে তাক আকৌ মাতিলে।\nএইবাৰো সি উত্তৰ নিদিলে।\n“মাৰাই মাতি আছে। যোৱাচোন কিয় মাতিছে?” ককাকে ক’লে।\n“এস্। মাতক দিয়া। মাতিয়েই থাকে।” সি ভোৰভোৰাই উত্তৰ দিলে।\nইতিমধ্যে মাকে তাক বিচাৰি কোঠাটোৰ দুৱাৰমুখ পালেহি।\n“হে হৰি! কি কৰি আছা তুমি ইয়াত? স্কুললৈ যাব লাগে নে নেলাগে? গা ধুবানে নাই?” মাকে দুৱাৰমুখৰ পৰাই ডাঙৰকৈ ক’লে।\n“নাযাওঁ মই স্কুললৈ আজি।” সি ভোৰভোৰালে আকৌ।\n“কিয় নাযাবা? কি কৰি থাকিবা ঘৰত? আহাঁ, দেৰী হৈছেই। আৰু দেৰী কৰি মোৰ খং নুতুলিবা। “\n“মই নাযাওঁ স্কুললৈ। আজি দেখোন মানুহ আহিব আমাৰ ঘৰলৈ।”\n“তাতে কি হ’ল? তুমি কি কৰিবা? তোমাৰ কাম নাই নহয়।” মাকে ভিতৰলৈ আহি হাতত ধৰি প্ৰায় টানি টানি তাক উলিয়াই লৈ গ’ল।\n“সদায়, সদায় কিয় স্কুললৈ গৈ থাকিব লাগেনো? কিয়?” সি আপত্তি কৰিছিল যদিও মাকে গুৰুত্ব নিদিলে।\n“জোৰকৈ হাতত নাটানিবা। সি দুখ পাব।” নৰকান্তই কৈছিল। বোৱাৰীয়েকে একো গুৰুত্ব নিদিলে অৱশ্যে তেওঁৰ কথাত। মুনুৱে শহুৰেকৰ কোঠালৈ আহি খেলাটো তাই ভাল নাপায়। ঘাম আৰু প্ৰস্ৰাৱৰ গোন্ধেৰে ভৰা সেমেকা কোঠাটোত সোমাই থাকিলে পুতেককো বেমাৰৰ বীজাণুবোৰে লম্ভিব বুলি তাইৰ খুব ভয়। তাতে সি মাজে মাজে ককাকৰ বিছনাতো বহে।\nপুনৰ নৰকান্তৰ কোঠাটো নীৰৱ হৈ পৰিল। দিনটোত কথা এষাৰ পাতিবলৈও তালৈ আৰু কোনো নাহিব। শূন্য দৃষ্টিৰে সম্মুখৰ বেৰখনলৈ তেওঁ চালে। তাত ওলমি আছে তেওঁৰ মাকৰ পুৰণি বন্ধাই থোৱা ফটো এখন। ফটোখনৰ পৰা মাকজনী ওলাই আহিব পৰা হ’লে তেওঁক গায়ে–মূৰে হাত ফুৰাই দিলেহেঁতেন কিজানি। সৰুতে এবাৰ তেওঁৰ খুব জৰ হৈছিল আৰু তিনি দিন মানলৈ ভাল হোৱা নাছিল। সেই কেইদিন মাকে তেওঁৰ লগতে লাগি আছিল, নিশা মাকে তেওঁৰ বিছনাতেই বহি তেওঁক ৰখি থাকিছিল। খিৰিকিখন খুলি দিব পাৰিলেও তেওঁ ভাল পালেহেঁতেন। কিন্তু তাতো বিপদ আছে। বতাহ সোমাই আহি তেওঁৰ অৱস্থাটো আৰু অধিক কাহিল কৰি তুলিব পাৰে। ওচৰৰ মেজখনত ঔষধ–পাতিবোৰ। দুটামান বটল আৰু টেবলেট এসোপা। আগতে সেইবোৰলৈ চালে তেওঁ উৎসাহ এটা অনুভৱ কৰিছিল। সেইবোৰে যেন তেওঁক নিচুকনি গীত শুনাই শুনাই যুঁজখন চলাই যাবলৈ কৈ থাকিছিল। তেওঁ এদিন আকৌ আগৰ দৰেই খোজ কাঢ়ি ফুৰিব পৰা কৰ্মঠ মানুহজন হৈ পৰিব বুলি সেইবোৰে তেওঁক আশান্বিত কৰি ৰাখিছিল। কিন্তু এতিয়া ভাল হোৱাৰ আশাটো লাহে লাহে মৰি আহিছে। ঔষধবোৰৰ বটল আৰু পেকেটবোৰে তেওঁৰ মনটো আৰু সবল কৰি নোতোলে আজি–কালি। তেওঁ কিন্তু ঔষধবোৰ নিয়মমতে খাবলৈ কেতিয়াও নাপাহৰে। মাত্ৰ তেওঁৰ এই নিয়মীয়া স্বভাৱটোৱে ঘৰৰ আনবোৰক প্ৰায়ে বিৰক্ত কৰে। আধা পংগু মানুহজনক ঔষধ–পাতি, চাহ–ভাত সময় মতে দিবলৈ সকলোৰে সময়ৰ বৰ অভাৱ কাৰণেই।\nপুতেকৰ গাড়ীৰ শব্দৰ পৰা নৰকান্তই গম পালে সি দোকানলৈ গ’ল।\nঅলপ পাছত মুনু স্কুলৰ ইউনিফৰ্ম পিন্ধি সোমাই আহিল কোঠাটোলৈ। “ককা, মই স্কুললৈ যাওঁ। ভালকৈ থাকিবা দেই। “\nনৰকান্তই হাঁহিলে। মুনুৱে স্কুললৈ বা বেলেগ ক’ৰবালৈ গ’লেও ককাকক মাত লগাই যায়। বেলেগ কোনেও এতিয়া আৰু সেইটোৰ প্ৰয়োজন অনুভৱ নকৰে।\nএটা সময়ত সেইদিনাৰ গুৰুত্বপূৰ্ণ অতিথি বৰুণ দত্তৰ আগমন ঘটিল। ঘৰটো এটা আন্দোলনেৰে কঁপি উঠিল। সেই আন্দোলন নৰকান্তৰ সেমেকা কোঠাটোতো অনুভূত হ’ল। তেৱোঁ উৎকৰ্ণ হৈ শুনিবলৈ চেষ্টা কৰিলে বৰুণ দত্তৰ মুখৰ পৰা নিসৃত তাত্বিক সত্যবোৰ। তেওঁ আগতে ধৰ্ম সম্পৰ্কীয় কথা–বতৰাৰ আলোচনা, যুক্তি–তৰ্ক আদিত ভাগ লৈ বৰ ভাল পাইছিল। ওচৰ–চুবুৰীয়াৰ ঘৰত হোৱা নাম–প্ৰসংগ, শাস্ত্ৰপাঠ আদি তেওঁ পাৰিলে বাদেই নিদিছিল। অসুখটোৱেহে সেই সকলোবোৰৰ মুদা মাৰিলে।\nফুলাম গামোচা পাৰি থোৱা চোফা এখনত বৰুণ দত্তই বহিছিল। ধুপ–ধূনাৰ গোন্ধটো আৰু জ্বলি থকা চাকি এগছিয়ে ড্ৰয়িংৰুমটোৰ পৰিবেশটো গহীন আৰু আধ্যাত্মিক কৰি তুলিছিল।\n“পৰলোকৰ তত্ত্বটো বৰ আচৰিত। ইহলোকৰ মানুহে সেইটো বুজা বৰ টান।” বৰুণ দত্তই স্মিত হাঁহি এটাৰে কৈছিল।\n“হয়। আপুনি বুজাই দিব আৰু। আমি মুৰ্খ মানুহ।” মনোমতীয়ে ভক্তিভৰা সুৰেৰে কৈছিল।\nবৰুণ দত্তই মৃদুকৈ হাঁহি ক’লে, “আপোনালোকে মনত ৰাখিব লাগিব এটা কথা। বৰ গুৰুত্বপূৰ্ণ এটা কথা।” তেওঁ মনোমতী আৰু ৰীণাৰ মুখলৈ চাই অলপ সময় ৰৈছিল। সিহঁত দুটাই একো বুজিব পৰা নাছিল।\n“কওকচোন কি কথা। আমাৰ জীৱনটো এনেই গ’ল দিয়ক। আমি অজ্ঞানী।” মনোমতীয়ে হাতযোৰ কৰিছিল।\n“হয়, বৰ অজ্ঞানী আমি।” বোৱাৰীয়েকেও যোগ দিছিল।\n“এটা কথা হ’ল বুজি পোৱা। এটা কথা হ’ল উপলব্ধি কৰা। দুয়োটা বেলেগ বেলেগ। “ দত্তই এটা গভীৰ ৰহস্যময় সত্য ব্যক্ত কৰাৰ সুৰ এটাৰে ক’লে।\nশ্ৰোতা দুয়োগৰাকীয়ে একো বুজা নাছিল যদিও এনেয়ে লাহে লাহে মূৰ দুপিয়াইছিল।\n“মই আপোনালোকক পৰম সত্যবোৰ বুজিবলৈহে সহায় কৰিব পাৰোঁ। কিন্তু …। “ দত্তই দুয়োগৰাকী ভক্তিৰসত ডুব যোৱা শ্ৰোতাৰ মুখলৈ নাটকীয় প্ৰশ্নবোধক চাৱনি এটাৰে চাই ৰৈছিল।\n“কিন্তু কি? “ অসহায়ভাৱে মনোমতীয়ে সৰু সৰুকৈ কৈছিল।\n“কিন্তু …! “ দত্তই আৰম্ভ কৰিয়েই আকৌ পাঁচ চেকেণ্ডলৈ নীৰৱ হ’ল। “কিন্তু উপলব্ধি আপোনাৰ। আপুনি কৰিব লাগিব উপলব্ধি। তাৰ কাৰণে মন হ’ব লাগিব শুদ্ধ। বিশ্বাস হ’ব লাগিব গভীৰ। “\nলাহে লাহে নিজৰ জ্ঞানশূন্যতাৰ বিষয়ে সম্পূৰ্ণ নিঃসন্দেহ হৈ অহা শাহুৱেক–বোৱাৰীয়েকে ভক্তিভাৱেৰে বৰুণ দত্তৰ বাণীসমূহ শ্ৰৱণ কৰিবলৈ ধৰিলে।\nটংকৈ পুৰণি দেৱাল ঘড়ীটোৱে কোব এটা মাৰিলে।\n“অ’ মোক পানী এক গিলাচ নিদিয়া নেকি আজি কোনেও? টেবলেট এটা খাব লাগে দেখোন।” প্ৰায় একে সময়তে নৰকান্তৰ মুখৰ পৰা চিঞৰটো ওলাই আহিছিল।\nবৰুণ দত্তই আত্ম–উপলব্ধি কেনেকৈ কৰিব পাৰি সেই বিষয়ে ব্যাখ্যা কৰি আছিল। নৰকান্তৰ চিঞৰটোৱে তাৰ ছন্দপতন ঘটালে। প্ৰশ্নবোধক দৃষ্টিৰে তেওঁ শ্ৰোতা দুগৰাকীলৈ চালে। দুয়োৰে, বিশেষকৈ মনোমতীৰ বৰ খং উঠিছিল।\n“আমাৰ দেউতাৰ অসুখ।” ৰীণাই সৰুকৈ ক’লে।\n“হ’ব, হ’ব। তেওঁক চাই আহকচোন এবাৰ। মই অলপ ৰৈছোঁ।” দত্তৰ মাতৰ সামান্য বিৰক্তিখিনি মনোমতী আৰু বোৱাৰীয়েকে ঠিকেই ধৰিব পাৰিছিল।\n“মানুহটোক পানী এগিলাচ দি আহোঁ ৰ’ব মই।” মনোমতী বহাৰ পৰা উঠিছিল। তেওঁ জানে গিৰিয়েকে পানী গিলাচ নোপোৱালৈকে তেনেকৈয়ে চিঞৰি থাকিব। মানুহজনৰ ধৰ্ম–কৰ্মত একেবাৰে ৰাপ নোহোৱা হৈছে বহু দিনৰ পৰা। এনেদৰে ইন্দ্ৰৰ সভাত ফেঁচাৰ কুৰুলি দিয়া কামটো এই বেমাৰীটোৱে কৰিয়েই থাকে।\n“আপুনি এক দিনো নিচিঞৰাকৈয়ে থাকিব নোৱাৰেনে? ইমান ডাঙৰ মানুহ এজন আহিছে ঘৰলৈ। এই বেমাৰীটোৰ পানী গিলাচহে ডাঙৰ হ’ল। সমাজত আমাৰ নাক–কাণ কটাইহে এৰিব আপুনি।” পানী গিলাচ বিছনাৰ ওচৰৰ মেজখনত থৈ দাঁত কামুৰি কামুৰি সৰু সৰুকৈ মনোমতীয়ে কৈছিল।\nমানুহজনে ঘৈণীয়েকৰ কিয় খং উঠিব লগা হ’ল বুজিব পৰা নাছিল। তেওঁ চকু দুটা বহলকৈ মেলি ঘৈণীয়েকৰ মুখৰ ফালে চাইছিল।\n“তেনেকৈ ফেলফেলকৈ চাই থাকিব নেলাগে, বেমাৰী মানুহ। আৰু কিন্তু এনেদৰে নিচিঞৰিব, কৈ দিছোঁ মই।” মনোমতীৰ খংটো বাঢ়ি গৈছিল।\nনৰকান্তৰ দপকৈ জ্বলি উঠা চকু দুটালৈ অকণো গুৰুত্ব নিদিয়াকৈ মনোমতীয়ে কোঠাটোৰ পৰা ওলাই গ’ল। এসময়ৰ খুব খঙাল নৰকান্তৰ এতিয়াও মাজে মাজে খং উঠে। কিন্তু তেওঁ বৰ্তমান এজন ভুলুণ্ঠিত ৰজা যাৰ খং–ৰাগবোৰ এতিয়া দাঁত–ভগা সাপৰ ফোচ্‌ফোচনি মাত্ৰ; কোনেও একো খাতিৰ নকৰে।\nইফালে আকৌ আধ্যাত্মিক ব্যাখ্যা আৰম্ভ হ’ল।\nকিছু সময়ৰ পাছত, “আপোনাৰ স্থিতপ্ৰজ্ঞ আত্মাৰ একো লক্ষণেই নাই দিয়ক। “ বৰুণ দত্তই অলপ খঙেৰেই মনোমতীৰ ফালে চাই ঘোষণা কৰিলে।\nমৃত্যুদণ্ডৰ আজ্ঞা শুনা মানুহৰ দৰে মনোমতী মৰহি গ’ল। হাতযোৰ কৰি তেওঁ অনুনয়ৰ ভংগীত দত্তৰ মুখলৈ চাই ৰ’ল। ধৰ্ম–কৰ্ম সম্পৰ্কে নিস্পৃহ হৈ অহা গিৰিয়েকে মুক্তি পাই সৰগলৈ যাব নে নৰকলৈ যাব, যদি গিৰিয়েক নৰকলৈ যায় তেনেহ’লে তেওঁৰ নিজৰ সৰগত থাকি কেনেকৈ ভাল লাগিব – সেই কথাটো তেওঁ সুধিছিল। তাতেই বোধহয় দত্তৰ খং উঠি গ’ল।\n“আপুনি কোন?” দত্তই গম্ভীৰভাৱে সুধিলে।\n“মই মনোমতী। … মনোমতী ঠাকুৰীয়া।” সেপ ঢুকি মনোমতীয়ে উত্তৰ দিলে।\n“সেইটোৱেইতো ভুল। আপুনি এটি আত্মা। আপুনি নিজক চিনি পাব লাগিব, নিজৰ আত্মাক চিনি পাব লাগিব। আত্মা অলৌকিক, অবিনশ্বৰ। মনোমতী ঠাকুৰীয়া আপোনাৰ ক্ষণস্থায়ী পৰিচয় মাত্ৰ। আপুনি অলৌকিক আত্মা। কিন্তু লৌকিকতাৰ মোহে আপোনালোকক অলৌকিকতাৰ জ্যোতিৰ পৰা বঞ্চিত কৰি ৰাখিছে।”\nমনোমতী আৰু বোৱাৰীয়েক আধ্যাত্মিকতাৰ কঠিনতা সম্পৰ্কে আৰু অধিক নিশ্চিত হৈছিল ইতিমধ্যে।\nদত্তৰ লৌকিকতা–অলৌকিকতাৰ ওপৰত সুগভীৰ বক্তৃতা আৰু কিছু সময় চলিল।\nএটা সময়ত শাহুৱেক বোৱাৰীয়েকে দৈ–চিৰা, ফল, মিঠাই, পায়স মানুহজনক পৰিবেশন কৰিলে।\nউপাদেয় ভোজনে মানুহজনক কোমলাই আনিছিল। খোৱাৰ পাছত তেওঁ কোমল, মোলায়েম সুৰত ঘোষণা কৰিলে, “আপোনালোকে পাৰিব। মই নিশ্চিত। প্ৰথমতে অলপ ভুল হ’বই। কিন্তু হীৰাখণ্ডতো এদিন চমকি উঠিবই।”\nকথাষাৰে দুয়োগৰাকী শ্ৰোতাকে কিছু সকাহ দিলে। নহ’লে নিজকে নৰকমুখী বুলি তেওঁলোকৰ বিশ্বাস হৈছিলেই। কিন্তু সেই শুভ মুহূৰ্ততেই আকৌ নৰকান্তৰ কেঁকনিৰ শব্দ ভাঁহি আহিল। তেওঁ হয়তো বিছনাত বহিবলৈ চেষ্টা কৰিছিল।\n“কি অসুখ হৈছে তেখেতৰ?” দত্তই সুধিলে।\nমনোমতীয়ে এটা বিস্তাৰিত বিবৰণ দিলে।\n“বুজিলোঁ। আচলতে কি জানে? “ দত্তই আৰম্ভ কৰিছিল। “যেনেকৈ সকলোৰে অহাৰ এটা সময় থাকে, তেনেকৈ যোৱাৰো এটা সময় থাকে। অহাটো যেনেকৈ মংগলময় আৰু আনন্দৰ, তেনেকৈ যোৱাটোও মংগলময় আৰু আনন্দৰ হ’ব লাগে। তেখেত যোৱাটোৱেই ভাল হ’ব।”\n“কোনে যাব? ক’লৈ যাব? অহ্ …! “ কথাখিনি বুজিবলৈ এটি মুহূৰ্তৰ প্ৰয়োজন হৈছিল মনোমতীৰ। আৰু সেই সত্যটোৱে তেওঁৰ বুকুৰ কোনোবা এঠাইত কাঁড় এডালৰ দৰে বিন্ধিলেগৈ। আজিৰ শয্যাশায়ী মানুহজনৰ লগত সুখে–দুখে আঢ়ৈ কুৰি বছৰ পাৰ কৰিলে তেওঁ। অলেখ মান–অভিমান, ঠেহ–পেচ, হাঁহি–কান্দোন, দন–খৰিয়ালৰ স্মৃতি বিজড়িত সূতা কিছুমানে দুয়োজনকে একেলগে এতিয়াও মেৰাই ৰাখিছে। সেই সূতাবোৰ ছিগি যোৱা কথাটো তেওঁ ভাবিবই নোৱাৰে। বেমাৰী হ’লেও মানুহজনে ঘৰখন এতিয়াও ভৰাই ৰাখিছে, যাৰ অবিহনে ঘৰখনত কেবল শূন্যতাৰে ভৰি পৰিব আৰু সেই সৰ্বগ্ৰাসী শূন্যতাৰ মুখামুখি হোৱাৰ সাহস নাই মনোমতীৰ।\nকেই চেকেণ্ডমানৰ স্তব্ধতা ভাঙি ৰীণাই ক’লে, “আমি তেনেকৈ ভবা নাই। দেউতা নহ’লে ঘৰখন শুদা শুদা লাগিব নহয়। তেওঁ আকৌ ভাল হ’ব। তেওঁ থাকিলেই আমাৰ ভাল লাগি থাকিব।”\n“কিন্তু তেখেতে জানো কষ্ট খাই থকা নাই? আপোনালোকৰ ভাল লাগিব কাৰণেই তেখেতে কষ্ট খাই থাকিব লাগিব জানো? আৰু কথাবোৰ আমি ভবা মতেইতো নহয়। ঈশ্বৰে যি বিচাৰে সেইটোহে হ’ব। ঈশ্বৰৰ ইচ্ছাৰ ওচৰত আত্ম–সমৰ্পণেই আমাৰ লক্ষ্য। সেই কাৰণেই কৈছোঁ, ঈশ্বৰে তেখেতক দয়া কৰক, তেখেতক সোনকালে নিজৰ ওচৰলৈ লৈ যাওক।”\nদত্তই এই পৃথিৱীৰ জীৱনৰ অনিত্যতা আৰু অসাৰতা সম্পৰ্কেও কিছু ব্যাখ্যা কৰিলে।\nকথাবোৰ নৰকান্তৰ কাণতো পৰিছিল। আজি–কালি বহুতেই তেওঁ মৰিলেই ভাল হ’ব বুলি ঘৰৰ আনসকলৰ আগত কোৱাটো তেওঁ শুনিবলৈ পায়। তেতিয়া তেওঁৰ মনটো সেমেকি যায়। নিজৰ শোচনীয় শাৰীৰিক অৱস্থাটোৰ কথাটো তেওঁ জানে। যোৱাৰ দিনটো ওচৰ চাপি আহিছে বুলিও তেওঁ জানে। তথাপিতো এতিয়াও তেওঁ জীৱনটোক ভাল পায়। মৰিম বুলি তেওঁ ভয় কৰি থকা নাই; কিন্তু মৃত্যুৰ ওচৰত আত্মসমৰ্পণ কৰিব খোজা মানুহো তেওঁ নহয়। শেষলৈকে যুঁজখন চলাই যোৱাৰ মন তেওঁৰ। কিন্তু আন সকলোৱেই যেন তেওঁৰ ওপৰত সকলো আশা এৰি দিছে। তেওঁৰ বিছনাখন ঘামেৰ সোট–মোচ খাই ভাগৰি পৰাৰ আজি বহু বছৰ হ’ল। তেওঁৰ যন্ত্ৰণাকাতৰ চিঞৰবোৰে ঘৰৰ মানুহবোৰক, ওচৰ–চুবৰীয়াসকলক বিৰক্ত কৰি তোলে বুলি তেওঁ বুজিব পাৰে।\nকোঠাটোৰ বাহিৰৰ জগতখনৰ কোলাহলৰ মাজত তেওঁৰ অস্তিত্ব সকলোৱে পাহৰি পেলাইছে। তেওঁৰ পুৰণিকলীয়া কথাবোৰ শুনিবলৈ ওচৰত কোনেও আগ্ৰহেৰে এতিয়া নবহে। শুকান, ভাবলেশহীন বেৰ কেইখনত খুন্দা খাই তেওঁ কোৱা কথাবোৰ প্ৰায়েই তেওঁলৈকে ঘূৰি আহে। তেওঁৰ বুকুখন কিবা এটা হেৰোৱাৰ চিঞৰে খান্দি নিয়ে যেতিয়া তেওঁ উপলব্ধি কৰে – সকলোৰে বাবে তেওঁৰ বিদায়ৰ দৰে শুভ যেন আৰু একোৱেই নাই।\nমনোমতী আৰু বোৱাৰীয়েকে বিচৰা নাছিল যদিও বিদায় লোৱাৰ আগতে বৰুণ দত্তই মানুহজনক চাবলৈ তেওঁৰ ওচৰলৈ গ’ল। প্ৰস্ৰাৱ আৰু ঘামৰ সেমেকা গোন্ধ আৰু কোঠাটোৰ অপৰিপাটী, লেতেৰা পৰিবেশটোৱে শাহুৱেক আৰু বোৱাৰীয়েক দুয়োকে বৰ লজ্জিত কৰিছিল।\nনৰকান্তৰ মুখখন উজলি উঠিছিল। বাওঁহাতখন ভালকৈ পোন কৰিব নোৱৰা কাৰণে কেবল সোঁহাতখনেৰে তেওঁ প্ৰতি নমস্কাৰ জনাইছিল।\n“ভালে আছে নহয়। মোক আপুনি চিনি নাপায় কিজানি।” স্মিত হাঁহি এটাৰে বৰুণ দত্তই কৈছিল।\nবোৱাৰীয়েকে দত্তৰ চমু পৰিচয় এটা দাঙি ধৰিলে। মনোমতীয়ে আঁৰ চকুৰে দত্তৰ মুখলৈ চাইছিল। তেওঁৰ ভয় আছিল কোঠাটোৰ লেতেৰা পৰিবেশটোৰ বাবে মানুহজনৰ মনলৈ ঘিণ ভাব এটা আহিব পাৰে। তাৰ কোনো চিন অৱশ্যে তেওঁৰ মুখত দেখা নগ’ল।\n“আছোঁ, আছোঁ মই ভালেই।” নৰকান্তই আস্তব্যস্ত হৈ ক’লে। ঘৈণীয়েক আৰু বোৱাৰীয়েকৰ ফালে চাই পৰম হাবিয়াসেৰে তেওঁ ক’লে, “চকী এখন, চকী এখন লৈ আহাঁ ইয়ালৈকে।” বহুদিনৰ পাছত এজন অচিনাকি আৰু দত্তৰ দৰে ডাঙৰ মানুহৰ লগত কথা পাতিব বুলি তেওঁৰ মনটো হেঁপাহেৰে পোহৰ হৈ আহিছিল।\n“নালাগে দিয়ক। বৰ কষ্ট হৈছে আপোনাৰ! “ দত্তই সহানুভূতিৰে ক’লে।\n“বেমাৰীটোৰ লগতে আমাৰো বৰ কষ্ট হৈ আছে। “ মনোমতীয়ে মানুহজনৰ লগত ভুগিবলগীয়া হোৱা তেওঁলোকৰ দুখ–কষ্টৰ দুই মিনিটীয়া বিবৰণ এটা দিলে।\n“মই বহুত ভাল পাইছোঁ দিয়ক। চাওকচোন। “, নৰকান্তই বাওঁহাতখন ওপৰলৈ দাঙি পোন কৰি ক’লে, “আগতে মই হাতখন চিধা কৰিবই পৰা নাছিলোঁ।”\nহাতখন মুঠি মাৰি লৈ তেওঁ ক’লে, “আৰু চাওকচোন, মই মুঠিটো টানকৈয়ে মাৰিব পাৰোঁ।”\nএইবাৰ তেওঁ বাওঁ ভৰিখন ওপৰলৈ অলপ ওপৰলৈ দাঙি ক’লে, “আগতে মই এই ভৰিখন লৰাবই পৰা নাছিলোঁ।”\nনৰকান্তকৈ আগতকৈ কি কি কৰিব পৰা হ’ল তাৰে বৰ্ণনা কৰাত লাগি গ’ল আপোনমনে। বৰুণ দত্তই তেওঁৰ কথাবোৰত মন নিদিয়াটো নৰকান্তই ধৰিব পৰা নাছিল।\n“আচলতে একো ভাল হোৱা নাই।” , মনোমতীয়ে প্ৰায় ফুচফুচাই দত্তলৈ চাই কৈছিল। “যোৱা বছৰতকৈ বেমাৰীটোৰ অৱস্থা বেছিহে বেয়া হৈছে দিয়ক। আমাকো দিগদাৰ বেছিকৈ কৰে এতিয়া।”\n“সেই কাৰণেইতো মই কৈছোঁ আপোনালোকক …!” মৃদু হাঁহি এটাৰে দত্তই ক’লে। তাৰ পাছত দুয়োখন হাত ওপৰলৈ তুলি আৰু কিবা এটা সক্ষমতাৰ প্ৰমাণ দিবলৈ ওলোৱা মানুহজনলৈ চাই আকৌ ক’লে, “যি হয় ভালেই হ’ব দিয়ক।”\nওপৰলৈ ইংগিত কৰি দত্তই আকৌ ক’লে, “সকলো তেওঁৰেই ইচ্ছা আৰু। আমাৰ হাততনো কি আছে?”\n“ভালে থাকক, কুশলে থাকক। আহিছোঁ।” দত্তই আকৌ নমস্কাৰ কৰি বিদায় ল’ব খুজিছিল।\n“কিয়? বহক, বহকচোন। অলপ সময়হে।” নৰকান্ত আশাভংগ হোৱা মানুহৰ দৰে চিঞৰি উঠিল। ঘৈণীয়েকলৈ চাই তেওঁ অলপ দাবী মাৰিয়েই ক’লে, “নানা কিয় চকী এখন। কি কৰি আছা? “\nনৰকান্তৰ সকলো অনুৰোধ উপেক্ষা কৰি দত্ত যাবলৈ ওলাল।\n“আশীৰ্বাদ কৰিব প্ৰভু।” নৰকান্তই সোঁহাতখনেৰে নমস্কাৰ জনাই হতাশভাৱেৰে কৈছিল।\n“আশীৰ্বাদ আপুনিহে আমাক দিব লাগিব। ভালে থাকক। ঈশ্বৰে কৃপা কৰক।” স্মিত হাঁহিটোৰে দত্তই কৈ গৈছিল।\nআৰু তেওঁলোক যোৱাৰ পাছত নৰকান্তৰ কোঠাটো আকৌ এটা উৎসাহহীন নিৰানন্দৰ বাকচলৈ ৰূপান্তৰিত হৈছিল।\nসেইদিনা সন্ধিয়া মনোমতীয়ে ডাইনিং ৰুমত পুতেক–বোৱাৰীয়েকৰ লগত বহি চাহ খাইছিল। মুনুৱে কোনোবা অদৃশ্য শত্ৰুক ভাবুকি দি মাজে মাজে “ধিছুম ধিছুম”কৈ পিটন দিছিল।\n“কি কৈ গ’ল জানানে মানুহজনে?” মনোমতীয়ে হঠাতে গহীন হৈ পৰি কৈছিল।\n“কি?” মুকুলে মাকলৈ চাই সুধিছিল।\n“দেউতাৰা গ’লেই ভাল হয় হেনো।”\n“মানে, কি ক’লে?” মুকুলে আকৌ সুধিছিল।\n“শুনা, মই কওঁ। তুমি আকৌ সব কথাত ইম’চনেল হৈ যোৱা। দেউতাৰ অৱস্থাটো আমি জানো দেখি থকা নাই?” ৰীণাই বৰ সৰু সৰুকৈ কৈছিল।\n“দেখি আছোঁ। তাতে কি হ’ল?” মুকুলে মাতটো সৰু কৰা নাছিল।\n“সেই কাৰণে দেউতা গ’লেই ভাল বুলি কৈছে তেওঁ।”\n“মানে?” মুকুলে তেতিয়াও বুজিব পৰা নাছিল।\n“দেউতাৰা মৰি যোৱাটোৱেই সকলোৰে কাৰণে, তেওঁৰ কাৰণেও ভাল বুলি কৈছে। হয়ো দেচোন কথাটো। ভাবি চালে …। “ মনোমতীয়ে পুতেকৰ মুখলৈ নোচোৱাকৈ কৈছিল।\n“ঘুচিয়াই মুখ ভাঙি দিম মই তাৰ। ঘোচা মাৰি দিম।” মুনুৱে হঠাতে অলপ ডাঙৰকৈয়ে চিঞৰ এটা মাৰিছিল যাৰ কাৰণে মাকৰ কথাখিনি ভালকৈ মুকুলে শুনা নাছিল।\n“কোৱাঁচোন কথাটো। মই বুজা নাই।” মুকুলে কৈছিল।\n“দেউতাৰাই বৰ কষ্ট খাই আছে। লগতে আমাৰো কষ্ট হৈছে। ওচৰৰ মানুহ কেইঘৰৰো কষ্ট হৈছে। সেই কাৰণেই তেওঁ কৈছে – দেউতাৰা মৰিলেই ভাল হ’ব, সকলোৰে। …। তেওঁৰো।” মনোমতীয়ে এইবাৰ পুতেকৰ মুখলৈ চায়ে কৈছিল।\nলগে লগেই মুনুৰ আকৌ চিঞৰ, “ঘুচিয়াই ঘুচিয়াই নাক ভাঙিম মই তাৰ। চাল্লা বদমাচ মানুহ! আমাৰ ককাক মৰিবলৈ কয়!”\nতেতিয়াহে কিবা এটা অশুভ আশংকাত আইতাকৰ মনটো চেবালে। “কি কৈছা মুনু? কাক মাৰিবা তুমি?”\n“সেই মানুহটোক মাৰিম। আমাৰ ককাক মৰিবলৈ কয়। ইম্মান বদমাচ মানুহ! মই তাক …।” মুনুৱে ঘোচা দেখুৱাই খঙেৰে কৈছিল। তাৰ মাতটো কান্দো কান্দো হৈছিল।\nশাহুৱেক–বোৱাৰীয়েক দুয়োৰে মুখ মেল খাই গ’ল আৰু চকু দুটা ডাঙৰ ডাঙৰ হৈ গ’ল। ইমান অশুভ কথা ল’ৰাটোৰ মুখত! ভগৱানে এতিয়া কি কৰিব তাৰ? সৰ্বনাশ হ’ব দেখোন এতিয়া ল’ৰাটোৰ!\nমুনুৱে ঘোচা দেখুৱাই খঙেৰে তিনিওলৈ চাই আছিল।\n“তুমি কি কৈছা এইবিলাক? ক’ত শিকিছা এই বেয়া কথাবোৰ? ডাঙৰ মানুহক এনেকৈ ক’বলৈ পায় নেকি? বৰ বৰ বেয়া কথা।” মুকুলে মুনুলৈ চাই দাবী মাৰি ক’লে।\n“আমাৰ ককাও দেখোন ডাঙৰ মানুহ। ককাক কিয় মৰি যাবলৈ কৈছে মানুহটোৱে? সেইটো বেয়া কথা নহয় নেকি?”\nমুনুৰ খং আৰু ভয়েৰে ভৰি থকা মুখখনলৈ বাকী তিনিওজনে মনে মনে চাই ৰ’ল।


জাফনা ! জাফনা ! – Mahabahoo\nHome/Mahababu's Special/জাফনা ! জাফনা !\nড০ গীতাঞ্জলি গোস্বামী, কলম্বো\nসৰুৰেপৰা জাফনাৰ বিষয়ে পঢ়ি পঢ়ি জাফনা চোৱাৰ হেঁপাহ মনতে পুহি ৰাখিছিলো। আমি সকলোৱে জানো জাফনা শ্ৰীলংকাৰ এখন সৰু চহৰ। জাফনা চাবলৈ বুলি গাড়ীত বহিয়েই মনটো যেন জাফনালৈ উৰা মাৰিলে। জাফনা শ্ৰীলংকাৰ উত্তৰ অংশত অৱস্থিত হোৱাৰ বাবে মনতে ভাবিলো, ‘‘কেতিয়া যে জাফনা পামগৈ! তাৰপৰা আমাৰ দেশখন চাগৈ ইমান ধুনীয়া লাগিব,’’ আৱেগ-অনুভূতিৰ টোপোলাটো লৈ আমাৰ যাত্ৰা আৰম্ভ হ’ল জাফনালৈ বুলি। যাত্ৰাপথত আমাৰ প্ৰথম চহৰ চিলাও কলম্বোৰপৰা জাফনাৰ দূৰত্ব ৫৫৪ কি.মি.। তাৰ পিছত চেড্ডি কুলাম হৈ আমাৰ যাত্ৰা অব্যাহত আছে। সুন্দৰ প্ৰাকৃতিক সৌন্দৰ্যেৰে ভৰপূৰ শ্ৰীলংকাত সেউজীয়াৰ মাজেৰে আমাৰ যাত্ৰা। চেড্ডি কুলাম পাৰ হৈ কিছু দূৰ বাট গৈছোহে আমি অনুভৱ কৰিছিলো যে, আমাৰ গাড়ীখনেই একমাত্ৰ গাড়ী যাত্ৰাপথত। বহুত দূৰ যোৱাৰ পিছত মাজে মাজে দুই-এখন গাড়ী আৰু কিছুসংখ্যক মানুহ। যাত্ৰাপথ জনশূন্য বুলিলেও ভুল কোৱা নহ’ব। মাজে মাজে গাড়ীৰ কাষৰ ছাইড গ্লাছখন চাই আতংকিত নোহোৱা নহয়। কিছুদূৰ এইদৰে যাত্ৰা কৰাৰ পিছত আমি অতি মনোৰম এটি স্থানত উপস্থিত হৈছিলোগৈ। দুইফালে সাগৰ, মাজত এটি সুন্দৰ যাত্ৰাপথ নেদেখিলে যে অনুভৱ কৰাই সম্ভৱ নহয়। পানীবোৰৰ মাজে মাজে ৰাস্তা আৰু আমাৰ গাড়ীৰ চকাই পানী চুই গৈছে। মাজতে নামি অলপ সময় জিৰণি ল’লো যদিও আগতে কোৱাৰ দৰে আমাৰ গাড়ীৰ আগলৈ আৰু পিছলৈ নেদেখা ঠাইলৈ কোনো গাড়ী দেখা নোপোৱাত, মাজে মাজে অলপ ভয়ো লাগিছিল। যাত্ৰাপথৰ বহুত ঠাইত আকৌ জোপোহা গছবোৰ আৰু ডাঠ বননি। ইয়াৰ পিছত আমি ৰামসেতু চোৱাৰ মানসেৰে মান্নাৰ হৈ জালাইমান্নাৰ পালোগৈ। মনটো হেঁপাহ আৰু আনন্দেৰে আলোড়িত হৈ পৰিল। কিন্তু ডিঙি মেলি মেলি চালোহে চালো, তাৰপৰা আমাৰ দেশ আৰু ৰামসেতু নেদেখি, মনটো বেজাৰেৰে ভৰি পৰিল। মোৰ বেয়া লগা দেখি নৌসেনাৰ এজন বিষয়াই হয়তো অনুভৱ কৰিব পাৰিলে, মোক মাতি আনি অলপ ওখ ঠাইৰপৰা দূৰলৈ দেখুৱাই মোক ক’লে আপোনাৰ দেশ সেইখন। সেয়া ভাৰতৰ সীমা, মাতৃভূমিক জানো কোনোবাই বেয়া পাব পাৰে? তেওঁৰ কথা শুনি দুধাৰি চকুলো বাগৰি আহিল। নৌসেনা বিষয়াজনে মোৰ আৱেগক আদৰণি জনাই ক’লে আকাশমাৰ্গেৰে সুন্দৰভাৱে দেখা যায় ৰামসেতু। মানুহজনৰ শ্ৰদ্ধা আৰু মৰমৰ বাবে ধন্যবাদ দি আঁতৰি আহিছোহে, মোৰ ছোৱালীজনীয়ে এখন মেজলৈ আঙুলিয়াই দেখুৱালে—চোৱা মা, ইয়াত সুন্দৰকৈ আঁকি থৈছে, হয়তো সুন্দৰভাৱে ৰামসেতুৰ বৰ্ণনা আছে। সেইখিনি সামৰি আমি আকৌ জাফনা চহৰৰ ফাললৈ যাত্ৰা কৰিলো। ২০১১ চনৰ জনগণনাত ইয়াৰ জনসংখ্যা ৮৮,১৩৮। ইয়াত তামিল মানুহৰ জনসংখ্যাই বেছি। ইয়াৰ আশে-পাশে থকা তামিল মানুহৰ জৰিয়তে স্বাধীন জাফনাৰ গঠনৰ চেষ্টা আৰম্ভ হৈছিল ১৯৮০ চনত। ২০০৯ চনত দেশৰ সেনাবাহিনীৰদ্বাৰা ইয়াৰ সমাপন হয়। এতিয়া সম্পূৰ্ণৰূপে শ্ৰীলংকাৰ সেনাবাহিনীৰ নিয়ন্ত্ৰণত আছে। ইয়াত বৰ্তমান স্বাভাৱিক জীৱন-যাত্ৰা অক্ষুণ্ণ আছে।\nজাফনা এটা সময়ত কানদাৰোদাহ বা ভাল্লিপুৰাম ৰাজ্যৰ ৰাজধানী আছিল। ইয়াৰ পিছত এই চহৰখন ব্ৰিটিছ শাসনৰ অধীন হয়। ব্ৰিটিছ শাসন কালত এই চহৰখন নৌবাণিজ্যৰ কেন্দ্ৰ হিচাপে গঢ়ি উঠে। ব্ৰিটিছ শাসনৰ সময়ত ব্ৰিটিছ কলনিত পৰিণত হয়। সেই সময়ত ইয়াত তামিল মানুহৰ সংখ্যা বৃদ্ধি পাবলৈ লয়। দেশ স্বাধীন হোৱাত ১৯৪৮ তামিল মানুহে স্বাধীন জাফনাৰ বাবে চেষ্টা চলায়। আগতে উল্লেখ কৰিছোৱেই এতিয়া সম্পূৰ্ণৰূপে সেনাবাহিনীৰ অধীনত। এতিয়া ইয়াত সিংহলী মানুহেও বসবাস কৰিবলৈ লৈছে। ১৯৯১ চনত এই চহৰখন শ্ৰীলংকাৰ দ্বিতীয় বৃহত্তম চহৰ আছিল, এতিয়া ১২তম বৃহত্তম চহৰ। ইয়াৰ মাটিকালি ২০.২ কিমি (৭.৮ বৰ্গমাইল)।\nজাফনা চহৰখনে বহুতো অসুবিধা আৰু বহুতৰ অধীনলৈ গৈছিল। ১৬১৯ চনত পৰ্টুগীজ শাসনৰ অধীন হোৱা জাফনাখনে ১৯৫৮ চনত আকৌ Dutch অধীন হয়। ইয়াৰ পিছত ব্ৰিটিছ আহে। জাফনা শব্দটো তামিল অৰ্থত “Port of the Iyre”।\nআমি জাফনাত উপস্থিত হৈছোহে এনেতে মোৰ বান্ধৱী প্ৰিয়াই ফোন কৰিলে, তাইৰ সহকৰ্মী এজন আমালৈ ৰৈ আছিল। প্ৰিয়া তামিল ছোৱালী। তাই জাফনা ফ’ৰ্টত কৰ্মৰত। তাইৰ সহকৰ্মীজনে আমাক হোটেলৰ সকলো ঠিক কৰি দিলেহি। আমিও ১১ ঘণ্টা জোৰা যাত্ৰাত এক প্ৰকাৰে ভাগৰি পৰিছিলো।\nপিছৰ দিনা দোকমোকালিতে প্ৰিয়া আহি আমাৰ হোটেল পালেহি। আমি সকলোৱে ৰাতিপুৱাৰ আহাৰ গ্ৰহণ কৰি যাত্ৰা আৰম্ভ কৰিলো। অলপ দূৰ গাড়ীৰে গৈ এইবাৰ আমাৰ যাত্ৰা নাইনাটিভু বুলি এটি দ্বীপলৈ, এই দ্বীপটোলৈ ফেৰী সেৱা আছে। ইয়াত হিন্দু আৰু বৌদ্ধ ধৰ্মৰ মন্দিৰ আছে। য’ত নাগদেৱতাৰ পূজা-অৰ্চনা কৰা হয়। ভাষাৰ অলপ সমস্যা হৈছিল। তেওঁলোকে তামিলহে বুজি পায়, প্ৰিয়াই সকলোতে আগভাগ লোৱাত সকলো সহজ হৈ পৰিল। নাগদ্বীপৰপাৰা আহি আমি জাফনাৰ প্ৰত্নতাত্ত্বিক সংগ্ৰহালয়টোলৈ গ’লো, তাত প্ৰিয়াই তাইৰ বন্ধু সন্তোৰণক চিনাকি কৰি দিলে। ইয়াত বহুত পুৰণি (ধ্বংসাৱশেষকে ধৰি, সুন্দৰ বহুত সামগ্ৰী সংগ্ৰহ কৰি থৈছে। সন্তোৰণে এটা এটাকৈ সকেলা বৰ্ণনা কৰি গৈছে। অৰ্ঘ্যা (আমাৰ কণমানিজনীক) কি দিওঁ কি নিদিওঁ বুলি সি গছৰপৰা আম পাৰি দিলে, অচিন ঠাইৰ অচিন লোকৰ মৰমে আমাক আপ্লুত কৰিলে। তাৰপৰা বিদায় লৈ তেওঁলোকক ধন্যবাদ দি আমি দুপৰীয়াৰ আহাৰ গ্ৰহণ কৰিলো। ইয়াৰ পিছত আমি জাফনা চহৰৰ চুন্নাকামত থকা মাৰুথানামাডাম অঞ্জানেয়াৰ মন্দিৰ পালোগৈ। ইয়াত মানুহে বিশ্বাস কৰে কাগজৰ টুকুৰাত কিবা লিখি হনুমানজীৰ হাতত বান্ধি দিলে হেনো মনৰ ইচ্ছা পূৰণ হয়। ভক্তিভাৱে সেৱা-অৰ্চনা কৰি আমি গৈ পালোগৈ কাণ্টাৰোডাই প্ৰত্নতাত্ত্বিক স্থান।\nসেই স্থানত সকলো দৰকাৰী কথা সুধি আমি পালোগৈ নাগালেশ্বৰম মন্দিৰ। এইটো জাফনাৰ প্ৰসিদ্ধ মন্দিৰ। আমাৰ সময় সঠিক নোহোৱাৰ বাবে মন্দিৰৰ দুৱাৰ বন্ধ আছিল। প্ৰিয়াই পুৰোহিতজনক কিবা ক’লে তামিল ভাষাতে। তেখেতে আমাক সোমাবলৈ অনুমতি দিলে। অতি সুন্দৰ মন্দিৰ, মন্দিৰৰ বেৰৰ কাৰুকাৰ্য চালে-চকুৰোৱা, তাৰ পিছত তাৰপৰা কিছু নিলগত থকা কে. কে. এছ. বীচ্চ পালোগৈ।\nএই স্থান অতি পৱিত্ৰ। তেওঁলোকে মৃতকৰ কাম, পূজা-অৰ্চনা ইয়াতেই সমাপন কৰে। ইয়াত যাচিলে হেনো আত্মাই সদগতি লাভ কৰে বুলি জনবিশ্বাস প্ৰচলিত।\nতাৰ পিছত আমি আহি পালোহি অতি অৰ্থপূৰ্ণ এটি স্থান।\n‘সংঘমিত্ৰা বিহাৰ’ এই বাটেৰে হেনো ৰাজকুমাৰী সংঘমিত্ৰা ভাৰতৰপৰা শ্ৰীলংকা আহিছিল, বৌদ্ধ ধৰ্ম প্ৰচাৰৰ বাবে।\nইয়াৰ পিছত আমি নীলাভৰাই জলাশয় চাই জফনাৰ বিখ্যাত নেল্লুৰ মন্দিৰ পালোগৈ।\n948 AD প্ৰতিষ্ঠিত এই মন্দিৰটো পুনৰ সুন্দৰভাবে সাজি উলিয়ায় 1734-ত।\nসেইটো অতি প্ৰসিদ্ধ মুৰুগান মন্দিৰ মানে আমাৰ কাৰ্তিক মন্দিৰ, তামিলসকলে মুৰুগান নামেৰে পূজা-অৰ্চনা কৰে।\nনেল্লুৰ মন্দিৰৰপৰা প্ৰিয়াই তাইৰ কৰ্মস্থান জাফনা ফ’র্টলৈ লৈ গ’ল। ইমান সুন্দৰভাৱে তাই বৰ্ণনা কৰিলে সকলো বৰ ভাল লাগিল, সহকৰ্মীসকলেও সহযোগ কৰিলে। জাফনা যুদ্ধৰ ধ্বংসাৱশেষ তাতো দেখিলো, বৰ দুখ লাগিল। তাৰপৰা জাফনা পাব্লিক লাইব্ৰেৰি ৯৭,০০০ কিতাপৰ সৈতে এইটো এটা প্ৰকাণ্ড পুথিভঁৰাল।\n১৯৩৩ চনত নিৰ্মাণ কৰা এই পুথিভঁৰাল এতিয়া এটা বিখ্যাত পুথিভঁৰাল।\n১৮৪৭ চনত নিৰ্মাণ কৰা ছেণ্ট জেম চাৰ্চ চাবলৈ আহিলো, পুথিভঁৰালত আমাৰ কিছু দেৰি হোৱাত তাৰ গে’ট বন্ধ হৈ গ’ল, আমি বাহিৰৰপৰাই চাৰ্চটো সৌন্দৰ্য উপভোগ কৰিলো। এইটো এতিয়া প্ৰত্নতত্ত্বৰ অধীনত।\nএইবাৰ আহিলো জাফনাৰ আইচক্ৰিম উপভোগ কৰিবলৈ। জাফনাৰ ভ্ৰমণ অসম্পূৰ্ণ, যদি ৰিঅ’ আইচক্ৰিম খোৱা নহয়। ১৯৭০ চনত এখন সৰু আইচক্ৰিম দোকান আৰম্ভ হোৱা আইচক্ৰিময়ে এতিয়া বৃহৎ ৰূপ ল’লে। Rio (Rathinan Industrial Organization) যুদ্ধৰ সময়ত বহুত সদস্যৰ মাজেৰে গঠিত হোৱা RSO এতিয়া পৃথিৱীবিখ্যাত।\nআমিবোৰ এক প্ৰকাৰে ভাগৰি পৰিছিলো। ৰিঅ’ আইচক্ৰিমে যেন আমাৰ শৰীৰলৈ সজীৱতা আনিলে। প্ৰিয়াও আমাৰ লগত হোটেললৈ গ’ল। অলপ সময় কটাই ৰাতি হোৱাৰ বাবে তাই বিদায় মাগিলে। তাইৰ সহায় আৰু মৰম আমি কেতিয়াও পাহৰিব নোৱাৰিম। অফিচ ছুটী লৈ গোটেই দিনটো আমাৰ লগত কটোৱাৰ বাবেই আমি জাফনাখন ভালকৈ দেখা পালো। নুবুজা কথাবোৰ যেন তাই সুন্দৰকৈ বুজাই দিলে। পিছৰ দিনা আমি আকৌ জাফনাৰপৰা কলম্বোলৈ ঘূৰি আহিলো। অহাৰ বাটত মোৰ বহুতো প্ৰশ্নই মনটো গধুৰ কৰি ৰাখিছিল। যুদ্ধৰ কথা আমি সকলোৱে জানো। এই যুদ্ধত বিপুলসংখ্যক লোকে তেওঁলোকৰ ঘৰ-বাৰী এৰি নিৰাপদ আশ্ৰয় বিচাৰি গৈছিল। তেওঁলোক এতিয়া ক’ত কোনেও নাজানে। ২৫ বছৰ ধৰি তামিল টাইগাৰ বিদ্ৰোহীৰদ্বাৰা যুদ্ধ। এল টি টি একোটা পৃথক আৱাস ভূমিৰ দাবীত তামিল টাইগাৰ ৯০ হাজাৰ মানুহৰ প্ৰাণ লৈছিল।\nঘৰবোৰ দেখিলে আপোনালোকৰো বেয়া লাগিব, এটা সময়ত একো একোটা পৰিয়াল থকা এই ঘৰবোৰ এতিয়া উকা, যুদ্ধই জানো কেতিয়াবা শান্তি কঢ়িয়াই আনিব পাৰে? কাৰ বা ঘৰ কিমান আশাৰে বনাইছিল? কেতিয়াও যেন ক’তো যুদ্ধ নহওক। জাফনাৰপৰা আহি থাকোতে এটা কথাই মনলৈ আহি থাকিল মানুহখিনি ক’ত আছে? এতিয়া জাফনা শান্ত, যুদ্ধৰ বহুতো ধ্বংসাৱশেষ ৰাস্তাত দেখিবলৈ পালো, ঘূৰি অহাৰ বাটত আমি অনুৰাধাহক হৈ অহাত বাটত সুন্দৰ শ্ৰীলংকান খাদ্যৰ সোৱাদো ল’লো। কলম্বো পাই সঁচাই আচৰিত লাগিল এই যাত্ৰা। দুটা দিন জাফনাৰ বাবে কমেই হ’ল। বহুতো দ্বীপত আমাৰ যোৱাই নহ’ল। আকৌ এবাৰ যাব পৰা হ’লে…।


ষ্টেট বেংক অফ ছিক্কিম - অসমীয়া ৱিকিপিডিয়া\nষ্টেট বেংক অফ ছিক্কিম\nYour State. Your Bank.\nআপোনাৰ ৰাজ্য আপোনাৰ বেংক\nৰাজহুৱা খণ্ডৰ চৰকাৰী বেংক\n1968 (৫৪ বছৰ আগতে) (1968)\nগেংটক, ছিক্কিম, ভাৰত\nকে. বি. চামলিং (অধ্যক্ষ)\nহেম কুমাৰ ছেত্ৰী(পৰিচালন সঞ্চালক)\nফুৰ্বা ৱাংডি ভূটিয়া(মুখ্য সাধাৰণ পৰিচালক)\nছিক্কিম চৰকাৰৰ কোষাগাৰ\nছিক্কিম চৰকাৰৰ স্বতন্ত্ৰ প্ৰতিষ্ঠান\nষ্টেট বেংক অফ ছিক্কিম ছিক্কিম চৰকাৰৰ অধীনৰ বিত্তীয় প্ৰতিষ্ঠান। ইয়াৰ মুখ্য কাৰ্যালয় ছিক্কিমৰ ৰাজধানী গেংটকত অৱস্থিত। ই ছিক্কিমত বিত্তীয় সেৱা আগবঢ়ায় আৰু ছিক্কিম চৰকাৰৰ ৰাজ্যিক কোষাগাৰৰ কাম-কাজ চোৱা-চিতা কৰে।\nভাৰতৰ আন বিত্তীয় প্ৰতিষ্ঠানৰ দৰে ষ্টেট বেংক অফ ছিক্কিমক ভাৰতীয় ৰিজাৰ্ভ বেংকে নিয়ন্ত্ৰণ নকৰে। ই সম্পূৰ্ণ স্বতন্ত্ৰ আৰু ৰাজ্যিক চৰকাৰৰ অধীনত।\n2 অনলাইন বেংকিং\nছিক্কিম ভাৰতত অন্তৰ্ভুক্ত হোৱাৰ আগতে ১৯৬৮ চনত ষ্টেট বেংক অফ ছিক্কিম প্ৰতিষ্ঠা হৈছিল। ছিক্কিম সম্ৰাজ্যৰ ষ্টেট বেংক অফ ছিক্কিম প্ৰক্লেমেছন এক্ট ১৯৬৮ মতে ইয়াক প্ৰতিষ্ঠা কৰা হৈছিল। প্ৰথমে ইয়াৰ মুখ্য কাৰ্যালয় গেংটকৰ এম. জে. মাৰ্গত আছিল। বৰ্তমান ইয়াৰ মুখ্য কাৰ্যালয়খনে মুখ্য শাখা হিচাপে কাম কৰে। আৰম্ভণিতে ইয়াৰ কেৱল এটা শাখা আছিল। ২০১৮ চনৰ মতে ইয়াৰ মুঠ শাখাৰ সংখ্যা হৈছে ৪৬খন আৰু ইয়াৰ তিনিটা ৰাজহ কেন্দ্ৰ আছে।\nঅনলাইন বেংকিং[সম্পাদনা কৰক]\nপূৰ্বতে ছিক্কিম ষ্টেট বেংকৰ অনলাইন বেংকিংৰ সুবিধা নাছিল। ২০১৭ চনৰ এপ্ৰিলত পোনপ্ৰথম বাৰৰ বাবে ইয়াৰ দুটা শাখাত কেন্দ্ৰীয় অনলাইন বাস্তৱ সময়ত আদান-প্ৰদান বেংকিং বা চমুকৈ ক'ৰ বেংকিং আৰম্ভ কৰা হয়। এবছৰৰ ভিতৰতে এই সুবিধা প্ৰায় সকলো শাখালৈ সম্প্ৰসাৰণ কৰা হয়। ২০১৮ চনৰ ৮ ছেপ্টেম্বৰ তাৰিখে ছিক্কিমৰ মুখ্যমন্ত্ৰীয়ে বছৰজোৰা সোণালী জয়ন্তী সামৰণি অনুষ্ঠানত ক'ৰ বেংকিং আনুষ্ঠানিক ভাৱে উদ্বোধন কৰে।.\n↑ "About Us :: State Bank of Sikkim". www.statebankofsikkim.com. http://www.statebankofsikkim.com/customercare/aboutus। আহৰণ কৰা হৈছে: 2016-11-11.\n↑ "RBI raises concerns over State Bank of Sikkim's functioning - The Economic Times". Articles.economictimes.indiatimes.com. 2015-01-26.\n↑ "Google Maps". Google Maps. https://www.google.com/maps/place/State+Bank+of+Sikkim,+Head+Office/@27.33167,88.613838,19z/data=!4m5!3m4!1s0x0:0x755df3e3453caeaa!8m2!3d27.3316698!4d88.6138381?hl=en-US। আহৰণ কৰা হৈছে: 2016-11-11.\n"https://as.wikipedia.org/w/index.php?title=ষ্টেট_বেংক_অফ_ছিক্কিম&oldid=237478"ৰ পৰা অনা হৈছে


এলিয়েন আছে! নাছাই ৰাখিছে গোপন যোগাযোগ | News Next One\nএলিয়েন আছে! নাছাই ৰাখিছে গোপন যোগাযোগ\nডিজিটেল ডেস্কঃ বহিৰ্জগতৰ প্ৰাণী থকা-নথকাক লৈ কৌতুহলী হৈ থকা বিশ্ববাসীক জনোৱাৰ আগতে ইতিমধ্যেই উদঘাটন কৰা হৈছে ৰহস্য। দৰাচলতে এলিয়েন আছে আৰু এই কথা নাছাই অতি সোনকালেই ঘোষণা কৰিব। ইতিমধ্যে নাছাই এলিয়েনৰ সৈতে সম্পৰ্কও স্থাপন কৰিছে।\nএই দাবী এননাইমাছ নামৰ হেকাৰ গ্ৰুপটোৱে। যুক্তৰাষ্ট্ৰৰ বহুতো ক্লাচিফাইড ফাইল হেক কৰি ৰাজহুৱা কৰি বিগত কেবাবছৰো মাৰ্কিন চাইবাৰ সুৰক্ষাক ভেঙুচালী কৰি অহা হেকাৰ গ্ৰপটোৱে সদৰী কৰিছে এইকথা।\nএননাইমাচৰ সৈতে সম্পৰ্ক থকাৰ দাবী কৰা এক আনঅফিচিয়েল ইউটিউব চেনেলযোগে হেকাৰ গ্ৰুপটোৱে মুকলি কৰা ভিডিঅ’টোত অভিসন্ধিমূলক ৱেবছাইট Ancient-Code.com ৰপৰা আহৰিত তিনিটা লেখনীৰ উদ্ধৃতি দি এই কথা উল্লেখ কৰিছে।\nভিডিঅ’টোত কোৱা কথাখিনি সঁচা হওক বা নহওক, ভিডিঅ’টোৱে লাভ কৰিছে অভূতপূৰ্ব সঁহাৰি। লাখ লাখ ভিৱাৰ পাইছে ভিডিঅ’টোৱে।\nসৌৰজগত আৰু তাৰ কাষৰীয় গ্ৰহৰ আৱিস্কাৰৰ ন ন তথ্য উন্মোচন হোৱাৰ সময়তে এনে দাবীয়ে সাধাৰণ লোকক পতিয়ন নিয়াতো স্বাভাৱিক।


আগৰেপৰা বোলে জেঠুৱে জেঠাইক কৈ আছিল “এইবাৰ আমাৰ এনিভাৰ্চেৰীত তোমাক ডাঙৰ, আঙুলিৰে চলাব পৰা মোবাইল এটা দিম। লগতে ফেচবুক আৰু 'হোৱাটচ্এপ' এটাও দিম।” দুমাহমান আগতে দিল্লীৰ পৰা অহা মাইনুৰ খবৰ এটা লওঁ বুলি সোমাওঁতে জেঠাইয়ে…\nMay 1, 2018\t21\nঢকঢকীয়া বগা বিচনা চাদৰ পাৰি থোৱা মাংগীলাল আগৰৱালৰ ডাঙৰ কাপোৰৰ দোকানখনৰ আগত হঠাতে এখন স্ক’ৰপিঅ’ ৰ’লহি! স্পীডত আহি হঠাতে ব্ৰেক মৰাৰ ফলত ঠাইখিনিত এক প্ৰকাৰৰ গোঁজৰণিৰ দৰে শুনা গ’ল। গোঁজৰণিত উৰি যোৱা ধূলিৰ মাজতেই গাড়ীখনৰ…\n:মা,ইমান হাঁহিছে কিয় ইহঁতি-?? সৰুপোণা দমদমে মোৰ মুখলৈ চাই সুধিলে৷ :নাজানো অ’ বোপাই, এওঁলোকৰ ফূৰ্তি লাগিলেই মোৰ ভয় লাগে। :কিয় মা ? :দেখা নাই জানো, ইহঁতি ফূৰ্তি কৰি কেনেকৈ তোৰ ডাঙৰ বায়েৰক সাউতকৈ ধৰি লৈ…\nপিন্ধি থকা ফ্ৰকটোৰ ঠিক কঁকালৰ ওচৰতে মায়ে ৰছী এডাল বান্ধি দিয়ে ৷ মাৰ মেখেলাখনকে দুমোকোট কৰি পিন্ধাই দিয়ে এক বিশেষ কায়দাত ৷ চাদৰখন পকাই পকাই পিন্ধাই দিয়ে ৷ পেটুলি এজনী হৈ পৰোঁ৷ ইমানবোৰ কাপোৰ সোমাই…\n‘তুমি চুলি, মই কিলিপ তুমি গাৰু, মই গিলিপ মই তোমাক নিমখৰ সমান ভালপাওঁ’ নিমখৰ মহঙাদিনত কোনোবা প্ৰেমিকে প্ৰেমিকালৈ লিখা এই প্ৰেমপত্ৰখনি কিন্তু আজিৰ জেটযুগতো সম্পূৰ্ণ প্ৰাসঙ্গিক। আটাইতকৈ আটকীয়া বস্তুটোৰ সমানেই ভালপায় মানুহে প্ৰেমিকাক। ইয়াত কোনো…\nফুলিলে ভেবেলি লতা – অনন্ত বৰা\nবজৌ কেৰেক্টাৰটো অলপ ডেন্‌জাৰাছ ৷ অলপ নহয়,সাংঘাতিক ডেন্‌জাৰাছ ৷ বিহু পাতিছিল এইবাৰ৷ গাঁৱৰ ওচৰৰ ল’ৰাবোৰে তাৰ কথা জানে৷ সেয়ে তাৰ বিহুত গাঁৱৰ ল’ৰা-ছোৱালীবোৰ নাই৷ অলপ আঁতৰৰ দহ-বাৰটামান ল’ৰা-ছোৱালী গোটাই বজৌৱে বিহু দল এটা আৰম্ভ কৰি…\nপঢ়িবৰ বাবেই বহুতে ঘৰৰ পৰা দূৰত মেছ,হোষ্টেল নাইবা ভাড়াঘৰত থাকিবলগীয়া হয়। সেইসময়ত আপুনি যিমানেই ধনী ঘৰৰ নহওক কিয়,সদায় ‘ডেফিচিট’ বাজেটতেই চলিব লাগে। প্ৰতিটো মাহৰ শেষৰ দিনবোৰ বৰ দুখজনক হয়গৈ। এনে অৱস্থাত “আনৰ মূৰত কঁঠাল ভাঙি…\nসৰুৰে পৰা ভূতৰ চিনেমা চাবলৈ ভয় ৷ মেট্ৰিক পাছ কৰালৈকে ৰাতি প্ৰস্ৰাৱ কৰিব লাগিলেও লগত মা বা দেউতাক লৈ যাওঁ,কাৰণ-এই ভূত ৷ মায়ে বুজাইছিল-“তোৰ সিংহ ৰাশি৷ ভূত নাহে তোৰ ওচৰলৈ৷” মই নাজানো-কিয় সিংহ ৰাশিৰ ল’ৰাটোৰ…\nমই তেতিয়া নিচেই সৰু ৷ থাকোঁ নলবাৰীৰ গাঁৱৰ ঘৰত ৷ সেইসময়ত টিভিতো বেলেগ কথা,গাঁৱৰ কোনো ঘৰতে ৰেডিঅ’ও নাছিল৷ দেউতাই ৰে’লৱেত চাকৰি কৰিছিল বাবেই ৰেডিঅ’ এটা কিনিলে৷ ৰেডিঅ’টো কিনাৰ দিনাৰ পৰা আমাৰ যে কি ফূৰ্তি !…


জন বেনিষ্টাৰ গুডএনাফ - অসমীয়া ৱিকিপিডিয়া\n২৫ জুলাই, ১৯২২ (৯৯ বছৰ)\nমেছাচুছেটছ ইনষ্টিটিউট অফ টেকন'লজি\nয়েল বিশ্ববিদ্যালয় (বি.এছ)\nচিকাগো বিশ্ববিদ্যালয় (এম.এছ, পিএইছডি)\nলিথিয়াম আয়ন বেটেৰী, গুডএনাফ-কানামৰি নীতি\nজাপান প্ৰাইজ (২০০১)\nএনৰিক' ফাৰ্মি এৱাৰ্ড (২০০৯)\nৰাষ্ট্ৰীয় বিজ্ঞান পদক (২০১১)\nপৰিৱেশ আৰু সতৰ্কতা প্ৰযুক্তিৰ আই.ই.ই.ই. পদক (২০১২)\nচাৰ্লছ ষ্টাৰ্ক ড্ৰেপাৰ প্ৰাইজ (২০১৪)\nৱেলছ এৱাৰ্ড (২০১৭)\nকোপ্লে পদক (২০১৯)\nৰসায়ন বিজ্ঞানৰ নোবেল বঁটা (২০১৯)\nজন বেনিষ্টাৰ গুডএনাফ (জন্ম: ২৫ জুলাই ১৯২২) এগৰাকী আমেৰিকান অধ্যাপক আৰু কঠিন অৱস্থা পদাৰ্থ বিজ্ঞানী। তেওঁ বৰ্তমান অষ্টিনৰ টেক্সাছ বিশ্ববিদ্যালয়ত যান্ত্ৰিক অভিযান্ত্ৰিক আৰু মেটেৰীয়েল চাইন্সৰ অধ্যাপনা কৰি আছে। তেওঁ লিথিয়াম আয়ন বেটেৰীৰ উন্নতি সাধনৰ বাবে বিশেষ ভাবে জনাজাত। ইয়াৰ লগতে তেওঁ পদাৰ্থৰ চুপাৰএক্সচেঞ্জ নিৰ্ণয় কৰিবলৈ গুডএনাফ-কানামৰি নীতি আৱিষ্কাৰ কৰিছিল। ২০১৪ তেওঁ লিথিয়াম আয়ন বেটেৰীৰ উন্নতি সাধনৰ বাবে চাৰ্লছ ষ্টাৰ্ক ড্ৰেপাৰ প্ৰাইজ লাভ কৰিছিল। তেওঁ এম. ষ্টেনলী হুইটটিনগাম আৰু আকিৰা য়শ্বিন'ৰ সৈতে "লিথিয়াম আয়ন বেটেৰীৰ উন্নতি সাধনৰ বাবে" ২০১৯ বৰ্ষৰ ৰসায়ন বিজ্ঞানৰ নোবেল বঁটা লাভ কৰে। ইয়াৰ লগে-লগে তেওঁ নোবেল বঁটা লাভ কৰা আটাইতকৈ বৃদ্ধ ব্যক্তিত পৰিগণিত হয়।\n↑ Thackeray, M. M.; David, W. I. F.; Bruce, P. G.; Goodenough, J. B. (1983). "Lithium insertion into manganese spinels". Materials Research Bulletin খণ্ড 18 (4): 461–472. doi:10.1016/0025-5408(83)90138-1.\n↑ 3.0 3.1 Specia, Megan (9 October 2019). "Nobel Prize in Chemistry Honors Work on Lithium-Ion Batteries - John B. Goodenough, M. Stanley Whittingham and Akira Yoshino were recognized for research that has “laid the foundation ofawireless, fossil fuel-free society.”". The New York Times. https://www.nytimes.com/2019/10/09/science/nobel-prize-chemistry.html। আহৰণ কৰা হৈছে:9October 2019.\nলিথিয়াম আয়ন বেটেৰীৰ ইতিহাস\n"https://as.wikipedia.org/w/index.php?title=জন_বেনিষ্টাৰ_গুডএনাফ&oldid=296984"ৰ পৰা অনা হৈছে\nএই পৃষ্ঠাখন ১৫ ছেপ্টেম্বৰ, ২০২১ তাৰিখে ১১:২৭ বজাত অন্তিম সংশোধন কৰা হৈছিল।


একেখন ছবিত কিংগ খান আৰু পুত্ৰ আৰ্য়ান! দৰ্শকৰ অপেক্ষা ১৯ জুলাইলৈ... VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা Jul 10, 2019 ত শেষ সম্পাদনা কৰা হৈছে\nডিজিটেল ডেস্কঃ ২০১৬ত মুক্তি লাভ কৰা ‘দ্য জংগল বুক’-এ দৰ্শকৰ হৃদয় জিনাৰ পাছত চলিত বৰ্ষৰ জুলাই মাহত মুক্তি পাব ৱাল্ট ডিজনীয়ে নিৰ্মাণ কৰা ‘দ্য লায়ন কিংগ’। ইংৰাজীৰ লগতে হিন্দী ভাষাতো মুক্তি পাব লগা এই ছবিখনত শুনিবলৈ পোৱা যাব বলিউডৰ জনপ্ৰিয় অভিনেতা শ্বাহৰুখ খান আৰু তেওঁৰ পুত্ৰ আৰ্য়নৰ কণ্ঠ।\nএই এনিমেটেডে ছবিখনত ‘মুফাছা’ চৰিত্ৰটোৰ হৈ শুনিবলৈ পোৱা যাব অভিনেতাগৰাকীৰ কন্ঠ। আৰু তেওঁৰ পুত্ৰ আৰ্য়ানে ‘ছিমবা’ৰ হৈ দান কৰিছে নিজৰ কন্ঠ। উল্লেখ্য যে, হলিউডৰ এই ছবিখন ভাৰতৰ লগতে সমগ্ৰ বিশ্বৰ ছবিগৃহত অহা ১৯ জুলাইত মুক্তি লাভ কৰিব। এই ছবিখন চাবলৈ ভাৰতীয় দৰ্শকসকলে অপেক্ষা কৰাৰ আন এক কাৰণ হৈছে পোন প্ৰথমবাৰৰ বাবে শ্বাহৰুখ খান আৰু পুত্ৰ আৰ্য়ানে একেলগে কোনো এখন ছবিত একেলগে কাম কৰিছে।\nশেহতীয়াকৈ অভিনেতাগৰাকীয়ে তেওঁৰ জীৱনত এই ছবিখনৰ গুৰুত্ব সন্দৰ্ভত কয়- ‘এই ছবিখনৰ কাহিনীয়ে বহু কথা শিকাইছে। এই ছবিখন মোৰ বাবে অতি গুৰুত্বপূৰ্ণ কিয়নো ছবিখনত ‘সম্বন্ধ’ৰ গুৰুত্ব ভালদৰে দাঙি ধৰা হৈছে। প্ৰায়ভাগ সময়ত দেখা যায় যে, যেতিয়া সন্তান লাহে লাহে ডাঙৰ হ’বলৈ আৰম্ভ কৰে, তেতিয়া তেওঁলোকে অভিভাৱকে দিয়া উপদেশক আওকাণ কৰে। কিন্তু সেইবোৰৰ মূল্য তেতিয়াহে বুজি পায়, যেতিয়া তেওঁলোকৰ কাষত পিতৃ-মাতৃ নাথাকে।’\nঅভিনেতা শ্বাহৰুখ খানে লগতে কয়- ‘এই ছবিখনৰ কাহিনীত দেখিবলৈ পোৱা যাব যে, পিতৃ-মাতৃৰ কথা শুনা আৰু তাৰ গুৰুত্বক বুজি পোৱাটো কিমান প্ৰয়োজনীয়। ছবিখনৰ দ্বাৰা শিকিবলৈ পায় যে, অভিভাৱকে দিয়া শিক্ষা কেতিয়াও পাহৰিব নোৱাৰি। আৰু ময়ো ব্যক্তিগতভাৱে এই কথাৰে সন্মত। মোক শৈশৱকালত মা-দেউতাই যিবোৰ কথা শিকাইছিল তাৰ অৰ্থ এতিয়া মই বুজি পাওঁ। কিন্তু সেই সময়ত মই এই কথাবোৰ বুজি পোৱা নাছিলো।’\nনিউজিলেণ্ডৰ বিৰুদ্ধে ভাৰতীয় বেটছমেনৰ দুৰ্বল প্ৰদৰ্শন! ৪টা উইকেটৰ বিনিময়ত সংগ্ৰহ ৩৫ ৰান…\nএতিয়াৰে পৰা গাড়ী বিক্ৰী কৰিলে ডিলাৰে দিব লাগিব এটাকৈ গছপুলি, কামৰূপ জিলা পৰিবহন বিভাগৰ অভিনৱ পদক্ষেপ


ৰূপহীহাটৰ ৰাজপথত আফগানিস্তানী লোক, কিদৰে অসমত তেওঁ? -\nHomeআঞ্চলিকৰূপহীহাটৰ ৰাজপথত আফগানিস্তানী লোক, কিদৰে অসমত তেওঁ?\nৰূপহীহাটৰ ৰাজপথত আফগানিস্তানী লোক, কিদৰে অসমত তেওঁ?\nনগাঁওঃ নগাঁৱৰ ৰূপহীহাটৰ ৰাজপথত ঘূৰি ফুৰিছে আফগানিস্তানৰ কাবুলৰ এজন লোক।কাবুলৰ লোকজনে নিজকে আব্দুল খান বুলি পৰিচয় দিয়ে সংবাদ মাধ্যমৰ আগত| সন্ত্ৰাসজৰ্জৰিত আফগানিস্তানৰ পৰা ১৮দিনৰ পূৰ্বে নিজৰ প্ৰাণ বচাই অসমলৈ অহা বুলি জানিব দিয়ে সংবাদ মাধ্যমত৷\nআনহাতে, তেওঁৰ পত্নী আৰু দুই সন্তানক অন্য এখন দেশলৈ যাবলৈ দি অসমত উপস্থিত হয় কাবুলৰ আব্দুল খান নামৰ লোকজন| পৰিলক্ষিত হোৱা আব্দুল খানে আফগানিস্তানত তালিবানে চলোৱা বৰ্বৰতাৰ ছবিখন সংবাদ মাধ্যমৰ আগত বৰ্ণনা দিয়ে| ইফালে আব্দুল খানে নিজৰ পত্নী আৰু দুই সন্তানৰ সৈতে মোবাইলত যোগাযোগ বিচ্ছিন্ন হোৱাত চিন্তিত হৈ পৰিছে|\nPrevious articleআকৌ নতুন এছঅ’পি ! নিয়ন্ত্ৰণলৈ আহিবনে ক’ভিড?\nNext articleসোণালী কন্যা অবনী লেখাৰাৰ সাফল্যই মোকোলাইছে নতুন বাট\nঅসমতো কৃষকৰ ভাৰত বন্ধৰ প্ৰভাৱ : আটক ২০ প্ৰতিবাদকাৰী


বিশ্লেষণঃ সোঁ-পন্থী অৰ্থনীতিবিদসকলো মোদী চৰকাৰৰ সৈতে টিকিব পৰা নাই কিয়? :: অনন্ত কলিতা - অসমীয়াৰ সুখ-দুখ\nHome ANALYSIS ANANTA-KALITA ARTICLE অনন্ত কলিতা প্ৰৱন্ধ বিশ্লেষণ বিশ্লেষণঃ সোঁ-পন্থী অৰ্থনীতিবিদসকলো মোদী চৰকাৰৰ সৈতে টিকিব পৰা নাই কিয়? :: অনন্ত কলিতা\nxukhdukh.com December 15, 2018 ANALYSIS, ANANTA-KALITA, ARTICLE, অনন্ত কলিতা, প্ৰৱন্ধ, বিশ্লেষণ,\nমােডী চৰকাৰখনৰ আন এটি কৃতিত্ব প্রকাশ পালে ৰিজাৰ্ভ বেংকৰ গৱৰ্ণৰ উৰ্জিতপেটেলৰ পদত্যাগৰ দ্বাৰা। মােডী চৰকাৰে কোনাে ধৰণৰ নৰমপন্থী বা বাওঁপন্থী বা কিন্সীয় অর্থনীতিৰ তত্ত্ববিদক পচন্দ কৰা নাছিল চৰকাৰখনৰ অৰ্থনীতিৰ নীতি নির্ধাৰণৰ বিভিন্ন দিশতে। মােডী চৰকাৰে অর্থনৈতিক তত্ত্বৰ নীতি নির্ধাৰণৰ সকলাে ক্ষেত্ৰবােৰতে উগ্র নব্যউদাৰবাদী তত্ত্ববিদসকলকহে পচন্দ কৰিছিল। এই নব্যউদাৰবাদী তত্ত্বৰ অর্থনীতিবিদসকলৰাে নব্যউদাৰ অর্থনৈতিক তত্ত্বৰ নিয়ম নীতিৰ ভিতৰতে অর্থনীতি পৰিচালনা কৰা এক গণতান্ত্রিক চিন্তাধাৰা আছে। দুর্ভাগ্যজনক যে মােডী চৰকাৰ অগণতান্ত্রিকভাৱে ন্যস্তস্বার্থ পূৰণ কৰিবলৈ এই বিখ্যাত সোঁপন্থী অর্থনীতিবিদবােৰৰ ওপৰত বিভিন্ন ধৰণে চাপ সৃষ্টিৰ ফলত কোনেও তিষ্ঠি থাকিব পৰা নাই মােডী চৰকাৰৰ লগত।\nৰঘুৰাম ৰাজন, অৰবিন্দ পানাগৰীয়া, অৰবিন্দ সুব্রমণিয়ম আদি দক্ষ আৰু বিখ্যাত সোঁপন্থী অর্থনীতিবিদবােৰে বিদায় লৈছিল মােডী চৰকাৰৰ অতপালি সহ্য কৰিব নােৱাৰি। ৰিজাৰ্ভ বেংকৰ তদানীন্তৰ গৱৰ্ণৰ ৰঘুৰাম ৰাজনৰ পৰিৱর্তে মােডী চৰকাৰৰ ভাল ল’ৰা গুজৰাটী দক্ষ সোঁপন্থী অর্থনীতিবিদ উর্জিত পেটেলক স্থলাভিষিক্ত কৰিছিল ৰিজাৰ্ভ বেংকৰ গৱৰ্ণৰ পদত ২০১৬ চনৰ ৫ চেপ্টেম্বৰৰ দিনা। মােড়ী চৰকাৰৰ ভাল ল’ৰা তথা অতি বিশ্বস্ত উর্জিত পেটেলাে শেহান্তৰত চৰকাৰখনৰ ন্যস্তস্বার্থৰ প্রতি সঁহাৰি দিবলৈ অস্বীকাৰ কৰি গৱৰ্ণৰ পদৰ পৰা পদত্যাগ কৰিবলগীয়া হ'ল। যদিও পেটেলে কৈছে ব্যক্তিগতকাৰণত কিন্তু যােৱা সময়ছােৱাৰ চৰকাৰ আৰু ৰিজাৰ্ভ বেংকৰ মাজত হৈ থকা সংঘর্ষই পদত্যাগৰ কাৰণ বুলি সকলােৱে পতিয়ন গৈছে।।\nমােডী চৰকাৰে যােৱা চাৰিবছৰে চৰকাৰখনে বেছি বেছিকৈ বিশ্বৰ নব্যউদাৰ অর্থনীতিৰ আৱর্তত সােমাই পৰিছে। নব্যউদাৰ অৰ্থনীতিৰ নিয়ম-নীতিৰ আৰু তত্ত্বৰ ভিত্তিত পৰিচালনা কৰাৰ ফলত আন্তর্জাতিক বিনিয়ােগ পুঁজিৰ স্বাৰ্থ আৰু দেশীয় বৃহৎ পুঁজিৰ স্বাৰ্থহে পূৰণ হৈছে। বিপৰীতে জনসাধাৰণৰ কল্যাণৰ সকলাে কার্যসূচীৰ অৱসান ঘটাব লগা হৈছে সামগ্রিকভাৱে জনসাধাৰণৰ স্বাৰ্থত অর্থনীতি পৰিচালিত কৰিব পৰা নাই। বিমুদ্ৰাকৰণৰ নিচিনা ভুল নীতি আৰু জি এছ টি আদিৰ পদক্ষেপবােৰে ক্ষুদ্র উদ্যোগ, ক্ষুদ্র ব্যৱসায়ী বিশেষকৈ অসংগঠিত খণ্ড আৰু বহু কোটি অসংগঠিত খণ্ডৰ শ্রমিক-কর্মচাৰীৰ ৰাজহাড় ভাঙিছে। বর্তমান আমেৰিকান ৰাষ্ট্রপতি ট্রাম্পে চলােৱা বিশ্বায়নবিৰােধী বা অর্থনীতিত সংৰক্ষণশীল কাৰ্যসূচীয়ে ভাৰতৰ অর্থনীতিত বাৰুকৈয়ে ক্ষতিগ্রস্ত কৰিছে আৰু ৰপ্তানি হ্রাসৰ দ্বাৰা বাণিজ্য ঘাটি বৃদ্ধি হােৱাত সহায়ক হৈছে। | মােডী চৰকাৰৰ অর্থনীতিয়ে উক্ত পটভূমিত নিবনুৱাৰ বাবে কর্মসংস্থান সৃষ্টিত সম্পূর্ণ ব্যর্থ হৈছে। আনফালে কৃষি উৎপাদন খৰচ বৃদ্ধিৰ বিপৰীতে ফচলৰ মূল্য হ্রাস তথা কৃষি ফচলৰ বজাৰৰ অভাৱৰ পৰিস্থিতিত দেশত কৃষি সংকটে দেখা দিছে ফলস্বৰূপে সমস্ত দেশজুৰি কৃষক বিদ্রোহে দেখা দিছে।\nদেশৰ অৰ্থনীতিৰ পয়ালগা বা বিপর্যস্ত অৱস্থাৰ পৰিস্থিতিত দেশত ২০১৯ চনৰ লােকসভা নির্বাচন আহি পৰিছে। মােড়ী চৰকাৰ তথা বিজেপি বিহুল হৈ পৰিছে আগন্তুক লােকসভা নির্বাচনত | ভােটদাতাসকলৰ সমর্থন নাপাব বুলি। বিভিন্ন সাম্প্রদায়িক কার্যসূচীৰে ধর্মীয় মেৰুকৰণৰ দ্বাৰা | ভােটদাতাসকলক আকর্ষণ কৰিব বিচাৰিছে। যদিও কৃষকসকলৰ বিদ্রোহ, শ্রমিক বিক্ষোভ আদি দেখি আশ্বস্ত হ’ব পৰা নাই। সেইকাৰণেই বিক্ষুব্ধ জনসাধাৰণৰ কিছু অংশ হলেও বিজেপিৰ সমৰ্থনত ঘূৰাই আনিব | বিচাৰিছে। আয়ুস্মান ভাৰত, | কৃষকৰ উৎপাদন দুগুণ, স্বচ্ছ : ভাৰত, মেক ইন ইণ্ডিয়া, মুদ্রালােন আদি বিভিন্ন ঘােষণাবােৰ বুমেৰাঙত পৰিণত হৈছে সেইবােৰৰে জনসাধাৰণক বুর্বক বনাব নােৱাৰা হৈছে। আনকি ৰাম মন্দিৰেও কৃষকক আকৰ্ষণ কৰিব পৰা নাই। যি সময়ত ৰাম মন্দিৰ নিৰ্মাণৰ দাবীত অযােধ্যাত এক লাখ স্বেচ্ছাসেৱী সমবেত কৰিছে সেইসময়ত দিল্লীৰ ৰাজপথত তিনি লাখ কৃষকে চিঞৰিছে ‘অযােধ্যা নাহি, কর্জ মাফ চাহিয়ে। এই পৰিস্থিতিত বিজেপিয়ে ২০১৯ৰ লােকসভা নির্বাচনক লৈ চিন্তান্বিত তথা সন্ত্রস্ত হৈ পৰিছে। সেইবাবেই বজাৰত ধন প্রচলন বৃদ্ধি, ক্ষুদ্র-মজলীয়া উদ্যোগবােৰক যিকোনাে উপায়ে বা জধেমধে ধন যােগান তথা বিদ্যুৎ উৎপাদনকাৰী টাটা, আম্বানি, আদানি, এচাৰ নিচিনা বৃহৎ পুঁজিপতিবােৰৰ অনাদায়ী ঋণবােৰ আদায় কৰাৰ ক্ষেত্ৰত ৰিজাৰ্ভ বেংকৰ কঠোৰ নিয়মনীতি বাতিল আদিৰে বিচাৰে যাতে জনগণৰ কিছু অংশক আকর্ষণ কৰিব পাৰে তথা নির্বাচনৰ ধন সংগ্ৰহত বাধা নােহােৱাকৈ বৃহৎ পুঁজিপতিসকলকো সন্তুষ্ট কৰি ৰাখিব পাৰে। আনফালে আন্তর্জাতিক বিনিয়ােগ পুঁজিকো অসন্তুষ্ট কৰিব নােখােজে। অর্থনীতিৰ এই পটভূমিতে বিত্তীয় ঘাটি আন্তর্জাতিক পুঁজিয়ে বিচৰা মতে নিয়ন্ত্ৰণত ৰাখি তথা সম্পদ আহৰণ কৰিবলৈ দেশৰ বৃহৎ পুঁজিপন্সিকলৰ ওপৰত কৰ বৃদ্ধি নকৰি সহজ উপায়েৰে ৰিজাৰ্ভ বেংকৰ টকা আঁজুৰি নিয়াৰ চেষ্টা কৰিছে। এইক্ষেত্ৰত বিশিষ্ট অর্থনীতিবিদ প্রভাত পাটনায়কে এইদৰে কৈছেঃ ‘নব্যউদাৰবাদী ব্যৱস্থাৰ এটা বৈশিষ্ট্য হল অর্থনীতিৰ এনে অৱস্থাত অর্থনীতিত হস্তক্ষেপ কৰাৰ অন্যতম অস্ত্র হিচাপে বিত্তীয় নীতিক ব্যৱহাৰ কৰিব নােৱাৰি। সেয়ে পৰিস্থিতিৰ মােকাবিলা কৰিবলৈ জাতীয় অর্থনীতিক আন্তর্জাতিক বিনিয়ােগ পুঁজিৰ প্ৰৱাহৰ বাবে মুকলি কৰি দিয়া হয় আৰু মুকলিকৰণত আন্তর্জাতিক লাভকল্পী পুঁজিক সন্তুষ্ট কৰি ৰাখিবলৈ অর্থাৎ বিনিয়ােগকাৰীৰ আস্থা অব্যাহত ৰাখিবলৈ চৰকাৰবােৰৰ দায়িত্ব অন্যতম হৈ পৰে। কাৰণ তেওঁলােকক সন্তুষ্ট কৰি ৰাখিব নােৱাৰিলে পুঁজি বহিঃগমন হ’ব যিটোৰ পৰিণতিত বিত্তীয় সংকটে দেখা দিব দেশত। এই প্রক্রিয়াৰ অৰ্থ হ’ল পুঁজিপতিৰ ওপৰত অধিক কৰ জাপি দিয়াৰ পৰা চৰকাৰ আঁতৰি থকা আৰু বিত্তীয় ঘাটি নির্দিষ্ট সীমাৰ ভিতৰত ৰখা (যিটোৰ কাৰণে আমাৰ দেশত এফ আৰ বি এম এম আইন প্ৰৱৰ্তন কৰিছে) । দেশৰ ৰাজভঁৰালৰ বাবে সম্পদ সংগ্ৰহৰ পথ লয় দেশৰ দৰিদ্ৰসকলৰ ওপৰত অধি পৰােক্ষ কৰ জাপি দি। অর্থনীতিৰ এই কার্যসূচীৰ দ্বাৰা নির্বাচনী লক্ষ্যও পূৰণ নহয় অথবা এনে এক পদক্ষেপৰ মাজেৰে অর্থনীতিকো উজ্জীৱিত কৰিব নােৱাৰে। কাৰণ অধিক পৰােক্ষ কৰ জাপি দিয়াৰ দ্বাৰা যদিওবা চৰকাৰী ব্যয় বৃদ্ধিৰ নীতি গ্রহণ কৰা হয় তেনেহ'লেও ইয়াৰ দ্বাৰা সামগ্রিক বজাৰ গড় চাহিদা বৃদ্ধি নহয়।\nমােডী চৰকাৰে কঠোৰভাৱে নব্যউদাৰ অর্থনৈতিক নীতি ৰূপায়ণ কৰিছিল যােৱা চাৰি বছৰে। স্বাভাৱিকতেই নব্যউদাৰ অর্থনীতিৰ নিয়ম মতে জনসাধাৰণৰ স্বাৰ্থৰ, জনসাধাৰণৰ কাৰ্যসূচীৰ আঁচনিবােৰ প্ৰৱর্তন কৰাত তথা সেইবােৰ ৰূপায়ণ কৰাত নব্যউদাৰ তত্ত্বই সমর্থন নকৰে। সেয়ে মােড়ী চৰকাৰে ৰাজসাহায্যৰ আঁচনিবােৰ সামাজিক খণ্ডৰ আঁচনিবােৰ আৰু কল্যাণকামী আঁচিনবােৰৰ অৱসান ঘটাইছিল। বিপৰীতে ৰাজভঁৰালৰ বাবে সম্পদ সংগ্রহৰ বাবে ধনীসকলৰ ওপৰত অধিক কৰ বহুৱাৰ পৰিৱর্তে জনসাধাৰণৰ ওপৰত অধিক কৰ বহুৱাৰ ব্যৱস্থা লৈছিল। যেনে আগৰ চৰকাৰখনে পেট্রল-ডিজেলৰ পৰা কৰ সংগ্ৰহ কৰিছিল বছৰি ৯০ হেজাৰ | কোটি টকা মােডী চৰকাৰে এই কৰ বৃদ্ধি কৰি বছৰি আঢ়ৈ লাখ কোটি টকালৈকে অধিক পৰােক্ষ কৰ আদায় কৰিছে। ইয়াৰ মুখতে ঘােষণা কৰিছে কৃষকৰ আয় দুগুণ কৰিব বিপৰীতে পঞ্চাশ শতাংশ লাভ দি ন্যূনতম সহায়ক মূল্য ঠিক কৰিবলৈ অপাৰগ হৈছে। ফলত দেশৰ জনসাধাৰণৰ দুখ-দুর্দশা বৃদ্ধি। হৈছে। কর্মসংস্থান সৃষ্টি নােহােৱাত যুৱ প্রজন্ম বিক্ষোভিত হৈ পৰিছে। এই পৰিস্থিতিত ২০১৯ লােকসভা নির্বাচন আহি পৰাত দেশৰ মানুহক সন্তুষ্ট কৰিবলৈ কিছুমান আঁচনি। গ্ৰহণ কৰিব বিচাৰিছে। কিন্তু যােৱা চাৰি বছৰে যি অর্থনৈতিক নীতি গ্রহণ কৰিলে চৰকাৰৰ ৰাজভঁৰালত ধন নাই নতুন কার্যসূচী ৰূপায়ণ কৰিবলৈ। আনফালে আন্তর্জাতিক বিনিয়ােগকাৰীক অসন্তুষ্ট কৰিছিল। ঘাটিও বৃদ্ধি কৰিব নিবিচাৰে। গতিকে সকলাে পৰম্পৰাৰ নিয়ম-নীতি ভংগ কৰি ৰিজার্ভ বেংকৰ টকা আঁজুৰি আনিব বিচাৰিছে। উর্জিত পেটেল, অৰবিন্দ সুব্রমণিয়ম, অৰবিন্দ পানাগৰীয়া, ৰঘুৰাম ৰাজন সোঁপন্থী অর্থনীতিবিদ হলেও তেওঁলােকে পুঁজিবাদী অর্থনীতিৰ তত্ত্ব তথা নিয়ম-নীতি চলে। কিন্তু মােডী চৰকাৰে নিজৰ ৰাজনৈতিক ন্যস্তস্বার্থ পূৰণৰ বাবে এওঁলােকক ৰাবাৰ স্টাম্প বনাব খােজে তথা স্বশাসিত অনুষ্ঠানবােৰৰ যি গণতান্ত্রিক স্বাধীনতা আছিল মােডী চৰকাৰে সেইবােৰত হস্তক্ষেপ | কৰি চৰকাৰৰ আজ্ঞাবাদী অনুষ্ঠানত পৰিণত কৰিব বিচাৰে। যিটোত এই অর্থনীতিবিদবােৰে এই লেভেৰ পাছত আৰু অধিক সহযােগিতা কৰিবলৈ অপাৰগ হৈছে। এই পৰিস্থিতিৰেও নব্যউদাৰবাদী তত্ত্বৰ সোঁপন্থী অর্থনীতিবিদ হােৱা সত্ত্বেও মােডী চৰকাৰৰ স্বেচ্ছাচাৰিতাত এওঁলােক তিষ্ঠিব পৰা নাই এজনৰ পাছত এজনকৈ ইস্তাফা দিবলৈ বাধ্য হৈছে। এই সকলােবােৰে প্রতিফলিত কৰে মােডী চৰকাৰখন স্বেচ্ছাচাৰী আৰু গণতান্ত্রিক মূল্যবােধ অলপাে নাই। যিসকলৰ ন্যূনতম গণতান্ত্রিক আত্মমর্যাদা তথা নিয়ম-নীতিৰ প্রতি শ্রদ্ধা আছে সেইসকলেই মােডী চৰকাৰৰ লগত তিষ্ঠি থাকিব পৰা নাই।\nঅচ্ছে দিন শ্ল'গানৰ পৰা জনসাধাৰণৰ জীৱন-জীৱিকাৰ তথা সমাজখন শান্তিসম্প্রীতিৰে বৰ্তি থকাত মােডী চৰকাৰখনেই মুখ্য প্রতিবন্ধক বুলি আজি প্রতিফলিত হৈ পৰিছে। যােৱা সপ্তাহত অনুষ্ঠিত হােৱা ৰাজস্থান, মধ্যপ্রদেশ, ছটিশগড়ৰ বিধানসভা নির্বাচনৰ মেজাজে মােডী চৰকাৰৰ প্রতি জনসাধাৰণৰ প্রচণ্ড বিক্ষোভ প্রকাশ পাইছে। দেশৰ ৰাজনীতিৰ-অর্থনীতিৰ এই পটভূমিত উর্জিত পেটেলৰ পদত্যাগত আচৰিত হ'ব লগা নাই। বর্তমান চৰকাৰখনে সৃষ্টি কৰা পৰিস্থিতিত সামান্যতম আত্মসন্মান, গণতান্ত্রিক চেতনা আৰু মূল্যবােধ থকা লােক চৰকাৰখনৰ লগত তিষ্ঠি থাকিব নােৱাৰাটোৱে উর্জিত পেটেলৰ পদত্যাগে প্রতিফলিত কৰিছে। দ্য টাইমছ অব ইণ্ডিয়াৰ যােৱা ১১ ডিচেম্বৰৰ সম্পাদকীয়ত এইদৰে CG165 "That the government is slowly losing its competent economic marshals and can not retain top flight economic talent-ranging from Raghuram Rajan to Arvind Panagariya, Arvind Subramaniam and now Urjit Patel-is Surely cause for great concern? চৰকাৰখন এই ঘটনাবােৰত উদ্বেগিত হৈছে নে নাই সেইটো ডাঙৰ প্রশ্ন। এতিয়া আৰু জেটলি, নৰেন্দ্ৰ মােডী, অমিত শ্বাহে দেশৰ অর্থনীতিৰ মহাঅর্থনীতিবিদ হৈ পৰিছে।\nদ্য টাইমছ অব ইণ্ডিয়াৰ সম্পাদকীয়ত কোৱাৰ ধৰণে মােডী চৰকাৰখনে পাৰদৰ্শী অর্থনৈতিক মর্শ্বেলসকলক হেৰুৱাই আছে। প্রধানমন্ত্রী অর্থনৈতিক উপদেষ্টা পৰিষদৰ পৰা বিশিষ্ট অর্থনীতিবিদ সুৰজিৎ ভাল্লাই পদত্যাগ কৰিছে। ৰিজাৰ্ভ বেংকৰ গৱৰ্ণৰৰ বাবে কোনাে খ্যাতিসম্পন্ন অর্থনীতিবিদ বিচাৰি নাপাই বিমুদ্ৰাকৰণৰ উগ্র সমর্থক প্রাক্তন আমােলা-বিত্ত আয়ােগৰ সদস্য শক্তিকান্ত দাসক ৰিজাৰ্ভ বেংকৰ নতুন গৱৰ্ণৰ পদত নিয়ােগ কৰিছে। বিমুদ্ৰাকৰণৰ সমর্থক হিচাপে শক্তিকান্ত দাসে পুৰস্কাৰ পালে।\nলেখক ভাৰতীয় ষ্টেট বেংকৰ চেন্ট্ৰেল বৰ্ডৰ ডাইৰেক্টৰ ৰূপে অৱসৰপ্ৰাপ্ত অৰ্থনীতিবিদ। ফোন- ৯৪৩৫০-৪১২০৩। লেখাটি অসমীয়া খবৰ কাকততো প্ৰকাশ পাইছে।\nTags # ANALYSIS # ANANTA-KALITA # ARTICLE # অনন্ত কলিতা # প্ৰৱন্ধ # বিশ্লেষণ


WordPress.org হৈছে সবাতোকৈ জনপ্ৰিয় ব্লগিং মাধ্যম | ই হৈছে এটা self hosted ব্লগিং মাধ্যম | এই মাধ্যমত ব্লগিং কৰিলে ব্লগৰ সম্পূৰ্ণ স্বতাধিকাৰ আপোনাৰ ওচৰত থাকে| এনে ব্লগৰ দ্বাৰা বিজ্ঞাপনৰে অৰ্থ উপাৰ্জন কৰিব পাৰি আৰু এই উপাৰ্জনৰ অংশ কাৰোৰে লগত ভাগবতৰা কৰিব লগীয়া নহয়|\nWordPress এটা বিনামূলীয়া ব্লগিং মাধ্যম কিন্তু ব্লগৰ domain name আৰু hosting আপুনি ক্ৰয় কৰিব লাগে|\nDomain name মানে কি?\nDomain name হৈছে ইনটাৰনেটত আপোনাৰ ব্লগ বা ৱেবচাইটৰ ঠিকনা যি টো ঠিকনা আপোনাৰ ব্লগৰ পঢ়ুৱৈয়ে ব্ৰাউজাৰত বিচাৰি উলিয়াব লাগে| উদাহৰন স্বৰূপে rumicooks.com.\nHosting মানে কি?\nHosting হৈছে ব্লগ বা ৱেবচাইটৰ ঘৰ|\nDomain name আৰু hosting কৰ পৰা কিনিব?\nDomain name আৰু hosting কিনাৰ বহু মাধ্যম আছে আৰু তাৰ ভিতৰত Bluehost বা GoDaddy বাচি লব পাৰে|\nWordspress.com হৈছে এটা hosting service আৰু ইয়াৰ পাচঁ ধৰনৰ plan আছে|\n• Free - সিমিত\n• Personal - $48 বছেৰকত\n• Premium - $96 বছৰেকত\n• Business - $300 বছৰেকত\n• E-commerce - $540 বছৰেকত\n• VIP - $5000 পৰা আৰম্ভ মাহেকত\nযি সকলে কেবল হবি হিচাপে ব্লগ কৰিব বিছাৰে তেওঁলোকৰ কাৰনে বিনামূলীয়া(Free) WordPress এটা ভাল মাধ্যম, কিন্তু এনে বিনামূলীয়া ব্লগত WordPress এ তেওঁলোকৰ নিজা বিজ্ঞাপন প্ৰদৰ্শন কৰে যাৰ বিনিময়ত ব্লগাৰত কোনো অৰ্থ প্ৰদান নকৰে| এনে বিজ্ঞাপনৰ পৰা মুক্ত পাবলৈ ব্লগটো upgrade কৰিব পাৰে যিকোনো এটা প্লেনলৈ য'ত বছৰেকত দিব লগীয়া অৰ্থ $48 পৰা আৰম্ভ হয়|\n(পৰবৰ্তী পষ্ট অন্য অটি ব্লগিং মাধ্যমৰ বিষয়ে পাব)


Home > লুইতৰ সুৰংগ পথ কিমান নিৰাপদ? কেনেকৈ সম্ভেদ উলিওৱা হয় গোপন সুৰংগৰ?\nবিশেষ প্ৰতিবেদনঃ চীনৰ আক্ৰমণৰ পৰা অসম তথা উত্তৰ-পূবক সুৰক্ষা দিবলৈ বৰ লুইতত হ’ব সুৰংগ পথ। লুইতৰ পানীৰ তলেৰে যাবলগীয়া এই সুৰংগ পথে সংযোগ কৰিব গহপুৰ আৰু নুমলীগড়ক। সুৰংগ পথ নিৰ্মাণৰ বাতৰি প্ৰকাশ পোৱাৰ লগে লগে সমগ্ৰ দেশৰ লগতে অসমৰ ছ’চিয়েল মিডিয়াত নেটিজেনসকলে বিষয়টোক লৈ ব্যাপক চৰ্চা কৰা দেখা গৈছে।\nএকাংশ লোকে বৰ্তমানৰ চৰকাৰখনৰ বিগত সময়ছোৱাৰ প্ৰতিশ্ৰুতি আৰু সেয়া ৰূপায়ণ কৰাৰ উমঘাম নেদেখি এনে ঘোষণাক আকাশত চাং পতা সদৃশ হিচাপে অভিহিত কৰাৰ বিপৰীতে আন একাংশই সেয়া হ’বই বুলি দাবী কৰিছে। হ’বই বুলি দাবী কৰাসকলৰ যুক্তি এয়াই যে ব্ৰহ্মপুত্ৰৰ দুয়োপাৰে এক্সপ্ৰেছ হাইৱে আৰু মাজুলীত ব্ৰহ্মপুত্ৰৰ ওপৰত দলং নিৰ্মাণৰ কাম সম্পূৰ্ণ নহ’লেও সুৰংগ পথৰ সৈতে দেশৰ আভ্যন্তৰীণ সুৰক্ষাৰ বিষয়টো জড়িত হৈ আছে বাবে এইটো প্ৰকল্প চৰকাৰে ৰূপায়ণ কৰিবই।\nসুৰংগ পথ কিমান প্ৰয়োজনীয়?\nসুৰংগ পথ আমাক কিয় লাগে? প্ৰথম বিশ্বযুদ্ধৰ পিছত সুৰক্ষাজনিত কাৰণতে ইউৰোপ মহাদেশত সুৰংগ পথৰ নিৰ্মাণ অধিক হৈ পৰিছিল। দ্বিতীয় বিশ্বযুদ্ধত সুৰংগ পথৰ অধিক ব্যৱহাৰ হোৱাৰ লগতে ইয়াৰ পিছৰে পৰা বিশ্বৰ বিভিন্ন দেশত সুৰংগ পথে সুৰক্ষাজনিত কাৰণত গুৰুত্বপূৰ্ণ ভূমিকা ল’বলৈ আৰম্ভ কৰে। সাধাৰণ লোকৰ আহ-যাহৰ পৰিৱৰ্তে সুৰংগ পথ সৈন্যবাহিনীৰ ৰছদ-পাতি, মাৰণাস্ত্ৰ আদি সৰবৰাহৰ কামত অধিক ব্যৱহৃত হৈ আহিছে।\nঅৱশ্যে ৰাষ্ট্ৰসংঘ শক্তিশালী হৈ পৰাৰ পিছত আৰু বিশ্বযুদ্ধৰ সম্ভাৱনা হ্ৰাস পোৱাত লাহে লাহে সৰ্বসাধাৰণৰ আহ-যাহৰ বাবেও বহু দুৰ্গম ঠাইত সুৰংগ পথ নিৰ্মাণৰ কাম আৰম্ভ কৰিবলৈ লয় দেশসমূহে। সামৰিক বাহিনীৰ আহ-যাহৰ লগতে সৰ্বসাধাৰণৰ আহ-যাহৰ বাবে সুৰংগ পথ নিৰ্মাণত এই পৰ্যন্ত বিশ্বৰ ভিতৰতে শীৰ্ষ স্থানত আছে চীন। দেশখনত আছে ১৬,২২৯ টাৰো অধিক সুৰংগ পথ। এই সুৰংগ পথৰ মুঠ দৈৰ্ঘ্য হৈছে প্ৰায় ১৫২৮৫ কিলোমিটাৰ।\nচীনৰ পিছতে সুৰংগ পথৰ ক্ষেত্ৰত দ্বিতীয় আৰু তৃতীয় স্থানত আছে ক্ৰমে জাপান আৰু নৰৱে। দ্বীপৰাষ্ট্ৰ জাপানত ৯৭৬০ টা সুৰংগ পথ থকাৰ বিপৰীতে নৰৱেত আছে অতিকমেও ১৪০০ টা সুৰংগ পথ। আনহাতে আমেৰিকা যুক্তৰাষ্ট্ৰত থকা সুৰংগ পথৰ সংখ্যা হৈছে ৫০৪টা। এই সুৰংগ পথসমূহৰ উপৰিও প্ৰায় প্ৰতিখন দেশতে বহু গোপন সুৰংগ পথ থকাৰ কথাও সময়ে সময়ে পোহৰলৈ আহি আছে।\nসুৰংগ পথৰ ক্ষেত্ৰত ভাৰতো পিছপৰি থকা নাই। ব্ৰিটিছৰ দিনতে ভাৰতত ৰেল চলাচলৰ বাবে সুৰংগ পথৰ নিৰ্মাণ কৰা হৈছিল। বৰ্তমান সুৰংগৰ মাজেৰে যোৱা ৰেলপথ আৰু স্থলপথৰ হিচাপ কৰিলে ভাৰতত অতিকমেও ৩৩ টা সুংৰগ পথ ওলাব। যাতায়াতৰ সুবিধাৰ লগতে সামৰিক কাৰণত জম্মু-কাশ্মীৰৰ পাহাৰৰ মাজেৰে ৯.২৮ কিঃমিঃ দৈৰ্ঘ্যৰ সুৰংগ-পথ এটাও ইতিমধ্যে নিৰ্মাণ কৰা হৈছে আৰু উক্ত পথেৰে আহ-যাহ অব্যাহত আছে।\nআধুনিক সুৰংগসমূহৰ উপৰিও অতীজত ৰজা-মহাৰজাৰ দিনটো সুৰংগ আছিল অতি গুৰুত্বপূৰ্ণ। যুদ্ধৰ সময়ত গোপন সুৰংগৰে পৰাস্ত হ’লে ৰজাই ৰাজপ্ৰসাদ এৰি পলায়ন কৰিছিল বা সুৰংগত সোমাই থাকি পনৰ যুদ্ধৰ বাবে নিজকে সাজু কৰি তুলিছিল। মহাভাৰততো পাণ্ডৱসকলে সুৰংগ পথেৰেই জতুগৃহৰ পৰা পলায়ন কৰাৰ কাহিনী বৰ্ণিত হৈছে। অসমতো আহোম ৰাজত্ব কালত তলাতল ঘৰৰ তলত ১৬ কিলোমিটাৰ দৈৰ্ঘ্যৰ এটা সুৰংগ থকাৰ প্ৰমাণো প্ৰত্নতত্ববিদসকলে লাভ কৰিছে।\nসুৰংগ পথ আধুনিক যুদ্ধত কিমান নিৰাপদ?\nসামৰিক কাৰণত সুৰক্ষাৰ ক্ষেত্ৰত যুগে যুগে গুৰুত্বপূৰ্ণ ভূমিকা গ্ৰহণ কৰি আহিছে সুৰংগ পথে। কিন্তু বৰ্তমান সময়ত যুদ্ধৰ প্ৰেক্ষাপটত সুৰংগ পথৰ গুৰুত্ব আগৰ দৰেই আছেনে? আধুনিক যুদ্ধত সুৰংগ পথেৰে শত্ৰুৰ চকুত ধূলি দি মাৰণাস্ত্ৰৰ সৰবৰাহ আৰু সেনাৰ আহ-যাহ সম্ভৱ হ’বনে? এই প্ৰশ্নৰ উত্তৰ জানিবলৈ হ’লে আমি প্ৰৱেশ কৰিব লাগিব বৰ্তমনাৰ যুদ্ধৰ অতি আধুনিক যুদ্ধাস্ত্ৰসমূহৰ জগতত।\nযুদ্ধত সুৰংগ পথ ব্যৱহাৰ কৰি যাতে শত্ৰুপক্ষই চকুত ধূলি দি সাৰি যাব নোৱাৰে তাৰ বাবে বিশ্বৰ কেবাখনো দেশৰ প্ৰতিৰক্ষা বিভাগে ইতিমধ্যে প্ৰস্তুত কৰি উলিয়াইছে এবিধ বিশেষ যতন। এই বিশেষ যতনবিধৰ কাম হৈছে সুৰংগ পথৰ সঠিকভাৱে সন্ধান কৰা। কেৱল সুৰংগই নহয়, এই যন্ত্ৰবিধে মাটিৰ তলত নিৰ্মিত যিকোনো নিৰ্মাণৰ সম্ভেদ দিব পাৰে। সেয়া হ’লেও বিশেষভাৱে সুৰংগ পথৰ সম্ভেদ লাভৰ বাবে নিৰ্মাণ কৰি উলিওৱা এই যন্ত্ৰবিধৰ নাম হৈছে Rapid Reaction Tunnel Detection equipment চমুকৈ R2TD।\nএই R2TDৰ সহায়ত অতি সহজে সুৰংগ পথ ডিটেক্ট কৰিব পাৰি। এই R2TD অৰ্থাৎ ৰেপিড ৰিয়েকশ্যন টানেল ডিটেকশ্যন ইকুইপমেণ্টত ব্যৱহাৰ কৰা হৈছে ভূকম্পন, শাব্দিক আৰু বিদ্যুৎ চুম্বকীয় বিশেষ প্ৰযুক্তি। ইয়াৰ সহায়তে যন্ত্ৰবিধে অতি সহজে মাটিৰ তলেৰে নিৰ্মাণ কৰা গোপন সুৰংগ পথৰ সম্ভেদ দিয়ে। যুদ্ধৰ সময়ত R2TDৰ সহায়ত শত্ৰু পক্ষই ব্যৱহাৰ কৰা গোপন সুৰংগ পথৰ সম্ভেদ পোৱাৰ পিছত পোনপটীয়াকৈ উক্ত ঠাইত আক্ৰমণ সংঘটিত কৰি অনায়াসে যুদ্ধত জয়লাভ কৰাতো সম্ভৱ হৈ পৰিছে।\nআমেৰিকাৰ প্ৰতিৰক্ষা বিষয়ক কেবাখনো আলোচনীত প্ৰকাশ পোৱা মতে বিগত প্ৰায় এক দশক পূৰ্বৰে পৰা মাৰ্কিন সেনাবাহিনীয়ে এই R2TD ব্যৱহাৰ কৰি আহিছে। ইৰাকৰ যুদ্ধৰ লগতে আফগানিস্তানতো তালিবান আৰু অলকায়দাই ব্যৱহাৰ কৰা একাধিক সুৰংগ পথ উক্ত যন্ত্ৰৰ সহায়তে ধ্বংস কৰিছিল মাৰ্কিন সেনাবাহিনীয়ে। ২০১৪ চনত আকাশ মাৰ্গৰ পৰাও R2TDৰ সহায়ত গোপন সুৰংগ পথ ডিটেক্ট কৰিব পৰা অতি উন্নত প্ৰযুক্তি উদ্ভাৱন কৰা হৈছে বুলিও বাতৰিত প্ৰকাশ পাইছে।\n২০১৯ চনৰ মাৰ্কিন সেনা বাহিনীৰ এক প্ৰতিবেদন মতে সুৰংগ পথৰ সন্ধান কৰা যন্ত্ৰ অৰ্থাৎ উন্নত প্ৰযুক্তিৰ R2TD চীনৰ সেনাবাহিনীৰ হাততো আছে। অৱশ্যে চীনৰ হাতত থকা R2TD মাৰ্কিন সেনাৰ হাতত থকা R2TDৰ সমান শক্তিশালী হয় নে নহয় সেই বিষয়ে সবিশেষ জানিব পৰা হোৱা নাই বুলিও প্ৰতিবেদনখনত উল্লেখ আছে। অৰ্থাৎ এয়া নিশ্চিত যে যদিহে উত্তৰ-পূৰ্বাঞ্চলত আশংকা কৰা ধৰণে অনাগত দিনত কেতিয়াবা চীনে আক্ৰমণ সংঘটিত কৰে তেন্তে কেবা কোটি টকা খৰছ কৰি নিৰ্মাণ কৰা সুৰংগ পথকেই চীনে প্ৰথমে আক্ৰমণৰ লক্ষ্য কৰি ল’ব।\nমাৰ্কিন সেনা বাহিনীৰ ইঞ্জিনীয়াৰিং ৰিচাৰ্ছ এণ্ড ডেভলপমেণ্ট চেণ্টাৰৰ জিঅ’ফিজিষ্ট ডঃ ষ্টিভেন শ্লোৱানৰ মতে সুৰংগ পথ এটা ডিটেক্ট কৰা বা সম্ভেদ লাভ কৰাৰ পিছত সাধাৰণ পথ বা দলঙত আক্ৰমণ কৰাতকৈও সুৰংগ পথত অনায়াসে আক্ৰমণ সংঘটিত কৰিব পৰা যায়। 'সাধাৰণ পথত আক্ৰমণ কৰিলে শত্ৰুপক্ষই অন্য পথেৰে পলায়ন কৰাৰ সুযোগ লাভ কৰিব পাৰে। দলং আদি ধ্বংস কৰি পেলালে অস্ত্ৰ-শস্ত্ৰ আদি আন ঠাইৰে বা আন পথেৰে লৈ যোৱাতো সম্ভৱ হ’ব পাৰে। কিন্তু সুৰংগ পথেৰে প্ৰৱেশ কৰাৰ পিছত দুয়ো দিশেৰে আক্ৰমণ সংঘটিত কৰিলে পলোৱাৰ আৰু কোনো উপায় নাথাকে।’-সুৰংগ পথ যে বৰ্তমানৰ যুদ্ধৰ ক্ষেত্ৰত মুঠেই সুবিধাজনক হৈ থকা নাই সেয়া উল্লেখ কৰি এইদৰে কয় মাৰ্কিন সেনা বাহিনীৰ জিঅ’ফিজিষ্টগৰাকীয়ে।\nডিচেম্বৰতেই প্ৰকাশ পাইছিল সুৰংগ পথ নিৰ্মাণৰ বাতৰি\n২০১৯ চনৰ ডিচেম্বৰ মাহৰ আৰম্ভণিতে প্ৰতিৰক্ষা মন্ত্ৰী ৰাজনাথ সিঙক ব্ৰহ্মপুত্ৰৰ তলেৰে নিৰ্মাণ কৰিবলগীয়া সুৰংগ পথৰ আভাস দিছিল বৰ্ডাৰ ৰোডছ অৰ্গেনাইজেশ্যন চমুকৈ বিআৰঅ’-ই। প্ৰতিৰক্ষা বিভাগৰ ষ্টেণ্ডিং কমিটিয়ে যোৱা ২০ ডিচেম্বৰত এই সম্পৰ্কীয় এক প্ৰতিবেদন লোকসভাৰ অধ্যক্ষৰ ওচৰতো দাখিল কৰিছিল। উক্ত প্ৰতিবেদনত উল্লেখ থকা মতে ব্ৰহ্মপুত্ৰৰ লগতে অৰুণাচলৰ ভিন্নস্থানত তথা জম্মু-কাশ্মীৰৰ পাকিস্তান সীমান্তসহ কেবাটাও স্থানত অতিকমেও ২০টাৰো অধিক সুৰংগ পথ নিৰ্মাণৰ পৰিকল্পনা কৰা হৈছে।\nঅৰুণাচলৰ প্ৰদেশত নিৰ্মীয়মাণ হৈ থকা সুৰংগ পথসমূহক বাদ দি বাকী সুৰংগ পথৰ নিৰ্মাণ অহা ২০২৮ চনৰ ভিতৰত সম্পূৰ্ণ কৰি তোলাৰ কথাও স্পষ্টকৈ উল্লেখ আছে প্ৰতিবেদনখনত। অৰুণাচল প্ৰদেশত নিৰ্মাণ কাৰ্য চলি থকা সুৰংগ পথসমূহৰ নিৰ্মাণকাৰ্য ২০২২ চনৰ ভিতৰত সম্পূৰ্ণ কৰি তোলাৰ লক্ষ্য নিৰ্ধাৰণ কৰিছে বৰ্ডাৰ ৰোডছ অৰ্গেনাইজেশ্যনে। পাহাৰীয়া ৰাজ্যখনত যাতায়ত ব্যৱস্থা যাতে ক্ষিপ্ৰ কৰি তুলিব পৰা যায় তাৰ বাবেই এই সুৰংগ পথসমূহৰ নিৰ্মাণ কাৰ্য ক্ষিপ্ৰ কৰি তোলা উচিত বুলিও বৰ্ডাৰ ৰোডছ অৰ্গেনাইজেশ্যনক পৰামৰ্শ আগবঢ়াইছে ষ্টেণ্ডিং কমিটিয়ে।\n'ইকনমিকছ টাইমছ’ত ২০১৯ চনৰ ডিচেম্বৰ মাহত প্ৰকাশিত এটি বাতৰি মতে বৰ্ডাৰ ৰোডছ অৰ্গেনাইজেশ্যনে যোৱা ডিচেম্বৰ মাহতে ব্ৰহ্মপুত্ৰৰ তলেৰে সুৰংগ পথ নিৰ্মাণৰ বাবে গ্ল’বেল টেণ্ডাৰ আহ্বান কৰিছিল। উক্ত টেণ্ডাৰ অনুযায়ী ইতিমধ্যে সুৰংগ পথটো নিৰ্মাণৰ দায়িত্ব মাৰ্কিন কোম্পানী লুই বাৰ্জাৰে লাভ কৰা বুলি বাতৰিত প্ৰকাশ পাইছে। উল্লেখ্য যে অসমৰ লগতে গোৱাত পানী যোগানৰ প্ৰকল্প নিৰ্মাণৰ কামত জড়িত মাৰ্কিন প্ৰতিষ্ঠানটো উপঢৌকন লোৱাৰ অভিযোগত অভিযুক্ত হৈছিল। সেই সময়ত কোম্পানীটোক ব্লেক লিষ্টেড ঘোষণা কৰাৰ কথাও ওলাইছিল যদিও পুনৰ একেটা কোম্পানীয়ে সুৰংগ পথ নিৰ্মাণৰ দায়িত্ব লাভ কৰাৰ বাতৰি প্ৰকাশ পোৱাত ভিন্নজনে এই প্ৰকল্প সঠিকভাৱে সম্পূৰ্ণ হৈ উঠিব নে নাই তাক লৈ সন্দেহ প্ৰকাশ কৰিছে।\nSource URL: https://newsnextone.com/tunnel-detection-machine-and-the%20future-of-tunnel


Domin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Domin ar byavahar, ppali, parshwakriya, upkaar, kriya-pratikriya aaru satarkatabani\nDomin की जानकारी\nDomin ৰ লাভ আৰু ব্যৱহাৰসমূহ- Domin Benefits & Uses in Assamese- Domin ar laabh aaru byavaharsamuh\nDomin ৰ পালি আৰু সেয়া কেনেদৰে ল'ব- Domin Dosage & How to Take in Assamese - Domin ar paali aaru xeya kenedore lobo\nDomin ৰ পাৰ্শ্চক্ৰিয়াসমূহ- Domin Side Effects in Assamese- Domin ar parshwakriyasamuh\nDomin সংক্ৰান্ত সতৰ্কতাবাণীসমূহ- Domin Related Warnings in Assamese- Domin xonkranta xatarkatabanisamuh\nঅইন দৰৱৰ সৈতে Dominৰ গুৰুতৰ ক্ৰিয়া-প্ৰতিক্ৰিয়া- Severe Interaction of Domin with Other Drugs in Assamese- Oinor xoite Domin ar gurutor kriya-pratikriya\nDomin মতভেদসমূহ- Domin Contraindications in Assamese- Domin nishedhsamuh\nDomin ৰ বিষয়ে সততে সোধা প্ৰশ্নসমূহ- Frequently asked Questions about Domin in Assamese- Domin ar bikhoye satate xodha prashnasamuh\nখাদ্য আৰু মদৰ সৈতে Domin ক্ৰিয়া-প্ৰতিক্ৰিয়া- Domin Interactions with Food and Alcohol in Assamese- khadya aaru modor xoite Domin kriya-pratikriya\nDomin ৰ লাভ আৰু ব্যৱহাৰসমূহ - Domin Benefits & Uses in Assamese - Domin ar laabh aaru byavaharsamuh\nDomin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDomin ৰ পালি আৰু সেয়া কেনেদৰে ল'ব - Domin Dosage & How to Take in Assamese - Domin ar paali aaru xeya kenedore lobo\nDomin-ৰ উপাদানসমূহ - Domin Active Ingredients in Assamese - Domin-ar upadaansamuh\nDomin ৰ পাৰ্শ্চক্ৰিয়াসমূহ - Domin Side Effects in Assamese - Domin ar parshwakriyasamuh\nগৱেষণাৰ ভিত্তিত, Domin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDomin সংক্ৰান্ত সতৰ্কতাবাণীসমূহ - Domin Related Warnings in Assamese - Domin xonkranta xatarkatabanisamuh\nDomin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDominৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Domin নাখাব আৰু আপোনাৰ চিকিতসকৰ পৰামৰ্শ লওক।\nDomin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Domin ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Domin গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Domin কি প্ৰভাৱ দেখা গৈছে?\nবৃক্ক ৰ বাবে Domin সম্পূৰ্ণৰূপে সুৰক্ষিত।\nযকৃতত Domin কি প্ৰভাৱ দেখা গৈছে?\nDominৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Domin ৰ কি প্ৰভাৱ দেখা গৈছে?\nDominৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Dominৰ গুৰুতৰ ক্ৰিয়া-প্ৰতিক্ৰিয়া - Severe Interaction of Domin with Other Drugs in Assamese - Oinor xoite Domin ar gurutor kriya-pratikriya\nDomin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDomin মতভেদসমূহ - Domin Contraindications in Assamese - Domin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Domin লোৱা অনুচিত যাতে -\nDomin ৰ বিষয়ে সততে সোধা প্ৰশ্নসমূহ - Frequently asked Questions about Domin in Assamese - Domin ar bikhoye satate xodha prashnasamuh\nএই Domin-এ অভ্য়াস বা নিচাৰ সৃষ্টি কৰে নেকি?\nনহয়, Domin আসক্তি সৃষ্টি কাৰক বুলি কোনো সাক্ষ্য নাই।\nDomin লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Domin লোৱাটো নিৰাপদ।\nDomin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Domin ক্ৰিয়া-প্ৰতিক্ৰিয়া - Domin Interactions with Food and Alcohol in Assamese - khadya aaru modor xoite Domin kriya-pratikriya\nখাদ্য আৰু Dominৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Domin ল'ব পাৰে।\nমদ আৰু Dominৰ মাজৰ প্ৰতিক্ৰিয়া\nমদৰ সৈতে Domin সেৱন কৰাটো বিপজ্জনক হ'ব পাৰে।\nDomin ৰ অনুকল্প - Substitutes for Domin in Assamese\nআপুনি বা আপোনাৰ পৰিয়ালৰ কোনোবাই Domin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Domin ব্যৱহাৰ কৰিছিল নেকি?\nআপুনি কিমান পৰিমাণে Domin সেৱন কৰিছিল?\nআপুনি Domin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Domin সেৱন কৰে?


এটা ভূতৰ পম খেদি (দেৱ প্ৰতীম) - সাহিত্য ডট অৰ্গ\nএটা ভূতৰ পম খেদি (দেৱ প্ৰতীম)\nশব্দটো শুনি খপজপকৈ সাৰ পালো । খেপিয়াই খেপিয়াই মবাইলটো বিচাৰিলো । গাৰুৰ তলত থকা মবাইলত তেতিয়া মাজনিশা ২ টা বাজিছে । ভাবিলো অকলশৰীয়া ঘৰটোতনো কোন আহিব এই ৰাতিখন । হেহ…ঘৰ বুলি ক’লে ভূল কোৱা হ’ব । এটা অকণমানি ৰুম..য’ত মোৰ প্ৰায় ভাগ কামেই চলে,এটা পাকঘৰ আৰু বাথৰুম এটা । ঘৰটোত থকা আজি বহু বছৰেই হ’ল । তেনেকৈয়ে ভাবি ভাবি আকৌ শুবলৈ যত্ন কৰিলো । আকৈ শব্দটো হ’বলৈ ধৰিলে । কান দি শুনিলো । পানী পৰাৰ দৰে লাগিল । এইবাৰ শব্দৰ লগতে এটা বিকটা বিকট গোন্ধ নাকত লাগিল । সুগন্ধ দুৰ্গন্ধৰ সংমিশ্ৰণ দেখোন । ৰঞ্জু হাজৰিকাৰ ভৌতিক গল্পবিলাকত থকা বিকটা বিকট গোন্ধলৈ মনত পৰিল । কিয় নাজানো অলপ ভয় লাগিল । মোৰ সৰু ঘৰটোত ৰঞ্জু হাজৰিকাৰ গল্পৰ দৰে কোনো ভূত সোমোৱা নাইতো ।\nনাই নাই সেইবিলাক কাহিনীহে । নিজকে বুজাবলৈ ধৰিলো । তেনেতে আকৌ শব্দটো শুনিলো । এইবাৰ শব্দটো বাথৰুমৰ পৰা অহাৰ দৰে লগিল । টেপৰ পানী পৰাৰ শব্দ । মনত সাহস গোটাই এইবাৰ বিচনাৰ পৰা নামিলো । খেপিয়াই খেপিয়াই চুইচ বৰ্ড খনৰ ওচৰ পালোগৈ । চুইচ টিপাত গম পালো কাৰণ্ট নাই । এইয়াই মোৰ ভাগ্য । ভয় বাঢ়িবলৈ ধৰিলে । এতিয়াহে কাৰেণ্টতো নাথাকিবলৈ পালেনে । তেতিয় মনলৈ আহিল যে মোৰ মবাইলত টৰ্চ আছে । টৰ্চটো জ্বলাই ল’লো । লাহে লাহে বাথৰুমৰ ওচৰ পালোগৈ । বাথৰুমৰ ওচৰতে থকা ৰদ ডাল হাতত তুলো ল’লো । বাথৰুমত তেতিয়াও টেপৰ পানী পৰিয়েই আছিলে । অলপ পাছতে টেপৰ পানী পৰাও বন্ধ হ’ল । এইয়া কি নিজে নিজে বন্ধ হ’লযে । ভয় লাগিবলৈ ধৰিলে । বাথৰুমৰ দৰ্জা খোলা অছিলে । ভয়ে ভয়ে টৰ্চৰ পোহৰকে সাৰথি কৰি সোমাই গ’লো । টৰ্চ মাৰি দেখিলো টেপটো তেতিয়াও খোলা আছিলে । কিন্তু ভিতৰত কোনো নাছিলে । ভাবিলো ভূতেও গা ধোৱে নেকি ? তেনেতে কাৰেণ্টতো আহিলে । প্ৰাণটো ঘূৰাই পোৱাৰ দৰে লাগিল । টেপটো বন্ধ কৰি বাথৰুমৰ পৰা ওলাই আহিলো ।\nবিচনাৰ ওচৰ গ’লো । ভাবিলো আজি শোৱা নহ’ব । তেনেতে সেই বিকটা বিকট গোন্ধটো আকৌ নাকত পৰিল । গোন্ধটো এইবাৰ বৰ ওচৰৰ পৰা অহাৰ দৰে লাগিল । এনেকুৱা গোন্ধ মই কেতিয়াও পোৱা নাই । চাৰিওফালে চালো, কিন্তু ক’তো একো দেখা নাপালো । ভাবিলো যি হয় হ’ব আৰু গোন্ধটো ক’ৰ পৰা আহিছে বিচাৰি উলিৱাব লাগিব । সেয়ে ৰদডাল হাততলৈ বিচাৰিব লাগিলো গোন্ধৰ উৎস । আধা ঘ্ণ্টামান বিচৰাৰ পাছত গম পালো গোন্ধ ক’ৰপৰা আহিছে । গোন্ধটো আহিছিল বহুদিনৰ পৰা নোধোৱা মোৰ এযোৰ মোজাৰ পৰা, আৰু তাৰ ওচৰতে মোৰ সুগন্ধিময় চুলিত লগোৱা তেলৰ বটলটো ভাগি পৰি আছে আৰু তাৰ তেল বাগৰি মোজাৰ লগত মিশ্ৰিত হৈ অতপৰে ভাবি থকা ভূতৰ গোন্ধৰ ৰূপ লৈছিলে । নিজৰে ওপৰত হাঁহি উঠিলে ।\nগোন্ধৰ কাৰণ বাৰু বিচাৰি পালো, কিন্তু টেপৰ পানী পৰি থকা আৰু নিজে নিজে বন্ধ হোৱাৰ কাৰণ কি হ’ব পাৰে । তেতিয়া সকলো কথা মনলৈ আহিব ধৰিলে । ৰাতি ভাত খোৱাৰ পাছত বাথৰুমত মুখ ধুবলৈ গৈ টেপ খোলাত পানী নাছিলে । টেপ তেনেকৈয়ে খোলা অৱস্থাতে এৰি মটৰৰ চুইচ অন কৰিবলৈ যাঁওতে কাৰেণ্ট গৈছিলে । বহুদেৰি কাৰেণ্ট নহাত ১০ টা মানতে শুই পৰিছিলো মই । পিছত কিজানি কাৰেণ্ট আহিছিলে আৰু মটৰৰ চুইচ লগাই থোৱাটো আছিলেই, গতিকে টেপৰ পৰাও পানী পৰিছিলে । আৰু পাছত পানী শেষ হোৱাত টেপৰ পৰা পানী পৰাও নিজে নিজে বন্ধ হৈছেলে । কাৰেন্ট অহাত মটৰৰ শব্দ মই চাগে ভয়তে শুনাই নাছিলো ।\nএতিয়াহে মটৰ চলি থকাৰ শব্দ শুনিবলৈ পাইছো । মটৰৰ চুইচ বন্ধ কৰি সময় চালো, তেতিয়া পুৱা ৪ বাজিছে । আজি দেওবাৰ আৰু ৫ ঘন্টা মান শুব পাৰিম । নিজৰ মূৰ্খামিৰ কথা ভাবি ভাবি কানত হেডফ’নটো লগাই আকৌ শুবলৈ য্ত্ন কৰিলো ।\nবাজি উঠিল মবাইলৰ এফ. এম.ত….\n“ গুমনাম হেই কয়ী,বদমান হেই কয়ী,কিছকো খবৰ,কৌন হেই ৱো,অনজান হেই কয়ী…..”\n← ক্ষোভৰ বহিঃপ্ৰকাশ (অঞ্জল বৰা)\nএটা তৃতীয় চৰিত্রৰ কথাৰে (হিৰণ্ময় বৰুৱা) →


android / platform / packages / providers / DownloadProvider / 1a01d4829f213c9dcd1f2b68cc3b10f5d1d977a5 / . / res / values-as / strings.xml\nblob: 55fe2da388eea19e0ed0adc9f9324d1bece6bc3d [file] [log] [blame]\n<string name="app_label" msgid="5264040740662487684">"ডাউনল’ড মেনেজাৰ"</string>\n<string name="storage_description" msgid="169690279447532621">"ডাউনল\_'ডসমূহ"</string>\n<string name="permlab_downloadManager" msgid="4241473724446132797">"ডাউনল’ড মেনেজাৰত প্ৰৱেশ কৰিব পাৰে।"</string>\n<string name="permdesc_downloadManager" msgid="5562734314998369030">"এপটোক ডাউনল’ড মেনেজাৰত প্ৰৱেশ কৰিবলৈ আৰু তাক ব্যৱহাৰ কৰি ফাইল ডাউনল’ড কৰিবলৈ অনুমতি দিয়ে। ক্ষতিকাৰক এপসমূহে এই সুবিধাটো ব্যৱহাৰ কৰি ডাউনল’ডত বিঘিনি জন্মোৱাৰ লগতে ব্যক্তিগত তথ্য চাব পাৰিব পাৰে।"</string>\n<string name="permlab_downloadManagerAdvanced" msgid="2225663947531460795">"উচ্চখাপৰ ডাউনল’ড মেনেজাৰ ফাংশ্বনসমূহ।"</string>\n<string name="permdesc_downloadManagerAdvanced" msgid="3902478062563030716">"এপটোক ডাউনল’ড মেনেজাৰৰ উচ্চখাপৰ ফাংশ্বনত প্ৰৱেশ কৰিবলৈ অনুমতি দিয়ে। ক্ষতিকাৰক এপসমূহে এই সুবিধাটো ব্যৱহাৰ কৰি ডাউনল’ডত বিঘিনি জন্মোৱাৰ লগতে ব্যক্তিগত তথ্য চাব পাৰিব পাৰে।"</string>\n<string name="permlab_downloadCompletedIntent" msgid="2674407390116052956">"ডাউনল’ড জাননী প্ৰেৰণ কৰিব পাৰে।"</string>\n<string name="permdesc_downloadCompletedIntent" msgid="3384693829639860032">"সম্পূৰ্ণ হোৱা ডাউনল\_'ডৰ বিষয়ে জাননী প্ৰেৰণ কৰিবলৈ এপটোক অনুমতি দিয়ে। ক্ষতিকাৰক এপসমূহে এই সুবিধাটো ফাইল ডাউনল\_'ডকাৰী অইন এপক বিভ্ৰান্ত কৰিবলৈ ব্যৱহাৰ কৰিব পাৰে।"</string>\n<string name="permlab_downloadCacheNonPurgeable" msgid="4538031250425141333">"ডাউন\_'লড কেশ্বত ঠাই সংৰক্ষিত কৰিব পাৰে"</string>\n<string name="permdesc_downloadCacheNonPurgeable" msgid="3071381088686444674">"এপটোক ডাউনল’ড কেশ্বত ফাইল ডাউনল’ড কৰিবলৈ অনুমতি দিয়ে, যাক ডাউনল’ড মেনেজাৰক অধিক খালী ঠাই প্ৰয়োজন হ\_'লে স্বয়ংক্ৰিয়ভাৱে মচি পেলাব নোৱাৰি।"</string>\n<string name="permlab_downloadWithoutNotification" msgid="4877101864770265405">"জাননী নিদিয়াকৈ ফাইল ডাউনল’ড কৰিব পাৰে"</string>\n<string name="permdesc_downloadWithoutNotification" msgid="7699189763226483523">"এপটোক ব্যৱহাৰকাৰীক কোনো জাননী নিদিয়াকৈ ডাউনল’ড মেনেজাৰ ব্যৱহাৰ কৰি ফাইল ডাউনল’ড কৰিবলৈ অনুমতি দিয়ে।"</string>\n<string name="permlab_accessAllDownloads" msgid="8227356876527248611">"সকলো ছিষ্টেম ডাউনল\_'ডত প্ৰৱেশ কৰিব পাৰে"</string>\n<string name="permdesc_accessAllDownloads" msgid="7541731738152145079">"ছিষ্টেমত থকা যিকোনো এপে সূচনা কৰা সকলো ডাউনল’ড চাবলৈ আৰু সংশোধন কৰিবলৈ এপটোক অনুমতি দিয়ে।"</string>\n<string name="download_unknown_title" msgid="1017800350818840396">"<শিৰোনামবিহীন>"</string>\n<string name="notification_download_complete" msgid="466652037490092787">"ডাউনল’ড সম্পূৰ্ণ হ’ল।"</string>\n<string name="notification_download_failed" msgid="3932167763860605874">"ডাউনল’ড কৰিবপৰা নগ\_'ল।"</string>\n<string name="notification_need_wifi_for_size" msgid="4743443900432303646">"এই আকাৰৰ ডাউনল\_'ডৰ বাবে ৱাই-ফাইৰ প্ৰয়োজন।"</string>\n<string name="notification_paused_in_background" msgid="6393408819031041778">"নেপথ্যত পজ কৰক।"</string>\n<string name="wifi_required_title" msgid="7266700488421122218">"অপাৰেটৰ নেটৱৰ্কৰ বাবে ডাউনল\_'ডটো অতি ডাঙৰ"</string>\n<string name="wifi_required_body" msgid="4005023496578941958">"আপুনি এই <xliff:g id="SIZE">%1$s </xliff:g> আকাৰৰ ডাউনল’ড কৰিবলৈ ৱাই-ফাই ব্যৱহাৰ কৰিবই লাগিব।\_n\_nআপুনি পিছত ৱাই-ফাইৰ সৈতে সংযুক্ত হ\_'লে এই ডাউনল’ডটো আৰম্ভ কৰিবলৈ <xliff:g id="QUEUE_TEXT">%2$s </xliff:g>ত স্পৰ্শ কৰক।"</string>\n<string name="wifi_recommended_title" msgid="6488158053932133804">"পিছত ডাউনল’ড কৰিবলৈ লানি পাতি ৰাখিবনে?"</string>\n<string name="wifi_recommended_body" msgid="8710820743211704403">"এই <xliff:g id="SIZE">%1$s </xliff:g> আকাৰৰ ডাউনল’ডটো আৰম্ভ কৰিলে বেটাৰিৰ জীৱনকাল হ্ৰাস হ\_'ব পাৰে আৰু/বা অত্যধিক ম’বাইল ডেটা ব্যৱহাৰ হ’ব পাৰে, যাৰ ফলত আপোনাৰ ডেটা আঁচনি অনুসৰি মাচুল ভৰিবলগীয়া হ’ব পাৰে।\_n\_nআপুনি পিছত ৱাই-ফাইৰ সৈতে সংযুক্ত হ’লে এই ডাউনল\_'ডটো আৰম্ভ কৰিবলৈ <xliff:g id="QUEUE_TEXT">%2$s</xliff:g>ত স্পৰ্শ কৰক।"</string>\n<string name="button_queue_for_wifi" msgid="6650185573566994738">"লানি পাতি ৰাখক"</string>\n<string name="button_cancel_download" msgid="4135046775536601831">"বাতিল কৰক"</string>\n<string name="button_start_now" msgid="3817100969365441730">"এতিয়া আৰম্ভ কৰক"</string>\n<item quantity="one"><xliff:g id="NUMBER">%d</xliff:g>টা ফাইল ডাউনল’ড কৰি থকা হৈছে</item>\n<item quantity="other"><xliff:g id="NUMBER">%d</xliff:g>টা ফাইল ডাউনল’ড কৰি থকা হৈছে</item>\n<string name="download_remaining" msgid="2313089371178695625">"<xliff:g id="DURATION">%s</xliff:g> বাকী আছে"</string>\n<string name="download_no_application_title" msgid="5780812573953335721">"ফাইল খুলিব নোৱাৰি"</string>\n<string name="root_downloads" msgid="8380500940211778491">"ডাউনল\_'ডসমূহ"</string>\n<string name="download_queued" msgid="3383844741769045371">"লানি পাতি ৰখা হৈছে"</string>\n<string name="download_running" msgid="774654178925442490">"চলি আছে"</string>\n<string name="download_error" msgid="1857737890005386798">"সফল নহ\_'ল"</string>\n<string name="download_running_percent" msgid="3492753569359254730">"চলি আছে, <xliff:g id="PERCENTAGE">%s</xliff:g>"</string>


আলি-আই-লৃগাং ৰচনা।আলি-আই-লৃগাং - Growhills Publishing\nভাৰতৰ নুমলী জীয়ৰী অসমখন হৈছে এখন জনজাতি প্ৰধান ৰাজ্য। দূৰ অতীতৰে পৰা অসমৰ পাহাৰে-ভৈয়ামে নানাৰঙী জনগোষ্ঠীসমূহে বসবাস কৰি আহিছে। সকলো জনগোষ্ঠীৰে সুকীয়া সংস্কৃতি, আচাৰ-আচৰণ, উৎসৱ-পাৰ্বন আদি আছে। অসমৰ বিভিন্ন জনগোষ্ঠীসমূহৰ ভিতৰত এক উল্লেখনীয় জনগোষ্ঠী হৈছে মিচিংসকল। মিছিংসকলক বিশেষকৈ উজনি অসমৰ ফালে বেছিকৈ দেখা যায়। এওঁলোক মূলতঃ কৃষিজীৱী আৰু সিহঁতৰ উৎসৱ-পাৰ্বণ আদিও কৃষিৰ সৈতেই জড়িত। সিহঁতৰ এক প্ৰধান উৎসৱ হৈছে ‘আলি-আই-লৃগাং’। বিহু উৎসৱৰ দৰে ইও এক কৃষিভিত্তিক উৎসৱ।\nআলি-আই-লৃগাং কেতিয়া, কেনেকৈ আৰম্ভ হ’ল তাৰ হদিছ পোৱাটো কঠিন। কিছুমান পণ্ডিতে ক’ব খোজে যে মিছিংসকলে ভৈয়ামলৈ আহি নাঙল-যুঁৱলিৰে ধান খেতি কৰিবলৈ লোৱাৰ আগৰে পৰাই এই উৎসৱ পালন কৰিবলৈ লৈছিল। হয়তো সেই সময়ত ইয়াক পালন কৰাৰ ধৰণ বা উপচাৰসমূহ বেলেগ আছিল। তেতিয়াৰে পৰা ই ক্ৰমবিকাশৰ জৰিয়তে বৰ্তমানৰ স্থিতি লাভ কৰিছে।\nমিছিং ভাষাত ‘আলি’ মানে শস্যৰ বীজ বা কঠিয়া, ‘আই’ মানে ফল আৰু ‘লৃগাং’ মানে আৰম্ভণি। অর্থাৎ ই হ’ল শস্য ৰোপণৰ আৰম্ভণি উৎসৱ। অন্যান্য জনগোষ্ঠীসমূহৰ দৰেই, মিছিংসকলৰো জীৱন ধাৰণৰ মূল কেন্দ্ৰবিন্দু হৈছে কৃষি আৰু কৃষিভিত্তিক পৰম্পৰা। সেয়ে শস্য ৰোপণৰ আৰম্ভণি হৈছে তেওঁলোকৰ জাতীয় জীৱনৰ এক অন্যতম গুৰুত্বপূৰ্ণ অংশ। সিহঁতে ভগৱানক সন্তুষ্ট কৰি ভাল উৎপাদন কামনা কৰাৰ লগতে ৰং-ধেমালীৰ মাজেৰে এই সময় পাৰ কৰিবলৈ আলি-আই-লৃগাং উৎসৱটো পালন কৰে। এই উৎসৱ পোনতে ফাগুন মাহৰ যিকোনো দিনত পালন কৰা হৈছিল। কিন্তু আজিকালি ইয়াৰ বাবে ফাগুন মাহৰ প্ৰথমটো বুধবাৰ ধাৰ্য কৰা হৈছে।\nমিছিংসকলৰ আলি-আই-লৃগাং উৎসৱটি দুটা ভাগত বিভক্ত। উৎসৱৰ প্ৰথম দিনটোৰ বাবে বাৰীৰ এটুকুৰা মাটি বিশেষভাৱে চহাই ঘৰৰ মুৰব্বীয়ে বিশেষ মন্ত্ৰ মাতি মাটিডৰাত কণী ভাঙি আলু, আদা, ধান আদি ৰোপণ কৰে। ইয়াকেই ‘লৃগাং’ বুলি কোৱা হয়। ইয়াৰ পাছত ভগৱানলৈ পুৰাং আৰু আপং আগবঢ়াই মংগলময় জীৱন আৰু ভাল কৃষিৰ বাবে প্ৰাৰ্থনা জনায়।\nমিছিংসকলে গধূলি সময়ৰে পৰা ‘গুমৰাগ’ নৃত্যৰ আয়োজন কৰে। ডেকা-গাভৰুহঁতে নতুন কাপোৰ পিন্ধি গুমৰাগ নাচ নাচি ৰং-ধেমালি কৰে। নাচৰ লগে লগে ডোল, তাল, পেঁপা, গগনা, লেংনং, মাধা, লেনদেন, তাপুং আদি বাদ্যযন্ত্ৰ বজায়।\nআলি-আই-লৃগাং উৎসৱ সাধাৰণতে পাঁচদিন ধৰি চলে। এই পাঁচদিন ডেকা-গাভৰুসকলে মানুহৰ ঘৰে ঘৰে গৈ গুমৰাগ নৃত্য কৰি ধান, চাউল আদি সংগ্ৰহ কৰে আৰু শেষৰ দিনা ভোজ-ভাত খায়। কোনো কোনো অঞ্চলত এই উৎসৱ তিনি দিন চলে।\nএই উৎসৱৰ সময়ছোৱাত ঘৰলৈ পূজাৰী মতাই আনি ইষ্ট দেৱতাৰ পূজা কৰা হয়। উৎসৱ চলি থকা দিনকেইটাত গছ-বন কটা, মাছ মৰা, মাটি চহোৱা, পথাৰত কোৰ ধৰা আদি কামৰ পৰা বিৰত থকা হয়। ইয়াক কোৱা হয় ‘মদনাম ’ বা কৰ্মবিৰতি। উৎসৱৰ সামৰণিৰ দিনা ভোজ-ভাত খাই মদনামৰ অন্ত পেলোৱা হয়।\nমূলতঃ কৃষিপ্ৰধান উৎসৱ হ’লেও, আলি-আই-লৃগাঙৰ পৰিসৰ বিশাল। ইয়াৰ সৈতে জড়িত গীত-মাত, বস্ত্ৰ, বাদ্যযন্ত্ৰ, খাদ্যাভ্যাস, বিশ্বাস, লোক-পৰম্পৰা আদিয়ে মিছিং জনগোষ্ঠীৰ সাংস্কৃতিক পৰিচয় দৃঢ় কৰি তুলিছে।\nমই যদি বিদ্যালয়ৰ অধ্যক্ষ হলোহেঁতেন। →\nWrite an essay on The festival of the Bodo’s.\nWrite an essay on the festivals of the Bodos.\nAbdul al amin ali\nJanuary 22, 2019 at 12:18 pm Reply


Utpal Badol Baruah * উৎপল বাদল বৰুৱা: ট্ৰুথ, লাভ এণ্ড এ লিটিল মেলিচ্ - ১৭\nট্ৰুথ, লাভ এণ্ড এ লিটিল মেলিচ্ - ১৭\nশান্তিনিকেতনৰ আৰম্ভণিটো বৰ সুন্দৰকৈ হ’ল ৷ সেই সংগীত আৰু সুন্দৰৰ অপৰূপ মূহুৰ্তই কেইবাবছৰলৈকে মোৰ পিছ এৰা নাছিল৷ সেইদিনা সেয়া মাথোঁ আৰম্ভণিহে আছিল। সুৰেন্দ্ৰনাথ কৰ ছাৰৰ তত্বাবধানত কলা শাখাৰ ছাত্ৰ হিচাপে নাম লিখোৱাৰ পিছত মোৰ বাবে আৰু বহুত কথাই অপেক্ষা কৰি আছিল। মোক চে’তাৰৰ শিক্ষক এজনৰ লগতো লগ লগাই দিয়া হ’ল। পিছৰ কেইদিনমান কিবাকিবি বস্তু কিনি কুটি আৰু পৰিৱেশেটোৰ লগত পৰিচয় হৈ লওঁতেই পাৰ হৈ গ’ল। এদিন আবেলি ৰবীন্দ্ৰনাথ ঠাকুৰ চৌহদলৈ আহিল আৰু ফৰাচী সংগী চিমকিক লগত লৈ অহা উদয় শঙ্কৰৰ লগত ছাত্ৰসকলক পৰিচয় কৰি দিলে। উদয় শঙ্কৰ আৰু চিমকি ইউৰোপ ভ্ৰমণৰ পৰা ঘূৰি অহা তেতিয়া কেইদিনমানহে হৈছিল। এখন ডাঙৰ আসনত বহি থকা ৰবীন্দ্ৰনাথে বৰ সাধাৰণভাৱে শঙ্কৰক নিৰ্দেশ দিছিল – দেখুওৱা তোমাৰ নাচ মোক! তাৰ বাবে কোনো আয়োজন নাছিল, মুখত প্ৰসাধন নাছিল, লগত নাছিল কোনো সা-সঁজুলি, মঞ্চত নাছিল আলোকসজ্জা, কোনো অৰ্কেষ্টাও নাছিল। একমাত্ৰ সৰোদ বজোৱাৰ বাবে উপস্থিত আছিল তিমিৰ বাৰণ। শঙ্কৰে চিমকিৰ লগত সেইদিনা ‘তাণ্ডৱ’ নৃত্য প্ৰদৰ্শন কৰিছিল। পাৰ্বতী হৈছিল চিমকি। কথক নৃত্যশিল্পীয়ে পৰিৱেশন কৰা ৰাধা-কৃষ্ণৰ নৃত্য আৰু নপুংসক সকলে প্ৰদৰ্শন কৰা অপৰিস্কৃত অংগীভংগীৰ কেতবোৰ নৃত্যৰ বাদে মই তেতিয়ালৈকে কোনো ভাৰতীয় নৃত্য দেখা নাছিলোঁ।সৰোদৰ ধ্বনিৰ সংগে সংগে শঙ্কৰ আৰু চিমকিৰ নৃত্যৰ তাল দেখি মই অভিভূত হৈ পৰিলোঁ। সেইদিনা ৰাতি মোৰ টোপনি নাহিল। সংগীত আৰু নৃত্যই মোৰ আপাদমস্তক শিহৰিত কৰি তুলিলে।\nশান্তিনিকেতনে মোক বেংগলৰ মনোৰম প্ৰাকৃতিকদৃশ্যৰ প্ৰতিও মোৰ চকুদুটা খোল খুৱাই দিলে।মই আগতে পাঞ্জাৱৰ খাকী ৰঙী সমতল ভূমিত অনেক বছৰ আৰু অনেক গ্ৰীষ্ম ঋতু কাচৌলি আৰু চিমলাত কটাই পাইছোঁ। শান্তিনিকেতনৰ অভিজ্ঞতা আছিল সম্পূৰ্ণ বেলেগ। পাহাৰ, হাবি জংঘল, বোকা মাটি আৰু পানীৰ সৰৱ সোঁতেৰে পৰিপূৰ্ণ এয়া আছিল চাওতাল সকলৰ বাসভূমি। বৰষুণৰ সময় আছিল তেতিয়া। নদ- নৰ্দমাবোৰ পানীৰে উপচি পৰিছিল। বৰষুণৰ শেষত ঠাইখন বিভিন্ন জাতৰ সাপ আৰু নাইপিয়াৰে ভৰি পৰিছিল। প্ৰথমতে মোৰ বৰ ভয় লাগিছিল। দুটা সাপ নিধন কৰাৰ পিছতহে মই জানিব পাৰিছিলোঁ যে এইবোৰ সৰীসৃপ বিষাক্ত নহয়। ( কোনোবা নাৰীক ভয় খুৱাবৰ বাবে কৰা এটা জনপ্ৰিয় দুষ্টামী আছিল এইধৰণৰ ‘হাইলা’ সাপ কেইটামান তেওঁ শোৱা বিচনাখনৰ বিচনাচাদৰখনৰ তলত মনে মনে থৈ দিয়াতো!) এদিন ধাৰাষাৰে বৰষুণ হৈ যোৱাৰ পিছত মই হঠাতে এককাল পানীৰ ডোঙা এটাৰ মাজত সোমাই পৰিলোঁ। থাপ মাৰি কাঁইটীয়া জোপোহা এটাৰ ডালএটাত ধৰাৰ পিছত দেখিলোঁ তাত সাপ, নাইপিয়া, ভেকুলী আৰু নিগনি এসোপা একেলগে ওলমি আছে। সেই দুঃসময়ত সিহঁতে এটাই আনটোক একেবাৰে আমনি কৰা নাই! ইয়াত খোজ কাঢ়ি ঘূৰি ফুৰোঁতেই অৰ্ধনগ্ন, মূৰত খৰি কঢ়িয়াই নি থকা চাওতাল গাভৰুৰ লগত প্ৰায়েই বাটত ভেটাভেটি হৈছিল। কাজল ৰঙৰ গাৰ বৰণ আৰু সুগঢ়িত চেহেৰাৰ এই গাভৰুহঁতে মঞ্চত নৰ্তকীয়ে নৃত্যত খোজ কঢ়াৰ দৰে খোজ কাঢ়িছিল। গুৰুদেৱ ৰবীন্দ্ৰনাথে এই চাওতাল লোকসকলৰ ৰজা বুলি চিনাকি দি ভাল পাইছিল। ৰবীন্দ্ৰনাথ ঠাকুৰক তেখেতৰ উত্তৰায়ণ নামৰ ৰাজকাৰেং সদৃশ ঘৰটোত সপ্তাহত মাত্ৰ এবাৰ আমাক দৰ্শন কৰাৰ অনুমতি দিয়া হৈছিল। তেখেতক সততে দাঁতৰ ডাক্তৰৰ ওচৰত দেখা আহল বহল প্ৰকাণ্ড চকী এখনৰ দৰে আসন এখনত বহি থকা দেখা গৈছিল। নন্দলাল বসু আৰু কেইজনমান সৌভাগ্যৱানেহে তেখেতৰ চৰণ স্পৰ্শ কৰাৰ অনুমতি পাইছিল। শিক্ষাৰ্থীসকল মজিয়াত লেপেতা কাঢ়ি বহি দাড়িৰে ঢাকি ৰখা তেখেতৰ মুখৰ পৰা সোনসেৰীয়া জ্ঞানগৰ্ভ বাণী নিঃসৰিত হোৱালৈ অপেক্ষা কৰি থাকিব লাগিছিল। কাচিৎ কেতিয়াবাহে তেখেতৰ মুখৰ মাত শুনিছিলোঁ। প্ৰতি সপ্তাহে কৰিব লগা এই কামটো মোৰ এক প্ৰহসন যেন লাগিছিল।\nশান্তিনিকেতনত থকা সময়তে মই এবাৰ কলিকতালৈ গৈ ৰমা বিশ্বাসক লগ কৰাৰ কথা ভাবিলোঁ। তেখেত ছুটী কটাবলৈ আহি সেইসময়ত কলিকতাতে আছিল। তেওঁৰ লগত হৈ থকা যোগাযোগৰ পৰা আমাৰ সম্বন্ধটো কিছু প্ৰণয়পূৰ্ণ যেন হোৱা বুলি অনুভৱ হৈছিল। সেয়ে অকলে দেখা-সাক্ষাৎ হলে কিছু সম্ভাৱনাৰ প্ৰত্যাশাও মনলৈ আহিছিল। সপ্তাহৰ অন্তত বোলপুৰৰ পৰা হাওৰালৈ অহাযোৱা কৰিবৰ বাবে মই ৰে’লৰ টিকটৰ যোগাৰ কৰিলোঁ। মোৰ হাতত লেফাফা এটাৰ ভিতৰত মাত্ৰ দুখন দহটকীয়া নোট বাচি থাকিল। হাওৰা ব্ৰীজৰ ওপৰেৰে খোজ কাঢ়ি পাৰ হৈ মই ব্যস্ততাপূৰ্ণ বজাৰ এলেকাত প্ৰৱেশ কৰিলোঁ। ৰমাৰ এপাৰ্টমেণ্টটো বিচাৰি উলিয়াবলৈ মোৰ তিনি ঘণ্টাতকৈও বেছি সময় লাগিল। ঘৰৰ কলিং বেলত মই হেঁচা দিলোঁ। কোনেও দুৱাৰ খুলি নিদিলে। মই দুৱাৰখনত ঢকিয়াবলৈ আৰম্ভ কৰিলোঁ। অলপ সময়ৰ পিছত কাষৰ ফ্লেটটোৰ পৰা এজন প্ৰতিৱেশী ওলাই আহিল আৰু মোলৈ সন্দেহজনক চাৱনিৰে মূৰৰ পৰা ভৰিলৈকে এবাৰ চালে। তাৰপিছত মোক জানিবলৈ দিলে যে ৰমা ঘৰত নাই, উইকেণ্ড কটাবলৈ ঘৰৰ বাহিৰলৈ ওলাই গৈছে। মই জেপৰ পৰা লেফাফাটো উলিয়াই ফালি তাৰে এটা টুকুৰাত মোৰ নামটো লিখি থৈ যাওঁ বুলি ভাবিলোঁ। হঠাতে মই আৱিষ্কাৰ কৰিলোঁ লেফাফাটো ফালোঁতে লগতে ভিতৰত থকা দহটকাৰ নোটদুখনো দুটুকুৰা হৈ ফাটি থাকিল! বন্ধৰ দিন আছিল আৰু বেংকলৈ গৈ নোটদুখন সলনি কৰাৰ কোনো উপায় নাছিল। কি কৰিম, ক’ত থাকিম, ক’ত খাম কোনো উৱাদিহ নাপাই মই হাওৰালৈ উভতি আহিলোঁ। অৱশেষত মই মাৰোৱাৰী ধৰমশালা এটাত গৈ উপস্থিত হ’লোগৈ। ধৰমশালাৰ মেনেজাৰে মোক বাহিৰ হৈ যাবলৈ আদেশ দিলে –“এইটো মাৰোৱাৰী সম্প্ৰদায়ৰ লোকৰ বাবে থকা ধৰমশালা। তুমি তোমালোকৰ গুৰুদ্বাৰলৈ গৈ থাকাগৈ!” মই হাওৰাত থকা গুৰুদ্বাৰটো বিচাৰি উলিয়ালোঁ। গ্ৰন্থীজনে আনলোকৰ লগতে মোকো কোঠা এটাত থকাৰ ব্যৱস্থা কৰি দিলে। গুৰুদ্বাৰত খাবলৈ দিয়া দালি-ৰুটিৰ ভাগ মইও পালোঁ। কোঠাটোৰ মজিয়াতে মোৰ পাগুৰিটো গাৰু কৰি লৈ মই নিশাটো পাৰ কৰিলোঁ। পিছদিনা ৰাতিপুৱাই মই বোলপুৰ অভিমূখে চলা ৰে’লত উঠিলোঁ। হাওৰা দলংখন, জনপূৰ্ণ বজাৰ এলেকাটোৰ বাদে কলিকতাত মোৰ একো চোৱা নহ’ল। সঁচা প্ৰেমৰ পথ মসৃণ নহয়। এয়া আচলতে সঁচা অৰ্থত প্ৰেমো নাছিল। আছিল পৌঢ় এক মহিলাৰ প্ৰতি এটা কিশোৰৰ মনত সৃষ্টি হোৱা প্ৰচণ্ড কাম-অভিলাসৰ এক উদগীৰণ! (আগলৈ..)\nট্ৰুথ, লাভ এণ্ড এ লিটিল মেলিচ্ - 20\nট্ৰুথ, লাভ এণ্ড এ লিটিল মেলিচ্ -১৯\nট্ৰুথ, লাভ এণ্ড এ লিটিল মেলিচ্ - ১৮\nট্ৰুথ, লাভ এণ্ড এ লিটিল মেলিচ্ - ১৬\nট্ৰুথ, লাভ এণ্ড এ লিটিল মেলিচ্ - ১৫


xukhdukh.com May 29, 2014 goodnews,\n১. কালি ঘোষিত হোৱা হাইস্কুল শিক্ষান্ত পৰীক্ষাত উত্তীৰ্ণৰ হাৰ ৬১.৪২ শতাংশ আৰু হাই-মাদ্ৰাছাৰ উত্তীৰ্ণৰ হাৰ ৬১.৪০ শতাংশ বুলি জানিব পৰা গৈছে। মাতৃভাষাৰ মাধ্যমত শিক্ষাগ্ৰহণ কৰিও শীৰ্ষ স্থান দখলৰ ক্ষেত্ৰত আধিপত্য দেখুওৱাৰো সুখবৰ দিলে অসমৰ ছাত্ৰ-ছাত্ৰীসকলে ।\n২. অসমৰ উচ্চ মাধ্যমিকৰ শিক্ষাত অহা বৰ্ষৰ পৰা বাধ্যতামূলক হব বুৰঞ্জী আৰু ভূগোল বিষয়। এই দুটা বিষয়ত অসমৰ ছাত্ৰ-ছাত্ৰীৰ জ্ঞানৰ পৰিসৰ হ্ৰাস পোৱাৰ অভিযোগৰ ভিত্তিতে এই প্ৰশংসনীয় উদ্যোগ গ্ৰহণ কৰা বুলি ঘোষণা কৰিলে অসমৰ শিক্ষামন্ত্ৰীয়ে। কালি ঘোষিত ফলাফলৰ বিশ্লেষণ আগবঢ়াই তেখেতে চৰকাৰী বিদ্যালয়ৰ ফলাফল উন্নত হোৱাৰ লগতে প্ৰথম বিভাগৰ ৮০শতাংশই চৰকাৰী বিদ্যালয়ৰ ছাত্ৰ-ছাত্ৰীয়ে লাভ কৰিবলৈ সক্ষম হোৱা বুলি সফলতা দাবী কৰিছে। অনাগত দিনত গ্ৰেচ-মাৰ্কৰ পদ্ধতিৰ বিলোপ কৰা হব বুলিও তেখেত ঘোষণা কৰিছে।\n৩. দেশক এখন স্বচ্ছ আৰু নিকা চৰকাৰ উপহাৰ দিয়াৰ উদ্দেশ্যে নতুন প্ৰধানমন্ত্ৰীয়ে তেওঁৰ মন্ত্ৰীসকলক ব্যক্তিগত সচিব আদি পদত আত্মীয়-স্বজনক নাৰাখিবলৈ নিৰ্দেশ জাৰি কৰিছে। কাৰ্যভাৰ গ্ৰহণ কৰিয়ে চহী কৰা নথিবোৰৰ ভিতৰত ব্যক্তিগত সচিব তথা কৰ্মচাৰী ৰূপে কাক নিযুক্ত কৰিব পাৰিব তাৰ নিৰ্দেশনা থকা নিৰ্দেশটোও আছে। আত্মীয়-স্বজনক নিযুক্তিৰে দুৰ্নীতিৰ পোহাৰ মেলাৰ "পৰম্পৰাৰ" অভিযোগৰ পৰা মুক্ত কৰি ৰাখিবলৈকে প্ৰধানমন্ত্ৰীয়ে এনে স্পষ্ট নিৰ্দেশনা জাৰি কৰাৰ সুখৰ খবৰ।\n৪. উত্তৰ পূৱ উন্নয়নৰৰ বাবে দ্বায়িত্ব লাভ কৰা ড'নাৰ মন্ত্ৰী ভি.কে.সিং, অসমৰ সাংসদ ৰূপে মন্ত্ৰীত্ব লভা সৰ্বানন্দ সোনোৱাল তথা অৰুণাচলৰ সাংসদ তথা গৃহ ৰাজ্য মন্ত্ৰী কিৰণ ৰিজ্জুলৈ অসমৰ মুখ্যমন্ত্ৰী তৰুণ গগৈয়ে জ্ঞাপন কৰিলে অভিনন্দন। অসমতো বিকাশ মূলক কামৰ বাবে আঁচনি যুগুত কৰিবলৈ মুখ্য সচিবলৈ জাৰি কৰিলে নিৰ্দেশ।\n৫. সদৌ অসম ছাত্ৰ সন্থাই অহা ৯জুনত দিনৰ ১১বজাত গুৱাহাটীৰ ৰবীন্দ্ৰ ভৱনত আয়োজন কৰিছে চলিত বৰ্ষৰ হাইস্কুল, হাই-মাদ্ৰাছা শিক্ষান্ত পৰীক্ষা আৰু উচ্চতৰ মাধ্যমিক(কলা, বিজ্ঞান, বাণিজ্যৰ) শিক্ষান্ত পৰীক্ষাত স্থান পোৱা ছাত্ৰ-ছাত্ৰী সকলৰ বাবে এক বিশেষ অভিনন্দন অনুষ্ঠানৰ। এই অনুষ্ঠানতে স্থানপ্ৰাপ্ত ছাত্ৰ-ছাত্ৰী সকলৰ শিক্ষানুষ্ঠানৰ মুৰব্বী সকলকো সম্বৰ্ধনা জনোৱা হব।\n৬. প্ৰাক্তন সংসদীয় পৰিক্ৰমা মন্ত্ৰী আৰু কংগ্ৰেছৰ নেতা কমল নাথক নতুন লোকসভাৰ অস্থায়ী অধ্যক্ষ ৰূপে নিযুক্তি দিবলৈ নতুন চৰকাৰে ৰাষ্ট্ৰপতিক পৰামৰ্শ দিছে। লোকসভাৰ বিশেষ অধিবেশন অহা ২জুনৰ পৰা আহ্বান কৰা হৈছে আৰু তাতেই প্ৰাক্তন কেন্দ্ৰীয় মন্ত্ৰী বিজেপিৰ সুমিত্ৰা মহাজন লোকসভাৰ পৰবৰ্তী অধ্যক্ষা ৰূপে নিৰ্বাচিত হোৱাৰ সম্ভাৱনা সূত্ৰই প্ৰকাশ কৰিছে।\n৭. ঘোষিত হ'ল চি.বি.এছ.ইৰ দ্বাদশ শ্ৰেণীৰ পৰীক্ষাৰো ফলাফল। গুৱাহাটী মণ্ডলৰ উত্তীৰ্ণৰ হাৰ ৭৬.৮০শতাংশ বুলি প্ৰকাশ পালে তথ্য।\n৮. ছাহাৰা মুৰব্বী তথা দুজনকৈ সঞ্চালকৰ জামিনৰ বাবে নগদ ৫০০০কোটি আৰু বেংক গেৰাণ্টিৰ নামত আন ৫০০০কোটি টকা জমা দিবলৈ প্ৰস্তুতি চলাইছে বুলি প্ৰকাশ কৰিছে ছাহাৰা গ্ৰুপে। নিউয়ৰ্ক আৰু লণ্ডনত থকা বিলাসী হোটেল বিক্ৰীৰে এই ধনৰ ব্যৱস্থা কৰি মুৰব্বীজনক সোনকালেই মোকোলাই নিব বুলিও সূ্ত্ৰত প্ৰকাশ পাইছে।\n৯. এতিয়াৰ পৰা ধাৰাৰ মিঠাতেলৰ ১০০ মি.লি. আৰু ২০০মি.লি.ৰ সৰু পেকেটো উপলদ্ধ হব বজাৰত। কোম্পানীটোৱে দৈনিক তেল ক্ৰয় কৰা কম আয়ৰ পৰিয়ালৰ সুবিধাৰ্থে কালি গুৱাহাটীত এনে নেন' পেকেটৰ বিক্ৰীৰ শুভাৰম্ভ কৰা বুলি জানিব পৰা গৈছে।\n১০. খুচুৰা খণ্ডত বিদেশী প্ৰত্যক্ষ বিনিয়োগৰ বাবে অনুমতি নিদিয়ে বুলি ঘোষণা কৰিলে দেশৰ বাণিজ্য মন্ত্ৰী ৰূপে দ্বায়িত্ব গ্ৰহণ কৰা প্ৰথমগৰাকী মহিলা হোৱাৰ গৌৰৱৰ অধিকাৰী নিৰ্মলা সীতাৰমনে। ক্ষুদ্ৰ ব্যৱসায়ী আৰু কৃষক সকলক প্ৰভাৱিত কৰিব পৰা বিষয়টো অতি স্পৰ্শকাতৰ বিষয়ৰূপে নতুন চৰকাৰে নিজৰ দৃষ্টিভংগী স্পষ্ট কৰি দিয়া বুলি তেখেত প্ৰকাশ কৰিছে।\nBy xukhdukh.com on May 29, 2014


“থলগিৰিঃ অসমীয়া হোৱাৰ গৌৰৱ” | NewsASN\n“থলগিৰিঃ অসমীয়া হোৱাৰ গৌৰৱ”\n“থলগিৰি : অসমীয়া হোৱাৰ গৌৰৱ”\nগাঁওবোৰক লৈ আমি সপোন দেখোঁ আহক : মনোৰম গগৈ\n“যি জাতিয়ে নিজৰ পথাৰ আৰু বজাৰ ৰক্ষা কৰিব নোৱাৰে, সি নিজকো ৰক্ষা কৰিব নোৱাৰে ৷” - অম্বিকাগিৰি\nগাঁওবোৰেই আমাৰ শিপা ৷ গাওঁবোৰেই আমাৰ ভেটি ৷ গাঁওবোৰ সমৃদ্ধিশালী কৰিব পাৰিলেই আমিও সমৃদ্ধিশালী হ’ম ৷ অসমীয়া জাতি সমৃদ্ধিশালী হ’ব ৷ গাঁৱত বসবাস কৰাটো যিদিনা আমাৰ বাবে গৌৰৱ হিচাপে চিহ্নিত হ’ব, সেইদিনাই অসমীয়া জাতিয়ে নতুন জীৱন পাব ৷ আমাৰ অৰ্থনীতি, সংস্কৃতি সকলোবোৰ এদিন গাঁৱৰ পৰাই ঠন ধৰি উঠিছিল ৷ যিদিনাৰ পৰা চহৰমুখী নব্য-সংস্কৃতিৰ প্ৰতি মোহগ্ৰস্ত হৈ আমি গাঁওবোৰক অৱহেলা কৰিবলৈ ল’লোঁ, সেইদিনাৰ পৰাই অসমীয়া জাতিৰ গৰিমা ম্লান পৰিবলৈ আৰম্ভ কৰিলে !\nস্বাধীনতাৰ পূৰ্বেই মহাত্মা গান্ধীয়ে কৈছিল : “ভাৰতবৰ্ষৰ আত্মা আছে দেশখনৰ গাঁওবোৰত ৷”\nকিন্তু স্বাধীনতাৰ সত্তৰ বছৰ অতিক্ৰম কৰাৰ পিছতো স্বাধীন দেশৰ চৰকাৰবোৰে ভাৰতীয় জনগণৰ এই ‘আত্মা’টোক জীয়াই ৰাখিবলৈ আন্তৰিক প্ৰচেষ্টা চলোৱা নাই ৷ এতিয়াও মুঠ জনসংখ্যাৰ সত্তৰ শতাংশতকৈ অধিক লোকে গাঁৱতেই বাস কৰে ৷ চহৰৰ মানুহৰ বাবে হেজাৰ হেজাৰ কোটি টকাৰ ব্যয়ৰে ‘স্মাৰ্ট চিটী’ৰ পৰিকল্পনা কৰাৰ হৈছে ৷ চহৰৰ ধনী মানুহৰ বাবে ‘বুলেট ট্ৰেইন’ চলোৱাৰ নামতো হেজাৰ হেজাৰ কোটি টকা ব্যয় কৰাৰ আঁচনি লোৱা হৈছে ৷ কিন্তু তাৰ বিপৰীতে আজিও গাঁওবোৰ ‘স্মাৰ্ট’ কৰাৰ বাবে কোনো সুদূৰপ্ৰসাৰী আঁচনি লোৱা নহ’ল ৷\nগাঁৱৰ খেতিয়ক ৰাইজৰ সামগ্ৰিক উন্নয়নৰ বাবে বাজেটত ধাৰ্য কৰা ধনৰ সৰহখিনিয়েই ৰাজনৈতিক নেতা, আমোলা-বিষয়া আৰু ঠিকাদাৰৰ জেপলৈ যোৱাৰ পৰম্পৰা সৃষ্টি কৰা হ’ল ৷ সেয়েহে আজিও দৰিদ্ৰতাৰ কৱলত পৰি প্ৰতিবছৰে ভাৰতবৰ্ষৰ হেজাৰ হেজাৰ কৃষকে আত্মহত্যা কৰে ৷ কোটি কোটি শ্ৰমজীৱী কৃষকক অতি নিম্নমানৰ জীৱন-ধাৰণ প্ৰণালীৰ মাজেৰে দৰিদ্ৰতাৰ সৈতে যুদ্ধ কৰি জীয়াই থাকিবলৈ বাধ্য কৰোৱা হৈছে ৷\nএই সামগ্ৰিক অৱস্থাটোৰ পৰা অসমৰ কৃষক ৰাইজকো নিলগাই চাব নোৱাৰি ৷ ১৮২৬ খ্ৰীষ্টাব্দৰ পূৰ্বে যিখন অসম সম্পূৰ্ণ স্বনিৰ্ভৰশীল আছিল, সেইখন অসমক ২০০ বছৰ পূৰ নৌহওঁতেই প্ৰায় সম্পূৰ্ণ পৰনিৰ্ভৰশীল অসমলৈ পৰ্যৱসিত কৰা হ’ল ৷\nব্ৰিটিছে ঔপনিৱেশিক শাসন-শোষণৰ স্বাৰ্থত যি নতুন ভূমিনীতি প্ৰৱৰ্তন কৰি শোষণ-শাসন চলাই গৈছিল, সেই একেবোৰ কৃষকবিৰোধী, গাঁওবিৰোধী নীতিকে আমাৰ স্বাধীন দেশৰ শাসকসকলে যোৱা ৭০ বছৰে অব্যাহত ৰখাৰ ফলত এদিন ব্ৰিটেইনৰ দৃষ্টিভংগীৰে পৰিচালিত হোৱা অসমখন এতিয়া দিল্লীৰ শাসকসকলৰ লাভালাভৰ দৃষ্টিৰে পৰিচালিত হৈ আহিছে ৷ ইয়াৰে গইনা লৈ অসমত উত্তৰ ভাৰতৰ এচাম চতুৰ বণিকে ধনৰ পাহাৰ বান্ধিছে আৰু তাৰ বিপৰীতে অসমৰ গাঁৱৰ জনগণৰ অৱস্থা ক্ৰমশঃ লাওলোৱা হৈ পৰিছে ৷\nএনে প্ৰেক্ষাপটতে অসমৰ গাঁৱৰ শ্ৰমজীৱী কৃষক ৰাইজৰ অৰ্থনৈতিক ভিত্তি সবল কৰিবলৈ এক প্ৰণালীবদ্ধ, দীৰ্ঘকালীন, বাস্তৱবাদী পৰিকল্পনা যুগুত কৰা হৈছে ৷ সেয়া হৈছে : “থলগিৰি : অসমীয়া হোৱাৰ গৌৰৱ” ৷\nজনগাঁথনি, ভৌগোলিক অৱস্থান, জীৱ-বৈচিত্ৰ্য, সংস্কৃতি তথা বতৰ বা জলবায়ুৰ ক্ষেত্ৰত ভাৰতবৰ্ষৰ কোনো অঞ্চলৰে সৈতে অসমখনৰ মিল নাই ৷ আমাৰ বেছিভাগৰে এটা ধাৰণা আছে যে প্ৰাকৃতিক গেছ, তেল, কয়লা আৰু চাহেই হ’ল অসমৰ প্ৰধান সম্পদ ৷ এই ধাৰণা শুদ্ধ নহয় ৷ এইবোৰৰ উপৰি অসমবাসীৰ বাবে অন্যতম প্ৰধান সম্পদ হ’ল ইয়াৰ অতি সাৰুৱা কৃষি উপযোগী মাটি, নদী-জান-জুৰি-বিল-পিতনিয়ে বছৰৰ সকলো সময়তে ধৰি ৰখা বিশাল পানীভাগ আৰু ইয়াৰ নাতিশীতোষ্ণ জলবায়ু ৷\nআজি যদি আমি অসমৰ থলুৱা অৰ্থনীতি শক্তিশালী ৰূপত গঢ়ি তুলিব লাগে তেন্তে ভূগৰ্ভত সঞ্চিত হৈ থকা সম্পদৰাজিৰ সমানে এই তিনি অমূল্য সম্পদৰ সদ্ব্যৱহাৰ কৰিবলৈও শিকিব লাগিব ৷ এই কথাটোকে প্ৰাধান্য দি ‘থলগিৰি’য়ে অসমৰ গ্ৰাম্য অৰ্থনীতিক নতুন ৰূপত তুলি ধৰিবলৈ ব্যাপক কৰ্মসূচী হাতত লৈছে ৷ প্ৰথম পৰ্যায়ত অসমৰ থলুৱা জনগণৰ খাদ্য-অভ্যাসক কেন্দ্ৰ কৰি গাঁও অঞ্চলত কৃষিকেন্দ্ৰিক তৎপৰতাৰ ওপৰত গুৰুত্ব দিয়া হৈছে ৷ এই কথা বিজ্ঞানসন্মতভাৱে ইতিমধ্যেই প্ৰমাণিত হৈছে যে অসমৰ উৰ্বৰ মাটিত যিকোনো কৃষি-কৰ্মৰ বাবে জীৱ-বিচিত্ৰতা ধ্বংসকাৰী ৰাসায়নিক সাৰ প্ৰয়োগৰ কোনো প্ৰয়োজন নাই ৷ প্ৰয়োজন নাই ৰাসায়নিক কীটনাশক দ্ৰব্যৰ ৷\nগতিকে সম্পূৰ্ণ জৈৱিক পদ্ধতিৰ খেতি কৰি অসমৰ খেতিয়ক ৰাইজে সম্পূৰ্ণ স্বাস্থ্য উপযোগী, মানবিশিষ্ট খাদ্য উৎপাদন কৰিব পাৰে ৷ লক্ষণীয় কথাটো হ’ল যে আমাৰ পূৰ্বপুৰুষসকলে অসমৰ খেতিপথাৰত প্ৰায় ৫,০০০ বিভিন্ন প্ৰজাতিৰ ধানৰ খেতি কৰিছিল ৷ এই থলুৱা প্ৰজাতিৰ ধানৰ পৰা উলিওৱা চাউলবোৰৰ সৰহভাগেই ঔষধি গুণসম্পন্ন আৰু এইবোৰৰ সোৱাদো অপূৰ্ব ৷ তদুপৰি, এই থলুৱা প্ৰজাতিৰ ধানবোৰে বিভিন্ন বেমাৰ-আজাৰ বা কীট-পতংগৰ আক্ৰমণৰ পৰা নিজকে ৰক্ষা কৰিবলৈ প্ৰাকৃতিকভাৱেই সক্ষম ৷ আমাৰ এনে বহু থলুৱা প্ৰজাতিৰ ধান আছে, যিবোৰৰ জৈৱিক পদ্ধতিৰে প্ৰাকৃতিকভাৱে খেতি কৰিলে উৎপাদনো যথেষ্ট পৰিমাণে হয় ৷\nকিন্তু আমাৰ অতি কেন্দ্ৰীভূত শাসন ব্যৱস্থাই অসমৰ মাটি-পানী-জলবায়ুৰ বৈশিষ্ট্য বুজিবলৈ কাহানিও চেষ্টা কৰা নাই ৷ উত্তৰ ভাৰতৰ পঞ্জাব, হাৰিয়ানা, উত্তৰ প্ৰদেশ আদি ৰাজ্যৰ সৈতে অসমৰ মাটি-পানী-জলবায়ু কোনো ফালৰ পৰাই অকণো মিল নথকা সত্ত্বেও আশ্চৰ্যজনকভাৱে স্বাধীনতাৰ পৰৱৰ্তী সময়ৰ তথাকথিত ‘সেউজ-বিপ্লৱ’ৰ সময়ৰে পৰা পঞ্জাব-হাৰিয়ানা আদিৰ বাবে প্ৰস্তুত কৰা কৃষি-আঁচনিবোৰকে অপৰিৱৰ্তিত ৰূপত কেন্দ্ৰীয় তথা ৰাজ্য চৰকাৰে অসমত প্ৰয়োগ কৰি আহিছে ৷ অসমৰ দৰে প্ৰাকৃতিকভাৱেই উৰ্বৰ মাটিতো প্ৰয়োজন নহ’লেও বাধাহীনভাৱে ৰাসায়নিক সাৰ, কীটনাশক আদি প্ৰয়োগ কৰিবলৈ চৰকাৰী যন্ত্ৰই কৃষকক বাধ্য কৰোৱা বা প্ৰৰোচিত কৰাৰ উদাহৰণৰ আকাল নাই ৷ চৰকাৰীভাৱে যোগান ধৰা বিভিন্ন খাদ্য-শস্যৰ বর্ণসংকৰ বীজৰ ক্ষেত্ৰতো একেটা কথাই খাটে ৷\nইফালে, যোৱা প্ৰায় দুটা শতিকাৰ ভিতৰতে অসমীয়াই নিজৰ পৰম্পৰাগত খাদ্য-সংস্কৃতিৰ পৰা দূৰৈত অৱস্থান গ্ৰহণ কৰি পৰনিৰ্ভৰশীল খাদ্যৰীতিক আঁকোৱালি লোৱাৰ ফলত তাৰ নেতিবাচক প্ৰভাৱত অসমৰ গ্ৰাম্য-অৰ্থনীতি বিধ্বস্ত হৈ পৰিছে ৷ এই কথা আমি জানো যে আমাৰ মাটি আৰু জলবায়ু ঘেঁহু খেতিৰ বাবে অকণো উপযুক্ত নহয় ৷ সেইবাবেই ঘেঁহুজাত বা আটা-ময়দাৰ পৰা তৈয়াৰ কৰা কোনো খাদ্য-সামগ্ৰীয়েই আমাৰ পৰম্পৰাগত খাদ্য নহয় ৷\nঅথচ আজি যদি অসমীয়াই নিজৰ খাদ্য তালিকাখনলৈ ভালদৰে লক্ষ্য কৰে, তেন্তে দেখা যাব যে পুৱা চাহৰ সৈতে খোৱা বিস্কুটখনৰে পৰা ব্ৰেড, পৰঠা, লুচি-পুৰী, ছিংৰা, কচুৰী, ৰ’ল, ম’ম’, চাওমিন, বুন্দিয়া-ভুজিয়া, নিমকি, বাৰ্গাৰ, চেণ্ডুইছ, পিজ্জাকে ধৰি ঘৰৰ বাহিৰে-ভিতৰে অবাধ গতিত এইবোৰ অপৰম্পৰাগত, বাহিৰা খাদ্য খোৱাটো অসমৰ মানুহৰ প্ৰাত্যহিকতা হৈ পৰিছে ৷ এই বহিৰাগত নতুন খাদ্য-বস্তুবোৰে আমাৰ পাকঘৰ আৰু হোটেল-ৰেস্তোৰাঁৰ অধিকাংশ ঠাই অধিকাৰ কৰাৰ বাবেই আমাৰ পৰম্পৰাগত জা-জলপান, পিঠা-পনাবোৰ বিলুপ্তিৰ পথত ৷\nআৰু এটা ভয়ংকৰ কথা অসমৰ বেছিভাগ মানুহেই নাজানে ৷ সেয়া হ’ল, আমাৰ খেতিপথাৰত উৎপাদিত ধান-চাউলবোৰৰ পৰিৱৰ্তে পঞ্জাব-হাৰিয়ানাত উৎপাদিত চাউলেৰে অসমৰ দোকান-বজাৰ ভৰি পৰিছে ৷ গুৱাহাটীৰ ফাঁচীবজাৰৰ পৰা নিয়ন্ত্ৰিত বহু হেজাৰ কোটিটকীয়া আমদানিকৃত চাউলৰ বজাৰখনে আমাৰ থলুৱা কৃষকৰ বাবে প্ৰৱল প্ৰত্যাহ্বানৰ সৃষ্টি কৰিছে ৷\nসেয়েহে থলুৱা কৃষকক সকলোফালৰ পৰা সহায় কৰিবলৈ ‘থলগিৰি’ আগবাঢ়ি আহিছে ৷ আমি মনত ৰখা উচিত যে অসমৰ বছৰি যিমান চাউলৰ চাহিদা আছে সেই সকলোখিনি উৎপাদন কৰাৰ ক্ষমতা অসমৰ গাঁৱৰ পথাৰবোৰৰ আছে ৷ যদি বাহিৰৰ চাউলৰ বজাৰখনক উপেক্ষা কৰি অসমৰ চাউলৰ বজাৰখনক উজ্জীৱিত কৰাত অসমৰ উপভোক্তা ৰাইজে সহায় কৰে, তেন্তে অসমৰ গাঁওবোৰৰ অৰ্থনৈতিক চেহেৰাই সলনি হৈ যাব ৷ তদুপৰি, বাহিৰৰ চাউলবোৰত অত্যধিক ৰাসায়নিক দ্ৰব্য থকাটো ইতিমধ্যেই নিশ্চিত হৈছে ৷ ৰাসায়নিক সাৰ, কীটনাশক আৰু ‘প্ৰিজাৰভেটিভ’ৰ নামত খাদ্য-শস্যত ৰৈ যোৱা ৰাসায়নিক দ্ৰব্যবোৰে কেন্সাৰ, কীডনি বেয়া হোৱাকে ধৰি বিভিন্ন জটিল ৰোগৰ সৃষ্টি কৰিব পাৰে বুলি বিভিন্ন পক্ষই ইতিমধ্যে সকীয়াই দিছে ৷ গতিকে গ্ৰাম্য-অৰ্থনীতি সবল কৰাৰ লগতে ‘থলগিৰি’ৰ এই প্ৰচেষ্টাই স্বাস্থ্যসন্মত খাদ্যৰ অবিৰত যোগানৰ ক্ষেত্ৰতো নিশ্চিতি প্ৰদান কৰিবলৈ সক্ষম হ’ব ৷\nঅসমৰ পৰম্পৰাগত থলুৱা খাদ্যবোৰ অসমৰ বজাৰলৈ উলিয়াই অনাৰ ক্ষেত্ৰত ‘থলগিৰি’য়ে সৰ্বপ্ৰথমে গুৰুত্ব আৰোপ কৰিছে ৷ থলুৱা প্ৰজাতিৰ চাউলকে ধৰি খাদ্য-শস্যবোৰ বজাৰত যাতে সুলভ কৰিব পৰা যায়, সেই দিশৰ কাম আৰম্ভ কৰিছে ৷ পৰম্পৰাগত জলপান, পিঠা-পনাৰ বাণিজ্যিকীকৰণৰ বাবেও হাতে-কামে প্ৰচেষ্টা চলাইছে ৷ গাঁৱৰ মহিলাসকলে প্ৰস্তুত কৰা জা-জলপান, পিঠা-পনাবোৰ বজাৰলৈ উলিয়াই অনাৰ ক্ষেত্ৰত গাঁৱৰ শিক্ষিত যুৱক-যুৱতীসকলে সহযোগ কৰিছে ৷\n‘থলগিৰি’ৰ এই উদ্যোগৰ ফলত অসমৰ গ্ৰামাঞ্চলৰ মহিলাসকলৰ লগতে এচাম ‘যুৱক-যুৱতী’ও কৰ্মতৎপৰ হৈ পৰিছে ৷ এই তৎপৰতাৰ ফলত তেওঁলোকৰ হাতলৈ যাতে ধন আহে, সেয়া নিশ্চিত কৰা হৈছে ৷ আমি যদি অসমৰ জনগণৰ সহযোগত এই তৎপৰতা সাৰ্থক ৰূপত অব্যাহত ৰাখিব পাৰোঁ, তেন্তে গাঁৱৰ অৰ্থনীতিলৈ ই আশাৰ বতৰা কঢ়িয়াই অনাৰ লগতে শিক্ষিত-অৰ্ধশিক্ষিত নিবনুৱাৰ বাবে ব্যাপক কৰ্মসংস্থাপনৰ বাট মুকলি কৰিব ৷ একেদৰে, অসমৰ গাঁৱত উৎপাদিত খাদ্য-সামগ্ৰীয়ে বজাৰ দখল কৰিবলৈ সক্ষম হ’লে আমাৰ খেতিয়কসকলেও পূৰ্ণোদ্যমেৰে খেতি-বাতিত মনোনিৱেশ কৰিব পাৰিব ৷\nদ্বিতীয় পৰ্যায়ত, গাঁৱৰ শিপিনীসকলে বৈ উলিওৱা মেখেলা-চাদৰ, গামোচাকে ধৰি অসমত উৎপাদিত সকলো ধৰণৰ কাপোৰৰ বজাৰ এখন গঢ়ি তুলিবলৈও ‘থলগিৰি’য়ে প্ৰচেষ্টা চলাই আহিছে ৷ এই পৰম্পৰাগত কাপোৰৰ অসমত ব্যাপক চাহিদা আছে ৷ কিন্তু সেই অনুপাতে উৎপাদন আৰু বিতৰণৰ প্ৰক্ৰিয়াটোত অসমৰ থলুৱা লোকৰ অংশগ্ৰহণ সন্তোষজনক নহয় ৷ সেয়েহে প্ৰতি বছৰে অসমৰ প্ৰয়োজন হোৱা গামোচা, মেখেলা-চাদৰ, দখনা, আৰ’নাই আদিৰ বৃহৎ অংশ ৰাজ্যৰ বাহিৰত উৎপাদন কৰি অসমলৈ অনা হয় ৷ বহিৰাগত উৎপাদক-বিতৰক তথা পুঁজিপতি গোষ্ঠীক এই দিশত প্ৰত্যাহ্বান জনাবলৈ অসমৰ গাঁৱৰ শিপিনীসকলক সবলীকৰণ কৰাটো জৰুৰী হৈ পৰিছে বুলি ‘থলগিৰি’য়ে বিশ্বাস কৰে ৷\n“থলগিৰি : অসমীয়া হোৱাৰ গৌৰৱ” এই বৃহৎ প্ৰকল্পটোৰ মূল উদ্দেশ্য হ’ল অসমৰ সম্পদৰ আধাৰত কৰ্মসংস্কৃতিক প্ৰাধান্য দি এক সাৰ্থক অৰ্থনৈতিক বিপ্লৱ গঢ়ি তোলা ৷ যোৱা প্ৰায় চাৰিটা দশকজুৰি আমি অসমবাসীয়ে অহিংসা-সশস্ত্ৰ সকলো ধৰণৰ আন্দোলনত ভাগ ল’লোঁ ৷ কিন্তু এই আন্দোলনবোৰে আমাৰ সামগ্ৰিক সুৰক্ষা আৰু উন্নয়ন কোনোটো দিশতে নিশ্চয়তা দিব পৰা নাই ৷\nসেয়েহে পূৰ্বৰ অভিজ্ঞতাৰ ভিত্তিত নিশ্চিত হৈছোঁ যে অসম আৰু অসমৰ সমূহ থলুৱা বাসিন্দাৰ সামগ্ৰিক উন্নয়ন তথা সুৰক্ষাৰ বাবে এটা প্ৰণালীবদ্ধ, দীর্ঘকালীন অৰ্থনৈতিক আন্দোলনৰ প্ৰয়োজন হৈছে ৷ এই আন্দোলনত অসমৰ প্ৰতিখন গাঁৱৰ প্ৰতিজন কৃষক, প্ৰতিগৰাকী জীয়াৰী-বোৱাৰী তথা যুৱকক জড়িত কৰাব পাৰিলে অসমৰ অৰ্থনৈতিক পুনৰুত্থান নিশ্চিত কৰিব পৰা যাব বুলি আমি গভীৰভাৱে বিশ্বাস কৰোঁ ৷\n(জ্যেষ্ঠ সাংবাদিক মনোৰম গগৈ বৰ্তমান অসম সাংবাদিকতা বিদ্যালয়ৰ সঞ্চালক হিচাপে কৰ্মৰত আৰু ‘থলগিৰি : অসমীয়া হোৱাৰ গৌৰৱ’ৰ মুখ্য কাৰ্যবাহী ৷ যোগাযোগ নম্বৰ : ৯১০১৯৩৯৭৪৪)\nমূল্যবৃদ্ধিক লৈ শাসকীয় বিধায়কক প্ৰশ্ন সুধিব নালাগে; মূল্যবৃদ্ধিক মান্যতা দিয়া হ'ব- জয়ন্তমল্ল বৰুৱা\nThere is no need to ask questions of the ruling MLAs about price hike, Price increase will be recognized- Jayantamalla Baruah\nLPG Cylinder Price: Another blow to inflation given by Modi government! Gas cylinder has gone up by Rs 104 from today\nগুৱাহাটীৰ বজাৰত পাচলিৰ জুই-চাই দাম; বৃদ্ধি পালে ৫-৩০টকা পৰ্যন্ত তেলৰ দাম\nGST: The purpose is to increase revenue collection, the center can change to GST